
সুর্ষের চারিদিকেষে গ্রহগুলি অবিরাম ঘুরপাকখাচ্ছে, আমাদের পৃথিবী 
তাদেরই একটি । সাতটি মহাদেশ, পাঁচটি মহাসাগর এবং অনেকগুলি দ্বীপ 
নিয়ে তৈরী আমাদের এই পৃথিবী। এখানকার গাছপালা ও প্রাণীর সংখ্যা 
সঠিকভাবে গুণে বলা প্রায় অসম্ভব । আজ থেকে ছ'শ কোটি বছর আগে 
(কোন কোন পণ্ডিতের মতে চারশ’ বাট কোটি বছর আগে ), পৃথিবীর জন্ম 
হয়েছিল ৷ পৃথিবীর জন্ম কিভাবে হল সে বিষয়ে অবশ্য নানা পণ্ডিতের নানা 
মত। তবে বেশির ভাগ পণ্ডিতই এখন মনে করেন যে, খুব জমাট একতাল 
বস্তু হঠাৎ ফেটে চৌচির হয়ে যাওয়ার ফলেই নক্ষত্র, গ্রহ প্রভৃতির টি 
হয়েছিল । তোমরা নিশ্চয়ই জান, আমাদের স্থর্ধ এমনি এক নক্ষত্র। আর 
পৃথিবী যে সর্ষের একটি গ্রহ সে-ত আগেই বলেছি। 

আমাদের মনে এখন প্রশ্ন জাগতে পারে, এই পৃথিবীতে প্রাণের স্ষ্ট 
হল কি করে? যতদূর জানা গেছে, আজ থেকে প্রায় দু শ ষাট কোটি বছর 


আগে পৃথিবীর জল-কাদায় প্রথম শ্যাওলা জাতীয় জিনিস দেখা যায়। আর 


মেরুদণ্ডহীন একরকম প্রাণীর আবির্ভাব ঘটে প্রায় ষাট কোটি বছর আগে, 
সমুদ্র অঞ্চলে ৷ লক্ষ লক্ষ বছর ধরে নানা পরিবর্তনের মধ্য দিয়ে এই প্রাণীর 
একটি শাখাই শেষ পর্যন্ত মানুষে পরিণত হয়। এই মানুষ পৃথিবীর সর্বশেষ 
সন্তান। সে সমস্ত প্রাণীর মধ্যে শ্রে্ঠও বটে। এসো, আজ এই মানুষের 
ইতিহাসই তোমাদের বলি। 

প্রথম প্রথম আদিম মানুষ পশুর মতই চার পায়ে চলত ৷ পরে সে ধীরে 
ধীরে গেরিলা, ওরাংউটাং ও শিশ্পাঞ্জীর মত দাড়াতে শিখল ছু পায়ের ওপর 
তর করে। এদের সঙ্গে তাদের মিল ছিল খুব । তখনও সে চলত কুঁজো 
হয়ে। শেষ পর্যন্ত সে সোজা হয়ে দাড়াতে শিখল, তার মগজ বা মস্তিষ্ক 
উন্নত হল, সে হাত দিয়ে অস্ত্রশস্ত্র বা হাতিয়ার বানিয়ে ফেলল এবং এই 


২ মানব-সভ্যতার ইতিহাস 
হাতিয়ার দিয়ে শুধু পশুপাখীর আক্রমণ থেকেই নিজেকে রক্ষা করল না, 
শিকারও করতে লাগল ছোটবড় নানা রকমের পণ্ড- 
পাখী ৷ হাতের সাহায্যে সে খুঁজে পেতে নিয়ে এল 
কত ফলমূল আর শাক-সব_জী। আগে সে অঙ্গভঙ্গী 
করে মনের ভাব প্রকাশ করত । পরে তাঁর মুখে 
আদি বমির ৩. "রয় ফুটল, স্থষ্টি হল ভাষার! এইভাবে মানুষ পশু 
হাতিয়ার থেকে পৃথক হয়ে গেল । পশু তো হাতিয়ার বানাতে 
পারে না। কথা বলার, ভাষা তৈরী করার ক্ষমতা থেকেও সে বঞ্চিত । 
বিশাল চেহারার ম্যামথ বা হাতী, খীড়ার মত দাতওয়ালী বাঘ, হায়েনা, 
বড়-বৃষ্টি, শীত-তাপ, বন্যা, ভূমিকম্প, খাদ্যের অভাব প্রভৃতির বিরুদ্ধে লড়াই 
করে দুর্বল, অসহায় মানুৰ বেঁচে থাকল প্রধানতঃ তিনটি জিনিসকে সম্বল 
করে_€১) বুদ্ধি, (২) হাত ও হাতিয়ার, (৩) একতা বা দলবদ্ধ হয়ে চলা। 
মানুষ ধীরে ধীরে আগুনের ব্যবহার শিখল ৷ চাষবাস ও পশুপালন শুরু 
করে সে নিজের খাদ্য নিজেই তৈরী করে নিল । তারপর মানুষ চাকা গড়ল, 
কাচা * পাকা বাড়ী বানাল পাথরে ও গুহার দেয়ালে চমৎকার সব ছবি 
আকল, নানা দেবদেবীর কল্পন! করল, এমনি আরও কত কি! 
এইভাবে বহু লক্ষ বছরের চেষ্টার ফলে আদিম বন্য মানুষ যাযাবর বৃত্তি 
পরিত্যাগ করে স্থায়ীভাবে একসঙ্গে নির্দিষ্ট স্থানে বসবাস করতে লাগল, 
অর্থাৎ সভ্য হল। পৃথিবীর বিভিন্ন দেশে, বিভিন্ন যুগে মানুষ বিচিত্র 
ধরনের কত সভ্যতা গড়ে তুলেছে । এই সভ্যতাগুলিকেই একসঙ্গে মানব- 
সভ্যতা বলা হয়ে থাকে। প্রাচীনকালে কয়েকটি দেশের এই সভ্যতাই 
আমাদের আলোচ্য বিষয়। প্রাচীন যুগের মানবসভ্যতা৷ সম্বন্ধে জানতে 
হলে মানুষের ইতিহাস জানা দরকার ৷ মানুষের অতীত জীবন, তার কীতি 
ও ব্যর্থতার কাহিনীই ইতিহাস । 
ইতিহাস পাঠের প্রয়োজনীয়তা__পৃথিবীর সব দেশে স্কুল-কলেজেই 
ইতিহাস পড়ান হয়ে থাকে । কিন্তু কেন, বল ত ? সংক্ষেপে এর উত্তর 


দেওয়া যাক। 

আমরা আমাদের জীবনের অতীত ঘটনা, পরিবারের বা বংশের বহু 
জীবিত বা মৃত লোকের নাম ও কীর্তিকাহিনী মনে করে রাখি! একে বলা 
হয় স্মৃতি ৷ মানবজাতির স্মৃতি হল ইতিহাস ৷ যে স্মৃতিভ্রষ্ট অর্থাৎ কিছু 
মনে করতে পারে না, তাকে সুস্থ মানুষ বলা যায় না। স্বতরাং সুস্থ, সভ্য 
মানুষকে তার অতীত কাহিনী ব। ইতিহাস মনে রাখতেই হবে। সব কিছু 
মনে রাখা যায় না বলেই পু'খিপুস্তকে তা লিখে রাখা হয়! এগুলিকে বলে 
ইতিহাস গ্রন্থ। এই সকল গ্রন্থ পাঠ করেই আমর! আমাদের পূর্বপুরুষদের 
কাহিনী, তাদের গড়া নানা সভ্যতার ইতিকথা জানতে পারি, তাদের দুঃখে 


কাঁদি, আনন্দে পুলকিত হই । 


হাটার সময় এক পা পিছনে রেখে অন্ত পা! এগিয়ে দিতে হয়। মানব 
ডাতির এগিয়ে চলার পথেও তার অতীত জীবন, তার বর্তমান ও ভবে 
প্রভাবিত করে। আমাদের বর্তমান জীবনের অনেক কিছুই ভাল করে বে 
হলে অতীত কাহিনী জানা দরকার ৷ কোন একটি জাতি যে পথে চলেছে, 
ভবিষ্যতেও তার প্রায় সেই ধরনের পথেই চলার সম্ভাবনা বেশী। ইতিহাস 
পড়ে আমাদের পূর্বপুরুষদের কাহিনী জেনে আমরা শুধু আনন্দই পাই না, 
যথেষ্ট লাভবানও হই । তাদের ব্যর্থতা আমাদের সাবধান করে! তাদের 
জয় আমাদের উৎসাহ যোগায় শুধু তা-ই নয়। প্রাচীন মানুষের বিভিন্ন 
আবিষ্কারের ওপর ভিত্তি করেই আমরা নূতন নূতন জিনিস আবিষ্কার করতে 
সমর্থ হয়েছি । 

কত উত্থান-পতনের মধ্য দিয়ে, কত অসস্ভবের বিরুদ্ধে লড়াই করে, কত 
পরিশ্রম করে; মানুষ এগিয়ে চলেছে ! সৃষ্টির সেরা জীব হয়ে আজ সে গ্রহ 
থেকে গ্রহান্তরে ছুটে চলেছে_ এ কাহিনী না জানলে আমাদের শিক্ষা বা 
জ্ঞান কখনও পরিপূর্ণ হতে পারেনা! 

ইতিহাস থেকেই জানা যায়, মানবসভ্যতা গড়ে উঠেছে পৃথিবীর 
সমগ্র মানবজাতির দানে; মানবসভ্যতা কোন বিশেষ জাতির একচেটিয়া 


সম্পত্তি নয় । 


৪ মানব-সভ্যতার ইতিহাস 


ইতিহাসের উপীদীন_যে সকল প্রমাণ বা তথ্য থেকে মান্থষের 
অতীত দিনের কথা জান! যাঁয় তাদের বলে ইতিহাসের উপাদান বা 
উপকরণ। প্রত্রতত্ব, চিত্র, লিপি, পুঁথি ও মুদ্রা মানুষের ইতিহাসের প্রধান 


উপাদান । 
আদিম যুগের মানুষ প্রথম দিকে প্রায় বোবাই ছিল বলা যায়। পরের 


দিকে সামান্য কথা বলতে শিখলেও সে কিন্তু কিছুই লিখতে পারত ন1। 
সুতরাং তার লেখা কোন পুঁথি বা বই পাওয়া যায়নি। বন্য আদিম 
মানুষের বাসস্থান গুহা ইত্যাদি খুঁড়ে, নদীর খাতের মাটি সরিয়ে, তার 
কবরখান। উল্টে পাণ্টে বেশ কিছু হাড়গোড়, মাথার খুলি, হাতিয়ার, ছাই 
প্রভৃতি পাওয়া গেছে। পাণ্তিতেরা অনেক মাথা খাটিয়ে বার করেছেন, 
কোনটা মানুষের হাড়, কোনটা পশুর, হাতিয়ারগুলিই বা কোন্‌ যুগের এবং 
সেগুলি কোন্‌ কাজে লাগত। 

১। প্রত্বতত্ব_-মাটি খু'ড়ে প্রাচীন মানুষের চিহ্ন বা নিদর্শন খুঁজে বার 
করার বিদ্াকে বলা হয় প্রত্বতত্ব। প্রত্বতত্বের সাহায্যে আবিষ্কার কর! তথ্য 
বা উপাদান ইতিহাসের একটি প্রধান উপকরণ । প্রত্বতত্বের সাহায্যে মাটি 
খুঁড়ে শুধু মানুষের হাড়গোড় ও হাতিয়ারই পাওয়া যায়নি। তার গড়া 
সভ্যতার, গ্রাম ও নগরের মূল্যবান নিদর্শনও পাওয়া গেছে এবং যাচ্ছে। 

২। চিত্র__আদিম মানুষ গুহার দেয়ালে মানুষ, জীবজন্ত প্রভৃতির 
বহু চিত্র বা ছবি একে বা খোদাই করে রেখে গেছে। তার হাতিয়ারের 
গায়ে, পাথরে, মাটির চাকৃতি ও পাত্রেও এরকম বনু ছবি দেখা যায়। 
এগুলি থেকে মানুষের জীবনযাত্রা, শিল্পগ্রীতি প্রভৃতি সম্পর্কে মূল্যবান তথ্য 


জানা গেছে। t 
৩। লিপি__মনুষ বহুদিনের চেষ্টার পর লেখার কায়দা-কান্ুনও আয়ত্ত 


করে ফেলে । পাথরে, মাটির চাকৃতিতে, তামার পাতে, বাড়ীঘর বা মন্দিরের 
গায়ে, গুহার দেয়ালে, পাথরের স্তম্ভে, তার লেখা পাওরা গেছে। চামড়ায়, 
গাছের ছালে (ভূর্জপত্র ), তালপাতা প্রভৃতিতেও লেখা চলতে থাকল । বলা 
বাহুল্য, এই লেখা বা লিপি থেকে মানুষের অতীত কাহিনী বহু পরিমাণে 


জানা গেছে। 


পৃথিবী, প্রাণী, মানুষ ৫ 
৪। গুখি__লিখন রীতি আবিষ্ধারের কিছু পরেই মানুষ নানা বিষয়ে 
পুথি বা বই লিখতে লাগল। অবশ্য এই বইগুলি ছিল হাতে-লেখা। 
ছাপাবার উপায়ও তখনও আবিষ্কৃত হয়নি। শীঘ্রই শুরু হল মানুষের 
ইতিহাস লেখা । এ থেকে তখনকার অনেক কথাই আমরা জানতে পেরেছি। 
এই সময় থেকেই সুরু হয় এঁতিহাসিক যুগ। এখানে বলে রাখা ভাল, 
আগের যুগকে বলা হয় প্রাগৈতিহাসিক যুগ ৷ 
৫। মুদ্রা -সভ্য মানুষ লেনদেন বা ব্যবসাঁমাণিজ্যের সুবিধার জন্য 
মুদ্রার প্রচলন করে। কড়ি ধাতুর টুকরো ইত্যাদি মুদ্রা বা টাকাপয়সা 
হিসাবে ব্যবহার করা হতে লাগল ৷ ধাতুর ফলক বা মুদ্রায় শাসক বা রাজা- 
মহারাজার নাম, তারিখ, ছবি প্রভৃতি থাকায় অনেক প্রয়োজনীয় তথ্য জানা 
গেছে। এইসকল উপাদান ব্যবহার করেই প্রাচীন যুগের ইতিহাস লেখা 
সম্ভবপর হয়েছে। 


দ্বিতীয় অন্যান 


আদ্যি কানের মানুষ 


কোন্‌ সুদুর অতীতে বানর জাতীয় এক প্রকার জীব থেকে মানুষের 
উৎপত্তি ঘটেছিল তা বল! সহজ নয় । তবে এটা ঠিক যে, ক্রমবিবর্তনের 
ফলেই মানুষের উদ্ভব ঘটেছে । 

পণ্ডিতের! অনুমান করেন যে, আজ থেকে সাড়ে সাত লক্ষ বছর আগে 
মানুষ জাতীয় প্রানী পৃথিবীতে চোখ মেলে । এ যুগের মানুষ ছিল 


খাঁভাসংগ্রহকারী। সে পশুপাখী শিকার করে তাদের কাচা মাংস খেত। 
বন-জঙ্গল থেকে বুনো ফলমূল ও নদ-নদী, সমুদ্র থেকে মাছ ধরেও সে ক্ষুধা 
মেটাতে জানত। সে তখন নিজের খাদ্য নিজে তৈরী করতে শেখেনি। 


আছি কালের মানুষ ৭ 


আন্দাজ পাঁচলক্ষ বছর আগে এই মানুষ আরও উন্নত হয় এবং আগুনের 
ব্যবহার শিখে নেয়। আগুনের ব্যবহার শেখার ফলে মানুষের জীবনধারায় 


খাছযসংগ্রহকারী মানুষ 


বিরাট পরিবর্তন আসে । সে এখন থেকে কাচা মাংস ঝলসিয়ে খেতে শেখে। 
এ থেকেই পরে রান্নাবান্নার চলন হয় 


হাতিয়ার বানানো ও আগুনের ব্যবহার 


গুহার মুখে আগুন জেলে মানুষ শুধু হিংস্র পশুই তাড়াত না, রাতের ঘন 
অন্ধকারও সে দূর করতে সমর্থ হল। শীত ও বর্ষার সময় শরীর গরম করারও 


৮ মানব-সভ্যতার ইতিহাস 

আর কোন অস্থুবিধা রইল নাঁ। আগুনের ভয়ে পশুর দল গুহামুখো না 
হওয়ায় মানুষ নিশ্চিন্তে সেখানে বসবাস করতে লাগল, বারবার এ গুহা ও 
গুহা করতে হল না। এখানে বলে রাখা ভাল, মানুষ কিন্ত তখনও আগুন 
জ্বালাতে শেখেনি । বন-জঙ্গলে নানা কারণে মাঝে মাঝেই আগুন ধরে যেত। 
সেখান থেকেই মানুষ সংগ্রহ করে আনত আগুন । 


যীশুখ্ৰীষ্টের জন্মের তিন লক্ষ বছর আগে চীনের রাজধানী পিকিং-এর 
পঞ্চাশ কিলোমিটার দক্ষিণ-পশ্চিমে এক গুহায় একদল মানুষ বাস করত। 
তারা আগুনের ব্যবহার শিখেছিল বলে জানা গেছে । এদের নাম পিকিং 
মানব । এদের গুহা খুঁড়ে প্রচুর হাড়গোড়, মাথার খুলি, কঙ্কাল, ছাই, 
পোড়া কাঠ ও ফলের বীজ পাওয়া গেছে । পিকিং মানব সংগ্রহ-করা আগুন 
অত্যন্ত যত্ব করে জ্বালিয়ে রাখত তার গুহায় ' মজার ব্যাপার, পিকিং 
মানবের অনেক আগে যারা প্রথম আগুনের ব্যবহার শিখেছিল সেই মান্ুষ- 
দেরও বসতি ছিল এ একই গুহায়। গুহাটির নাম ‘শোকোতিয়েন’ | 


পুরাতন প্রস্তর যুগ__মতি প্রাচীনকালে মানুষ হাতের কাছে যে প্রস্তর 
বা পাথরের টুকরো, কাঠ বা হাড় পেত তাই দিয়েই আত্মরক্ষা বা শিকার 
করত। হয়ত কদাচিৎ পাথরটার একটু আধটু অদল-বদল করে নিত। এ 
পরিবর্তন এতই সামান্য যে, তা প্রায় চোখেই পড়ে না। কিন্তু ধীরে ধীরে 
মানুষের বুদ্ধি ও অভিজ্ঞতা বাড়তে থাকায় সে বুঝতে পারল, পাথরকে ছু'চলে! 
বা ধারাল করতে না পারলে তা কিছুতেই ভাল হাতিয়ার হবে না। তার 
হাতিয়ারগুলির মধ্যে তখন পাথরই সর্বশ্রেষ্ঠ। তাই পাথরের হাতিয়ারকে উন্নত 
করার দিকেই সর্বপ্রথম তার মন গেল। সে পাথর বা লাঠি নিয়ে একটা শক্ত 
চক্মকি পাথরের খণ্ডকে ঠুকতে ঠুকতে তার কয়েকটা পাত খসিয়ে ফেলল। 
এর ফলে চক্মকি পাথরটা বেশ ছুচলো বা ধারালো হয়ে উঠল। এইরকম 
পাথর দিয়ে তৈরী হল আদিম মানুষের হাতলহীন হাত-কুড়াল। এই কুড়াল 
দিয়ে মানুষ শিকার করত, কাঠ কাটত, হাড় ভাঙত, মাটি খুড়ে শেকড়বাকড়, 
আলু প্রভৃতি বার করত। ধারাল পাথরের টুকরোয় তৈরী হত কাঁটারি। 
চ্যাপটামত এবড়ো-খেবড়ো পাথরের টুকরো দিয়ে বানানো হল টাছার যন্ত্র । 


আছি কালের মানুষ ্ 


এটি দিয়ে পশুর চামড়া ছাড়ান যেত ৷ ছু"চলো পাথরের টুকরো দিয়ে বর্শীর 
ফলা বানিয়ে সহজেই জন্ত-জানোয়ার ঘায়েল করা হতে লাগল । পাথরের 
পাত থেকে তৈরী হল ছুরি । পাথরের পাত খসানোর জন্য হাড়ের বা কাঠের 


পুরাতন প্রস্তরযুগের হাতিয়ার £ ১. কাটারি ২. হাতকুড়াল ৩. হারপুন 


বাটালি তৈরী করতেও বেশীদিন লাগল না। চক্মকি পাথরের সরু লম্বা পাত 
থেকে খোদাই বা চেরাই করার যন্ত্রও তৈরী হয়ে গেল। তারপর একে একে 
বানানো হল শি বা হাড়ের কীটাযুক্ত বর্শা, হাতুড়ি, পাথরের টুকরোর দাত 
বসানো হাড় বা কাঠের লাঠি, তীর-ধন্থুক, মাছ ধরার বঁড়শি, ছু'চ, জানোয়ার 
বা পাখী ধরার নানা ধরনের ফাদ ইত্যাদি। এইভাবে উন্নত হাতিয়ারের 
সাহায্যে মানুষ একলাফে সভ্যতার পথে অনেকদূর এগিয়ে গেল। 

যে যুগে প্রস্তর বা পাথরের পাত তুলে ফেলে ছু চলে! ও ধারালো 
হাতিয়ার বানানো হত তার নাম পুরাতন প্রস্তর যুগ । এ যুগ পুথিবীর প্রায় 
সব কটি মহাদেশে দীর্ঘকাল ধরে বর্তমান ছিল । এ যুগ আন্দাজ শ্রীষটপূর্ 
পাঁচলক্ষ থেকে খ্ৰীষ্টপূর্ব আট হাজার অব্দ পর্যন্ত বিস্তৃত ছিল। পুরাতন 
প্রস্তরযুগকে আবার তিনভাগে ভাগ করা হয়__(১) পুরা প্রস্তরযুগ, (২) মধ্য 
প্রস্তরযুগ, (৩) নব্য প্রস্তরযুগ । 

পুরাতন প্রস্তরযুগের আরো কয়েকটি কীত্তির কথা মনে রেখো । এই 
যুগের মানুষ সেলাই করা চামড়া ও লোমের পোশাক পরত, গুহার দেয়ালে 
এঁকে রাখত রঙ-বেরঙের সুন্দর সুন্দর চিত্র, এমনকি বেশ কিছু কথা বলতেও 


১০ মানব-সভ্যতার ইতিহাস 

শিখেছিল তারা । বরফের উপর দিয়ে টেনে নেওয়া যায় এমন গাড়ী, যাকে 
বলে শ্লেজ তা-ও এ যুগেরই আবিষ্কার । এ যুগের সর্বশ্রেষ্ঠ কীন্তি হল আগুনকে 
মানুষের ব্যবহারে লাগান । একে মানুষের সর্বশ্রেষ্ঠ আবিষ্কার বলা হয়ে থাকে। 


পুরাতন প্রস্তর যুগের গুহ! চিত্র 


নব্য প্রস্তরযুগ-__নব্য বা নূতন প্রস্তরযুগে মানুষ তার হাতিয়ারকে 
আরও উন্নত করতে সমর্থ হল। এবার সে পাথরের টুকরোকে শীনপাথরে 
ঘষে মেজে ধারালো বা ছু'চলো৷ করে তুলল | এই হাতিয়ারের ধার সহজে 


নব্য প্রস্তর যুগের নান! হাতিয়ার 


নষ্ট হত না। এটির পরত বা পাত তোলা হত না বলে টেকসইও হত খুব 
বেশী। এ যুগে হাতকুড়াল ও বর্শার ফলা দিয়ে শিকার করতে তাই 


আছি কালের মান্য ১১ 


খুবই স্থুবিধা হয়েছিল । এই কুড়াল দিয়ে বহু গাছ কাটাও সম্ভবপর হয়। 
শীঘ্রই এই কুড়ালে লাগান হল কাঠ বা শিঙের হাতল । মানুষ কিছুদিনের 
মধ্যেই এর সাহায্যে তৈরী করে ফেলল লাঙল, চাকা আর নৌকা । শুরু 
হল কৃষি আর ব্যবসা-বাণিজ্য । 

নব্য প্রস্তরযুগ আন্দাজ খ্ৰীষ্টপূর্ব আট হাজার অবে শুরু হয়েছে। কেউ 
কেউ বলেন, এর সমাপ্তি ঘটে আঠারশ" খ্রীষ্টাব্দে । কিন্তু প্রকৃতপক্ষে এখনও 
এই যুগের রেশ চলছে। প্রধানতঃ এশিয়া, আফ্রিকা ও ইউরোপের বিভিন্ন 
দেশে এই যুগের বহু চিহ্ন পাওয়া গেছে। 

নব্য প্রস্তরযুগে মানুষ উধ্বশ্বাসে অনেকগুলি যুগান্তকারী আবিষ্কার 
করে ফেলেছিল। ফলে এ যুগে এক মহাবিপ্লব ঘটে যায় । এ যুগের প্রধান 
প্রধান বৈশিষ্ট্য হল £ (১) কৃষি, (২) পশুপালন, (৩) স্থায়ীভাবে বসবাস, " 
(৪) বাড়ীঘর নির্মাণ, (৫) সমাজে বসবাস বা গোষ্ঠী জীবনের সূত্রপাত, 
(৬) চাকা তৈরী করা, (৭) চাকার সাহায্যে মাটির পাত্র বানানে (৮) কাপড় 
বোনা, (৯) ভাষার আবিষ্কার, (১০) ধর্মীয় বিশ্বাসের সুচনা, (১১) শিল্পের 
প্রতি অনুরাগ প্রভৃতি। 

কৃষি-_নৃতন প্রস্তরযুগে মানুষ খাছ সংগ্রহকারী থেকে এক লাফে খাদ্য 
উৎপাদনকারীতে পরিণত হয় । ফলের আটি, ঘাসের দানা থেকে কিভাবে 
চীর! হয়, ফল বা দানা ফলে ওতে,_তা দেখেই মানুষ কৃষি বা চাষ করতে 
শিখেছিল। কিছুদিনের মধ্যেই সে বন জঙ্গল পরিষ্কার করে বীজ ছড়িয়ে 
দেয়। আর একটু অভিজ্ঞতা বাড়লে সে লাঙল দিয়ে জমি খুঁড়ে নিতে 
থাকে। শীঘ্রই জমি খৌড়ার জন্য তৈরী হল কাঠ বা পাথরের কৌদাল এবং 
লাঙল । শিঙের তৈরী লাঙলও ছিল তখন ৷ ফসল কাটার জন্য বানান হল 
ছৃ'চলো নুড়ি বসান বাকা পাথর বা হাড়ের কাস্তে । দেখতে দেখতে এসে 
গেল হামান দিস্তা, শিলনোড়া আরও কত কি । অনেকের ধারণা, চাষবাসের 
ব্যাপারটা নাকি মেয়েরাই প্রথম শুরু করেছিল । 

পশুপালন-_এই যুগে মানুষ বহু বুনো পশু ষেমন, কুকুর, গরু, ভেড়া, 
শুয়োর প্রভৃতিকে পোষ মানাতে শেখে । এইসব পশুর অনেক বাচ্চা হওয়ায় 
তুধ ও মাংসের কোন অভাব রইল ন!। ঘরে শস্ত, মাংস ও দুধ সর্বদাই 


১২ মানব-সভ্যতার ইতিহাস 


মজুত থাকায় মানুষকে আর খাগ্ছের সন্ধানে অনবরত এদিক ওদিক ছুটোছুটি 
করতে হল না। মানব পোষা পশুকে মাল বওয়া ও গাড়ী টানার কাজে 
লাগিয়েও যথেষ্ট লাভবান হয়েছিল । 

গোষ্ঠী জীবন-__কৃষির প্রচলন হওয়ায় মানুষকে সারা বছর ধরে জমির 
কাজেই ব্যস্ত থাকতে হত। তাই সে স্থায়ীভাবে জমির কাছাকাছি বসবাঁস 
করতে বাধ্য হল । এর ফলে অনেকগুলি চাষী পরিবার একই জায়গায় 
পাশাপাশি বাস করতে থাকে । কারণ জমি পরিষ্কার, লাঙল দেয়া, আগাছা 
বাছাই, জলসেচ, ফসল রক্ষা, ঝাড়াই-মাড়াই প্রভৃতি কাজ একা করা যায় 
না। বন্যা ও শত্রুর আক্রমণ থেকে আত্মরক্ষার জন্যও একসঙ্গে থাকা ও 
কাজ করা খুবই জরুরী ছিল। এইভাবে ধীরে ধীরে গোষ্ঠী বা যৌথ জীবন 
- যাপন শুরু হল। গড়ে উঠল গ্রাম, নগর, সমাজ ও রাষ্ট্র। 

বাড়ীঘর-__মান্ুুষ প্রথম দিকে গাছের খুটি, নলখাগড়া, ঘাস-পাতা ও 
মাটি দিয়ে কাচা বাড়ী তৈরী করত । পরে অবশ্য সে পাথরের পাকা বাড়ী 
তৈরী করতে শেখে ৷ এগুলিকে সুরক্ষিত করার জন্য মানুষ চারিদিকে পাথরের 
পাঁচিল তুলে দেয় এবং গভীর পরিখা বা খাত কাটে। এ যুগের লোক 
হুদের জলে খুঁটি পুঁতে তার ওপর ঘরবাড়ী তৈরী করতে বলেও জানা গেছে। 

যানবাহন__নব্য প্রস্তরযুগে চক্র বা চাকা নির্মাণ ও তক্তা জুড়ে নৌকা 
তৈরী শুরু হওয়ায় যানবাহনের বিরাট উন্নতি সাধিত হয়। শীঘ্রই নানা 
ধরণের চাকাওলা৷ গাড়ী, পোষা পশুর! টানতে থাকে । চাকা থাকায় 
গাড়ীর গতি অনেক বেড়ে বায়। নৌকা ও পালতোলা জাহাজে করে 
জলপথে দ্রুত যাতায়াতেরও ব্যবস্থা হল। এর ফলে ব্যবসা-বাণিজোরও 
খুব সুবিধা হয় । 

উন্নত ধরনের মৃৎপীন্র__এই যুগে চাকা ঘুরিয়ে নুন্দর সুন্দর মৃৎপাত্র বা 
মাটির বাসন-কোসন. হাড়িকলসী প্রভৃতি তৈরী হতে থাকে । এগুলি 
পুড়িয়ে নেওয়ায় খুব টেকসই হয়। জিনিসপত্র রাখা বা রান্নাবান্নার জন্য 
এগুলি ব্যবহার করা হতে থাকে । 

কাপড়-চোপড়__এই যুগে মানুষ সর্বপ্রথম কাপড় বুনতে শেখে। পশুর 
লোম, মসিন! ও তিসি গাছের বাকল এবং তুলার আঁশ থেকে স্থৃতো তৈরী কর 


আছি কালের মানষ ত 


হত। এই স্থুতো তাতে বুনে তৈরী হতে লাগল নানারকমের কাপড়-চোপড় । 
এইভাবে মানুষ তার নিজের কাপড়চোপড়ও তৈরী করতে শিখে 
গেল। 

ধর্মীয় ধারণা ও বিশ্বীস__নব্য প্রস্তরযুগের মানুষ যথেষ্ট নিরাপত্তা, 
সচ্ছলতা ও অবসর পাওয়ায় চিন্তা করার অবকাশ পায়। এই সময়েই ধর্ম, 
দেবদেবা প্রভৃতি সম্পর্কে তার মোটামুটি ধারণা গড়ে ওঠে। 

এই যুগের মানুষ জমিকে দেবী বলে মানতে থাকে । তিনি যাতে বেশী 
ফসল দেন তার জন্য তাকে নানা উপহার দেওয়ার রীতি চালু হল। কখনও 
কখনও দেব-দেবীরও উদ্দেশ্যে মানুষও বলি দেয়া হতে লাগল । এই সময় 
এক ধরনের দেবীর বহু মূর্তি গড়া হয়। মানুষের ধারণা ছিল, এই মূন্তির 
পুজা করলে জমি উর্বর হবে । 

পরিবারের কর্তা বা কর্ত্রীকে খুব ভয়ভক্তি করা হত এই যুগে। তারা 
মারা যাওয়ার পরেও তাদের দেবদেবী জ্ঞানে পুজা করা হতে থাকে । 

এই যুগের মানুষ জা্মন্ত্র, তুকতাক ও ভাগ্যগণনায় খুবই বিশ্বাস করত। 
বিভিন্ন পরিবার বা বংশের বিশেষ বিশেষ চিহ্ন ছিল। এগুলিকে বলা হত 
টোটেম। সাধারণতঃ সূর্য, চন্দ্র, পশ্ু-পাখী প্রভৃতি টোটেম বলে গণ্য হত। 
এদের রীতিমত পুজা করা হত। 

খুবই আনন্দের কথা» এ ধরনের কুসংস্কারগ্রস্ত মানুষ গ্রহ, নক্ষত্র প্রভৃতি 
সম্পর্কেও মোটামুটি জ্ঞানলাভ করেছিল । এ যুগের মানুষের কীত্তিকলাপ 
বাস্তবিকই বিস্ময়কর । 

স্থায়ীভাবে বসবাস করার ফলে নব্যপ্রস্তরযুগে জনসংখ্যা যথেষ্ট বৃদ্ধি 
পায়। শীঘ্রই বিভিন্ন স্থানে, স্থানীয় প্রভাবের ফলে বিচিত্র ধরনের সভ্যতা 
গড়ে ওঠে। অবশ্য এ যুগে নানা স্থানে ঘুরে বেড়াতে অভ্যস্ত পশুপালক 
যাযাঁবরদের সংখ্যাও কম ছিল না। যাঁযাবরদের জীবনধারায় কিন্তু তেমন 
কোন বৈচিত্র্য দেখা যায় না। 

ভাষা-_নৃতন প্রস্তরযুগে মানুষ বহু নূতন কথা ব্যবহার করতে শেখে। 
মনের ভাব প্রকাশ করার জন্য এই সময়েই ভাষার স্থত্রপাত ঘটে। তৰে 


একথা স্বীকার করতেই হবে, এই ভাষা তখন খুব একটা উন্নত হয়নি । 


্িং 


১৪ মানব-স্ভ্যতার ইতিহাস 


শিল্প__নব্য প্রস্তরযুগের মানুষ, শিল্পেরও ভক্ত ছিল । গুহ ও সমাধির 
গায়ে,মাটির পাত্রে তার আঁকা বা খোদাই করা প্রচুর ছবি পাওয়া গেছে। 
বিশেষ করে এ যুগের মাটির পাত্রগুলি ছিল ভারী সুন্দর । নান! রঙে রাঙা, 
বিচিত্র রকমের নক্সা ও ছবি আকা এই পাত্রগুলি এখনও আমাদের বিস্মিত 


নব্য প্রন্তরযুগের শিল্প 


করে । পুরাতন প্রস্তরুগের গুহাচিত্রগুলি অবশ্য নব্য প্রস্তরযুগের গুহাচিত্র- 
গুলি অপেক্ষা অনেক বেশী সুন্দর । 


তুতীন্স অম্যায্জ 
এজ যুগ 


নব্য বা নূতন প্রস্তর যুগের মাঝামাঝি সময়ে তা্রব্রপ্জ যুগের শুরু । এ 
যুগের মানুষ শুধু পাথরের অস্ত্রশস্ত্র ও হাতিয়ার নিয়ে সন্তষ্ট থাকল না। তারা 
তাত্র বা তামা এবং টিন মেশান তামা বা ব্রঞ্জ দিয়ে জিনিসপত্র তরী করতে 
শিখল। এ যুগে পাথর ও তামার তৈরী জিনিসপত্র একসঙ্গে ব্যবহার করা 
হত বলে এধুগকে তাত্র-পরস্তর যুগও বলা হয়। এই প্রথম মানুষ ধাতুকে নিজের 
কাজে লাগাল। এ ঘটনা ঘটে আজ থেকে প্রায় ছ'হাজার বছর আগে। 

উদ্চোগী মানুষ হঠাৎ একদিন খুঁজে বার করল ঝকৃঝকে তামা । হয়ত 
কোন পাথরের সঙ্গে মিশে ছিল এই ধাতু । 

মানুষ পাথরের ফাকে ফাকেও সন্ধান পেল প্রচুর তামার এবং শেষ 
পর্যন্ত মাটি খুঁড়ে পৌছে গেল একেবারে তামার খনিতে। তামাকে পিটিয়ে 
ব! গালিয়ে তার ইচ্ছামত নানা জিনিস গড়তে লাগল মানুষ । শুরু হল 
ধাতুর যুগ । 

এ যুগ খুবই গুরুত্বপূর্ণ। কারণ তাত্র-ব্রঞ্জ যুগের মানুষ একের পর এক 
বহু নূতন জিনিস আবিষ্কার করে নিজেদের জীবন ধারায় এনে ফেলল বিরাট 
পরিবর্তন। এর ফলেই শুরু হল উন্নত নাগরিক সভ্যতার । তামার তৈরী 
জিনিসপত্র তেমন শক্ত হত না বলে 
তার সঙ্গে অল্প টিন মিশিয়ে ব্রপ্ত 
তৈরী হল ব্রঞ্জের যন্ত্রপাতি বা 
অস্ত্রশস্ত্র ভেঙে গেলে তাদের গালিয়ে 
নিয়ে আবার নূতন জিনিস তৈরী করা 
যেত অতি সহজেই । তাম! বা ব্ৰঞ্জকে 
নানা আকারও দেওয়া ষায়। পাথরের 
ব্যাপারে এই ন্ুুবিধাগুলি নেই। তাত্র-ব্প্ধ যুগের হাতিয়ার 
পাথরের চেয়ে তামার যন্ত্রপাতি অনেক বেশী ধারাল, ছু'চলো ও টেকসই হত। 


১৬ যানব-সভ্যভার ইতিহাস 


তামা বেশী পাওয়া যেতনা বলে এ দিয়ে সাধারণত: অস্ত্রশস্ত্র, গয়নাগাটি ও 
ছোটখাট যন্ত্রপাতি বানানো হত । তামা ও ব্রপ্ত আবিষ্কারের সঙ্গে সঙ্গে মানুষ 
ধাতু গালানোর বিদ্যা ও অন্ত ধাতু খুঁজে পাবারউপায়ও আয়ত্ত করে ফেলে। 
অধিক ফলন-_তাত্রব্রপ্ত যুগে জনসংখ্যা বেশ বেড়ে গিয়েছিল । অনেক 
লোক আবার চাষবাস ছেড়ে কারিগর ও ব্যবসায়ী বনে ষায়। এদের 
খাওয়াবার জন্য প্রয়োজন হয় বাড়তি ফসলের । এদিকে চাষের জন্য নিত্যি 
নূতন জমিও পাওয়া যাচ্ছিল না । তাই বাড়তি খাবার তৈরীর জন্য নূতন 
উপায় বার কর! দরকার হয়ে পড়ে ৷ মান্য তখন জমিতে জলসেচের ব্যবস্থা 
ক'রে জমিকে উর্বর! করে তোলে। এভাবেই সে আয়ত্ত করল অধিক ফসল 
ফলাবার কায়দাটি ৷ খেজুর, আঙ.র, জলপাই প্রভৃতি ফলের গাছ লাগিয়েও 
বাড়তি খাদ্য যোগাড় কর! সম্ভব হল । এই বাড়তি খাদ্য প্রচুর পরিমাণে 
তৈরী করা গেল বলেই তাম্র-ব্রপ্জ যুগে শহর তৈরী করা৷ সম্ভবপর 
হয়েছিল। সে কথা পরে বলছি। 

দক্ষ কারিগর-_আগে মানুষ জুতো সেলাইথেকে চণ্ডীপাঠ সব নিজেই 
করত হাতিয়ার বানানো, চাষবাস, কাপড় বোনা, বাড়ীঘর তৈরী সবই এক 
হাতে করা ছাড়া কোন উপায় ছিল না: কিন্তু তাত্র-ভ্রঞ্জ যুগে যারা তামা ও ত্রঞ্জ 
নিয়ে কাজ করত তাদের সারাদিন এ কাজ নিয়েই থাকতে হত। এ কাজে 
এত দক্ষতা, অভিজ্ঞতা ও সময় লাগত যে অন্য কাজ করার ফাকে ফাকে তা 
কর। ছিল অদন্তব। তাই একদল দক্ষ ধাতুশিল্পীর স্থ্টি হল, যারা নিজেদের 
খাগ্ত নিজেরা তৈরী করতে পারত না। তারা খাদ্যের জন্য নির্ভর করত 
চাষীদের উপর । আবার চাষীর! তাদের দরকারী ধাতুর হাতিয়ার নিজেরা 
বানাতে পারত না। তাই তারা ধাতুশিল্লীদের কাছ থেকে খাগ্চের বিনিময়ে 
সেগুলি যোগাড় করত। এইভাবে কাপড় তৈরীর কাজটাও তিন শ্রেণীর 
কারিগর নিজেদের মধ্যে ভাগ করে নিয়ে করতে থাকে । অন্তেরা কেউ শুধু 
মাটির পাত্রই তৈরী করে, কেউ পেষে গম ও যব, কেউ হল ছুতোর, কেউ 
কামার, কেউ মুচি, চাষী বা পুরোহিত। অনেকে শুধু ব্যবসা-বাণিজ্য নিয়েই 
থাকল। এর! বণিক। চাষী ছাড় অন্ত কেউই খাদ্য ফলাত না । তাই কারিগর, 
বণিক ও পুরোহিতদের খাওয়াবার জন্যই দরকার হল প্রচুর বাড়তি খাদ্বের ৷ 


তাঅ-্রগ্ত যুগ ১৭ 
গ্রাম থেকে শহর-_চাষের জন্য জঙ্গল কেটে জমি তৈরী করা, জলাজমি 
থেকে জল বার করে দেওয়া, শুকনো জমিতে জলসেচ, বাপ দিয়ে বন্যার জল 
আটকানো প্রভৃতি করতে হত। শক্রর হাত থেকে ফসল ও ধনপ্রাণ রক্ষা 
করারও প্রয়োজন । এসবের জন্য বহুলোক একজায়গায় বাড়ীঘর বানিয়ে 
বাস করতে থাকে । কারণ এগুলিতো আর একা একা করা যায় না। 
নিজেদের শত্রুর আক্রমণ থেকে নিরাপদ করার জন্য গ্রামের চারদিকে 
গীঁচিল বা দেওয়ালও তুলে দেওয়া হল । গীচিলের চারদিকে কাটা হল খাল 
বা পরিখা । বাড়তি খাদ্য ঘরে ছিল বলে কামার, কুমোর, বণিক প্রভৃতি 
পোষাও অসম্ভব হল না। জল, কাদামাটি বা পাথর কাছাকাছি থাকলে পাকা! 
বাড়ী, পাকা রাস্তাঘাট বানাবারও কোন সমস্তা থাকল না। কাদামাটি দিয়ে 
ইট তৈরী করে রোদে শুকিয়ে নিলেই হল । কাঠকুটো জেলে এই ইট পুড়িয়ে 
নিলেই পাথরের মত শক্ত ইট হাতে এসে যেত । এবার বাড়ী বানালেই হয়। 
মানুষ এখন আর অল্পে তুষ্ট হল না। সে নানা জিনিসের অভাব বোধ করতে 
লাগল । এই অভাব মেটাবার জন্যেই বণিকের৷ দুর-দূরাস্তর থেকে নানা জিনিস 
এখানে এনে বিক্রি করতে লাগল, এখানকার বাড়তি ফসল ও অন্যান্ত জিনিস 
কিনে বেচেএল অন্য জায়গায়। এই ভাবেই এক একট বড় গ্রাম শহরে পরিণতহল। 
কোনও শহরে জনসংখ্যা বেড়ে গেলে কিছু লোক অন্য কোথাও গিয়েতৈরী করত 
নুতন শহর। দেবদেবীর মন্দিরকে কেন্দ্র করেও অনেক সময় শহর গড়ে উঠত। 
ব্যবসা-বাণিজ্য__যেখানে বড় গ্রাম বা শহর, সেখানেই বণিকদের 
আনাগোনা বণিকেরা নানা দূর দূর দেশ থেকে নিয়ে আসত কারিগরদের 
জন্য তামা-্রঞ্জ প্রভৃতি কাচামাল, দুভিক্ষের সময় দূরদেশ থেকে খা, উন্নত 
ধরনের অস্ত্রশস্ত্র, হাতিয়ার ও জিনিসপত্র । বিলাসব্যসনের নানা সামগ্রী, 
বাড়ী তৈরীর জন্য কাঠ প্রভৃতির যোগান দিত তারাই ৷ এর বদলে তাদের 
দিতে হত খাদ্য, পোশাক, আরও কত কি । এক জিনিসের বিনিময়ে বা বদলে 
অন্য জিনিস নেওয়ার মধ্য দিয়েই ব্যবসা-বাণিজ্য চলত ৷ অনেক সময় সোনা 
বা রূপোর টুকরোর বদলেও জিনিসপত্র কেনাবেচা হত। 
নুতন-নুতন শ্রেণী__তাঅব্রজ যুগের সমাজে বেশ পরিবর্তন দেখা গেল। 
পেশা ও মর্যাদা অনুযায়ী এ যুগের মানুষ নান। শ্রেণীতে বিভক্ত হল। কেউ 

কেউ চাষবাস নিয়ে থাকল, তাদের বলা হত চাষী । যারা পশু চরাত, তারা 
হল পশুপালক। এইভাবে কেউ হল কারিগর, কেউ তাতী, কেউ বা 
ব্যবসায়ী। এইভাবে পেশা বা বৃত্তি অনুযায়ী শ্রেণীর স্থষ্টি হল। মর্যাদা 
অন্থুসারে দেখা দিল, বিজয়ী ও বিজেতা, রাজা ও প্রজা, ধনী ও গরীব, 
মালিক ও শ্রমিক, প্রভু ও ক্রীতদাস ৷ সমাজে গরীবদের সংখ্যাই ছিল বেশী ৷ 
ধনীদের বিরুদ্ধে তাদের যথেষ্ট অভিযোগও ছিল । তামা ও ব্রঞ্জ মূল্যবান 
ধাতু বলে ধনীরাই এ ধাতু দিয়ে তৈরী অস্ত্রশস্ত্র ও হাতিয়ার ব্যবহার করতে 
পারত। এগুলি দিয়েই তারা দাবিয়ে রাখত গরীবদের আর আক্রমণ করত 
প্রতিবেশী জাতিগুলির গ্রাম ও নগর । 
জাতিতে জাতিতে যুদ্ধ তাত্র-ব্ৰঞ্জ যুগে প্রায়ই যুদ্ধবিগ্রহ হত। সচ্ছল 
স্থায়ী বাদিন্দাদের হিংসা করত গরীব যাযাবরের! ৷ তারা সুযোগ পেলেই 
গ্রাম নগর লুঠ করত, কেটে নিয়ে যেত পাকা ফসল, কেড়ে নিত গরু বাছুর 
আর লোকজন । তাই এদের বিরুদ্ধে স্থায়ী বাসিন্দাদের যুদ্ববিগ্রহ লেগেই 
থাকত। পাহাড়-পর্বত থেকে সহজেই তামা! যোগাড় করতে পারত বলে 
যাযাবরদের অস্ত্রশস্ত্র ছিল প্রচুর। স্থায়ী বাসিন্দারা এদের সঙ্গে পেরে 
উঠত না। 
বাড়তি খাগ্ভ ফলাবার জন্য দরকার হত নূতন জমির । এক জাতি 
বা গোষ্ঠী অন্ত জাতি বা গোষ্ঠীর জমি দখল করতে গেলেই যুদ্ধ বাধত। 
লোভের বশে একে অন্যের উর্বর! জমি ও সমৃদ্ধ শহরও গ্রাস করতে চাইত । 
এগুলিই ছিল যুদ্ধের প্রধান কারণ। 
রাষ্ট্রের জন্ম__শক্তসমর্থ যাযাবরদের কোন নেতা উন্নত অস্্রশস্ত্রে 
সাহায্যে গ্রাম ও নগর দখল করে সেখানকার অধিপতি বা রাজা হয়ে বসত। 
তারা নিজের! চাষবাস করত না। প্রজাদের খাটিয়ে খান্ঠ ও অন্যান্য জিনিস 
তৈরী করাত। যে সকল লোক সহজে জমি পরিষ্কার বা জলসেচের ব্যবস্থা 
করতে পারত তারাই শেষ পর্যন্ত নেতা বা রাজা হয়ে বসত। শক্তিশালী 
লোকেরা শত্রুর হাত থেকে গ্রাম-নগর রক্ষা করে বা অন্ের গ্রাম-নগর 
দখল করে নেতা বা শাসক হয়ে দাড়াত। সে যুগে লোকের বিশ্বাস ছিল যে, 
পুরোহিতরা হলেন দেবতাদের প্রতিনিধি । সুতরাং তারা পুরোহিতদের খুব 

সম্মান করত। অনেক সময় এই পুরোহিতরাই রাজা হতেন । এই সকল 
নেতা ও পুরোহিতের! লোকেদের খাটিয়ে, তাদের বিপদে-আপদে থেকে রক্ষা 
করে, প্রয়োজনমত শাস্তি ও পুরস্কার দিয়ে নিজেদের রাজা বা শাসক 
বানাল। রাজাকে কেন্দ্র করেই গড়ে উঠল রাষ্ট্র । 

নদ-নদীর তীরে তীরে সভ্যতা__এখনকার মত প্রাচীনকালেও নদ- 
নদীর তীরে, তীরেই বড় বড় শহর ও সভ্যতা গড়ে উঠেছিল । এইভাবে 
টাইগ্রিস ও ইউফেটিস নদীর তীরে গড়ে ওঠে মেসোপটেমিয়ার সভ্যতা, নীল- 
নদের তীরে মিশরের সভ্যতা, সিদ্ধুনদ ও তার শাখা নদীর তীরে তীরে সিন্ধু- 
সভ্যতা এবং হোয়াং হো! ও ইয়াং-সি-কিয়াং নদীর তীরে চীনের সভ্যতা । 

যেখানে নদী, সেখানেই উন্নত গ্রাম ও নগর। কেন, বল দেখি ! ‘এর 
কারণ খুবই সহজ । (১) নদী থেকে খাল কেটে ফসলের জমিতে জলসেচের 
বড়ই সুবিধা । এতে ফলন বেশ ভাল হয়। বৃষ্টির জন্য তখন আর হা করে বসে 
থাকতে হয় না। প্রথর রোদেও ফসলের কোন ক্ষতি হয় না। (২) জল 
দিয়ে মাটি ছেনে মাটির ঘর বানানো যায়, পাকা বাড়ীর জন্য ইটও তৈরী করা 
যায় সহজেই ৷ (৩) বহু মানুষের খাবার জল, রান্নার জল, ধোওয়া-মোছা। ও 
জিনিসপত্র তৈরী করার জন্য প্রয়োজনীয় জল নদী থেকেই পাওয়া সম্ভব । 
(8) নদীর মাছও বড় খাদ্য । নদীতীরে ঘাস থাকায় পশুপালনও সম্ভব হয়। 
(৫) নদীর বন্যায় ছুই তীরের জমি ভেসে যায় পলিমাটি পড়ে জমি উর্বরা 
হয় এবং সহজে প্রচুর ফদল ফলে । তাই মানুষ যথেষ্ট অবসর পায় এবং ধর্ম, 
দর্শন, সাহিত বিজ্ঞান, শিল্প প্রভৃতি সম্পর্কে চিন্তা করতে পারে । এইভাবেই 
মানুষ উন্নত হয়, সভ্যতা গড়ে ওঠে । (৬) নদীতীরে বসবাস করলে নৌকা 
বা জাহাজে করে ব্যবসা-বাণিজ্যের খুব সুবিধা । তাই নদ-নদীর তীরেই 
বড় বড় শহর গড়ে উঠেছিল । 

অনুশীলনী 

ইতিহাস বলতে কি বোঝ লেখ । ইতিহাস পড়ে কোন লাভ হয় কি? 
২। ইতিহাসের উপকরণ কাকে বলে? দুটি উপকরণ সম্পর্কে সংক্ষেপে লেখ । 
৩। কারা প্রথম আগুনের ব্যবহার শেখে? 
আগ্তন ব্যবহার করে কি স্থবিধা পাওয়া গিয়েছিল? 


১। 


৪। 

৫ | পিকিং মানব কোথায় বাস করত? তার সম্পর্কে অতি সংক্ষেপে লেখ । 
৬) পুরাতন প্রস্তরধুগের কয়েকটি হাতিয়ারের নাম লেখ। এ যুগকে পুরাতন 
বলা হৃত কেন? 
৭। নৃতন প্রস্তরযুগ কাকে বলে? 
৮। কৃষি, চাকা ও তাত কোন যুগে আবিষ্কার করা হয়েছিল? মানুষ স্থায়ীভাবে 
বসবাস করল কেন? 
৯। পুরাতন ও নৃতন প্রস্তরযুগের গুহাচিত্রের মধ্যে পার্থক্য কি? 
১০। নৃতন প্রস্তরযুগের লোকের ধর্মবিশ্বাস কেমন ছিল? 
১১। শৃন্তস্থান পূর্ণ কর £_- 
(ক) তামার কাজ যার] করত তাদের বলা হত ____-কারিগর। 
(ব) শহর গড়ে ওঠে --- যুগে । 
(গ) প্রাচীন _-_ গুলি গড়ে ওঠে __-__। 
(যখ) __--_বাড়তি ফসল ফলাতে সাধাধ্য করে । 
(ও) প্রাচীনকালে ব্যবসা-বাণিজ্য চলত __-_ মাধ্যমে । 
১২। শুদ্ধ উত্তরটি খাতায় লেখ £₹__ 
(ক) লিখিত ইতিহাসের আগের যুগকে বলা হয় এ্তিহাসিক যুগ/ 
প্রাগৈতিহাতিক যুগ/তাত্্-পরস্তর যুগ । 
থৈ) মান্য প্রথমে ছিল খাদ্যসংগ্রহকারী / খাছাউৎপাদনকারী / ধাতুর 
হাতিয়ার প্রস্তুতকারী । 
(গ) চাকা ঘুরিয়ে মাটির পাত্র তৈরী হয় পুরাতন প্রস্তরযুগে / নৃতন প্রস্তর- 
যুগে / লৌহ যুগে । 

প্রাচীন সভ্যতাগুলির অবস্থান (১) নীলনদের তীরে মিশরীয় সভ্যতা । (২) টাইগ্রীস ও ইউফ্রেটিসের তীরে হযেরীয় সভ্যতা। 


॥__ = (৩) সিন্ধুনদের তীরে লিন্ধপদভ্যতা এবং (৪) হোয়াং-ছে| ও ইয়াং-সি-কি য়াং-এর তীরে চীনের সভাতা। 

কয়েকটি মুগ্পাটান সত্যতা 


নব্য প্রস্তরযুগেই মানব সভ্যতার প্রথম সুচনা ঘটেছিল । এ যুগেরই 
একটি অংশ, তাত্র-ব্ৰঞ্জ যুগে এ সভ্যতার আরও উন্নতি ঘটে । এ যুগেই মানুষ 
সর্বপ্রথম লেখার কায়দাটি আবিষ্কার করেছিল। এ যুগের লিখিত বিবরণ 
থেকে অনেক মূল্যবান তথ্য জানা গেছে । এ সময় থেকেই সুরু হয় লিখিত 
ইতিহাসের যুগ । নব্য প্রস্তরযুগের অংশ তাত্র-ব্রঞ্জ যুগেই কৃষি, চাকা, নৌকো). 
ধাতুর ব্যবহার প্রভৃতি মানুষ শিখেছিল বলে অনেক পণ্ডিতের ধারণা । 

এই উন্নত মানব সভ্যতা কিন্তু একই সময়ে পৃথিবীর সব দেশে গড়ে 
ওঠেনি । সুপ্রাচীন মানব সভ্যতার স্থ্টি হয়েছিল প্রথমে পশ্চিম এশিয়ার 
মেসোপটেমিয়ায়, পরে মিশরে, ভারতের সিন্ধু ও পাঞ্জাব অঞ্চলে এবং চীনে। 
এই সভ্যতাগুলির স্থষ্টি হয়েছিল নদী উপত্যকায় অর্থাৎ সেই সকল অঞ্চলে 
যেখানে দিয়ে নদ-নদী বয়ে চলে । মোটামুটিভাবে বলা যায়, আজ থেকে 
প্রায় পীচ-ছ’ হাজার বছর আগে এই সকল সভ্যতা গড়ে উঠেছিল । 


(১) মেসোপটেমিয়ার সভ্যতা 

পৃথিবীর প্রাচীনতম সভ্যতা গড়ে ওঠে মেসোপটেমিয়ায়। মেসোপটেমিয়। 
কথাটির অর্থ দুই নদীর মধ্যবর্তী অঞ্চল। ইউফেটিস ও টাইগ্রিস নামে ছুটি 
নদী তাঁদের শাখ!| নদীদের নিয়ে খুব প্রাচীন কাল থেকেই এদেশে বয়ে 
চলেছে। উত্তরে তুরস্কের পাহাড় থেকে বার হয়ে এরা দক্ষিণ দিকে এসে 
এক সঙ্গে মিলিত হয়ে পারস্ত উপসাগরে পড়েছে । অনেক আগে কিন্ত 
নদী ছুটি পৃথক ভাবেই পারস্ত উপসাগরে গিয়ে পড়ত। অনেক অনেক 
আগে মেসোপটেমিয়া নামটা চালু ছিল না। তখন এদেশের উত্তর দিকটাকে 
বলা হত আযাসিরিয়া এবং দক্ষিণ দিকের নাম ছিল ব্যাবিলোনিয়! 
আবার এই ব্যাবিলোনিয়ার উত্তর অংশটির নাম ছিল আব্কাদ এবং দক্ষিণ 
অংশকে বলা হত স্থমের। মেসোপটেমিয়ার বর্তমান নাম ইরাক। 


পু 
শি 

গড়া ও জলা-জঙ্গলে ভরা স্তাতসেতে জায়গাটিই সুমের ৷ প্রধানতঃ এই 
অঞ্চলেই ইরেক, উর, এরিছু প্রভৃতি সমৃদ্ধ নগরের আবির্ভাব হয় । এই 
অঞ্চলের উত্তরের নগরগুলির মধ্যে উল্লেখযোগ্য হল অপিস, কিস, ব্যাবিলন, 
ইরেক প্রভৃতি । ইউস্রেটিসের স্রোত কম ও তাতে সারা বছর ধরে জলও 
থাকে । তাই তার তীরেই বেশীর ভাগ নগর গড়ে উঠেছিল । প্রত্বতাত্বিকগণ 
মাটি খুঁড়ে এই সকল নগরের ভাঙা-চোরা নিদর্শন বা ধ্বংসাবশেষ খুঁজে 


বার করেছেন। 


নদীর পলিমাটি দিয়ে তৈরী স্বমের বা মেসোপটেমিয়া খুবই উর্বর । তাই 
আদিম কাল থেকেই বহু জাতি পাহাড়-পর্বত ও মরুভূমি পেরিয়ে এদেশে 
বাস করতে এসেছে । ব্মমেরীয় নামে এক জাতি পুবের কোন দেশ, হয়ত বা 
ভাঁরত থেকেই এদেশে এসে বসবাঁস করতে শুরু করে। এদের গায়ের রঙ 
কালো, চুল, দাড়ি-গোঁফ সব কামান, দেখতে মোটাসোটা ৷ 


হি ম!নব-সভ্যতার ইতিহাস 

মেসোপটেমিয়ায় কেন প্রথম সভ্যতা ?-_তোমর! হয়ত জানতে 
চাইবে, কেন মানব সভ্যতা সবার আগে মেসোপটেমিয়ায় স্থষ্টি হয়েছিল ? 
এর উত্তরে বলি, সভ্যতা বিকাশের জন্য বা যা দরকার তার সবকটিই খুব 
বেশী পরিমাণে এ অঞ্চলে পাওয়া যেত । এরকমটি পৃথিবীর অন্য কোথাও 
দেখা যায় না। এখানে ছিল (১) কৃষির উপযোগী উর্বরা জমি, জলসেচের 
সুবিধা, প্রচুর রোদ, বোনার জন্য বুনো গম ও যবের দানা এবং খেজুর, 
জলপাই, ডুমুরগাছ ও আঙরলতা।। (২) নদীর তীরে, তীরে প্রচুর ঘাস থাকায় 
পশুপালনের স্ববিধাও ছিল খুব। ভেড়া, মোষ, শুয়োর প্রভৃতি পণ্ড বুনে। 
অবস্থায় এখানে প্রচুর পাওয়া যেত। (৩) ঝোপ ঝাড়ে শিকারের উপযোগী 
পশুপাখীও কম ছিল না| (৪) নদীগুলি ভরা ছিল চমৎকার সুস্বাদু মাছে__ 
যা মানুষের একটা! প্রধান খাগ্ভ। এখানে সহজেই খাগ্ভ ফলানো বা পাওয়া 
যেত এবং তা ফলানো যেত প্রয়োজনের চেয়ে অনেক বেশী । সুতরাং মানুষ 
যে এখানে স্থায়ীভাবে বসবাস করবে তাতে আর অবাক হবার কি আছে! 

(৫) এই অঞ্চলে বাড়ীঘর বানাবার জন্য নলখাগড়া ও কাদামাটি প্রচুর 
পরিমাণেই পাওয়। যেত। কাদামাটি দিয়ে ইট তৈরী করে রোদে শুকিয়ে বা 
আগুনে পুড়িয়ে পাকা বাড়ীও তৈরী করা যেত অনায়াসে ৷ 

(৬) যে সব জিনিষ বা কাঁচামাল এই অঞ্চলে পাওয়া যেত না, চাকাওল! 
গাড়ী করে, পশুর পিঠে বা নৌকা-জাহাজে করে তা সহজেই যোগাড় করা! 
যেত । এর বিনিময়ে দেবার মত ঘরে জমা ছিল প্রচুর গম ও যব। নদী-নাল। 
থাকায় ব্যবসা-বাণিজ্য ও লেন-দেনেরও মস্ত সুবিধা ছিল। 

(৭) খোলা নীল আকাশে গ্রহ-নক্ষত্র, চন্দ্র-ূর্য প্রভৃতি ভাল করে 
দেখারও স্থযোগ ছিল এখানে । এর ফলে জন্ম নিল জ্যোতিবি্যা, সময় ও 
খতু সম্বন্ধে জ্ঞান, প্রভৃতি । 

মেসোপটেমিয়ার তিন ধারেই রুক্ষ, কর্কশ মাটি। নালা কেটে জলার 
জল শুকনে! জায়গায় সরিয়ে দিতে পারলেই জমি চাষের উপযোগী হয়ে 
পড়ত। জঙ্গল সাফ করতে আর কদিন লাগে! 

কত উর্বর এই জমি !__কেমন উর্বর ছিল এই মাটি, শুনবে? যে বীজ 
বোনা হত তার প্রায় একশ’ গুণ বেশী ফলন হত এখানে । বিশেষ করে 

স্ুমের অঞ্চলে । কত রকম ফলের গাছ ছিল, সে-ত আগেই বলেছি । 
এখানকার ফসলের মধ্যে প্রধান ছিল গম ও যব। 

বন্যা প্রতিরোধ _ মেসোপটেমিয়া অঞ্চলে প্রায়ই বন্যা হত। নদীগুলি 
ফুলে, ফেঁপে মাঝে মাঝেই ছুই তীর ভাসিয়ে বহু জায়গা ডুবিয়ে দিত। 
নষ্ট হয়ে যেত কত যত্বে তৈরী করা ক্ষেত-খামার। কিন্তু অন্য সময় প্রখর 
রোদ, এক ফোট! বৃষ্টি নেই, ফসল পুড়ে ছাই হয়ে যাবার যোগাড় । এ এক 
বিরাট সমন্া। মেসোপটেমিয়ার মানুষ মোটেই ভয় পেল না এতে ৷ তারা 
নদী থেকে অনেক খাল কেটে জমি পর্যন্ত নিয়ে এল | খালের ওপর উচু 
বীধ তৈরী করে জল আটকে রাখার ব্যবস্থা করল। তারা বড়, বড় পুকুর 
বা জলাশয় খুঁজে তাতে জমিয়ে রাখত বন্যার বাড়তি জল। ফলে বস্তায় 
তেমন কোন ক্ষতি হত না চাষের ক্ষেতের । উপরস্ত প্রচণ্ড খরার সময় খাল 
ও জলাশয়ের জল দিয়ে জমিতে সেচের ব্যবস্থা কর! যেত অল্প পরিশ্রমে ৷ 

প্রধান প্রধান বৃত্তি__মেসোপটেমিয়ার অধিবাসীরা নগর ও নগর- 
সভ্যতা গড়ে তুলেছিল । তাই তারা শুধু চাষবাস ও পশুপালন নিয়েই ব্যস্ত 
থাকত না। হরেক রকম কাজ করত তারা । কেউ ছিল কারিগর, তামা বা 
্রপ্রের জিনিসপত্র বানাত, কেউ বুনত তাত, কারো বা পেশা নানারঙের ও 
নানা ধরনের মাটির পাত্র চাকার সাহায্যে তৈরী করা, কেউ হত ছুতোর, 
কেউ রাজনিস্্রী, কেউ বণিক বা ব্যবসাদার । কেউ কেউ সোনারূপোর গয়না 
গড়ত, কেউ বা তৈরী তৈরী করত পাথরের স্তম্ভ, মৃত্তি, গদা আরও কত কি! 
কেউ আঁকত ছবি, কেউ করত পুরোহিতের কাজ, কেউ বা ছিল ক্রীতদাস, 
অন্ঠের সেবা করাই যার কাজ। সবার উপরে ছিলেন শাসক ও ভার 
কর্মচারীর। | 

উজ্জ্বল কীতির দেশ স্থমের__ন্থুমেরীয়দের নান! কীতিতে সুমের বা 
মেসোপটেমিয়া এখনও উজ্জল। কি বিশাল আর কত উঁচু মন্দির তারা 
করেছিল, দেখলে অবাক হতে হয়। হাজার হাজার লোক মিলে দীর্ঘদিন 
ধরে বহু পরিশ্রমে এক একটি মন্দির গড়ে তুলেছে। ইরেকে ২৪৫ ফুট 
(৭৪:২৫ মিটার ) লম্বা ও ১০০ ফুট (৩০৩৪ মিটার ) চওড়া এক বিরাট, 
মন্দির ছিল। সাধারণতঃ রোদে শুকানো ইটে মন্দিরগুলি তৈরী হত। 

কখনো কখনো রোদে শুকনো ইট দিয়ে তৈরী করা হত উচু পাহাড়ের 
2নত দেখতে ভিত বা মেঝে। তার উপর তৈরী হত ছ-সাত তলা উঁচু মন্দির । 
এ ধরনের মন্দির উপরের দিকে ক্রমশঃ সরু হয়ে উঠে যেত। একেবারে 


জিগগুরাট 


চূড়ায় থাকত একটি ছোট মন্দির । পরবর্তীকালে এই ধরনের পাহাড়- 
মন্দিরকে বলা হত জিগ-গুরাট । এগুলির উপর তলায় ওঠার জন্য সি'ড়ির 
বদলে ঢালু রাস্তা তৈরী করা হত। তখন সি'ড়ির ব্যবহার জানা ছিল না। 

স্থমেরীয়দের শিল্প-প্রতিভার সাক্ষাৎ মেলে দেয়ালে জাকা সুন্দর সুন্দর 
চিত্রে, মোজায়েকে অর্থাৎ ছোট ছোট ঝিনুক, পাথর প্রভৃতি জুড়ে তৈরী কর! 
চিত্রে আর নানা ধরনের পাথরের মুক্তিতে ৷ পাথরের মূতিগুলির সুক্ষ কারুকাজ 
খুবই সুন্দর ছিল। মৃতিগুলি দেখতে বেশ জীবন্ত হলেও তেমন সুন্দর ছিল না। 

সুমেরীয়গণ চাকাগলা গাড়ী আবিষ্কার করে সেটি পশু দিয়ে টানাতে 
থাকে। জলপথে চলার জন্য তারা বানায় নৌক! ও জাহাজ। এর ফলে 
যাতায়াত, এক স্থানের সঙ্গে অন্য স্থানের যোগাযোগ স্থাপন ও ব্যবস। 
বাণিজ্যের খুবই সুবিধা হয়েছিল । 

সথমেরীয়গণ প্রচুর বাড়তি ফসল ফলাত বলেই তা অন্ত দেশে বিক্রী 
করতে চাইল ৷ এর বদলে তারা নানা দেশ থেকে নিয়ে এল কত দরকারী 

জিনিসপত্র ও বিলাসের সামগ্রী । পারস্ত উপসাগরের কুলে অবস্থিত ওমান 
থেকে এল তামা, পূর্ব ইরান, সিরিয়া প্রভৃতি স্থান থেকে এল টিন, ভারত 
থেকে কাপড়-চোপড়, মাটির রঙবেরঙের পাত্র, মাছুলি ইত্যাদি; পূবের 
পাহাড়ী দেশ থেকে কাঠ ও পাথর, নানা দেশ থেকে মণিমুক্তো, ক্রীতদাস 
আরও কত কি আসত ! এর বিনিময়ে স্বমৈর শুধু খাছশস্তই দিত না, তামার 
জিনিসপত্র, অস্ত্রশস্ত্র, মাটির পাত্রও দিত। ব্যবসা-বাণিজ্যের ফলে এক দেশের 
লোক অন্য দেশের অধিবাসীর অভিজ্ঞতা, আবিষ্কার, শিল্প, চিন্তাধারা 
প্রভৃতিও জেনে যেত। বাণিজ্যের ফলে দেশগুলি সচ্ছল হয়েও উঠেছিল | 

স্থমেরীয়দের সব থেকে বড় কীন্তি হল লিখন-রীতির আবিষ্কার । কাদা 
মাটির চাকৃতিতে নলখাগড়া বা এ জাতীয় কাঠি দিয়ে তারা খোঁচা খোচা দাগ 
দিয়ে হরফ লিখত। এগুলি 
ছিল তীর বা বাণের মুখের 
মত কোণাযুক্ত হরফ । এজন্য 
এর নাম কৌণিক বা কিউনি- 
ফর্ম লিখন-রীতি। “কর্‌, 
বন্‌’ প্রভৃতি শব্দের অংশ 
বোঝাবার জন্য স্ুমেরীয়র! 
করেকটি চিহ্ন ব্যবহার 
করত ৷ এগুলিকে বলে Hn STi 7 
সাঙ্কেতিক চিহ্ন অর্থাৎ যা কিউনিফর্ম লিখন-রীতি 
সঙ্কেত বা ইঙ্গিত করে। এই চিহ্নগুলি পরপর বসিয়ে মনের ভাব প্রকাশ 
করা হত । মাটির চাকতি রোদে শুকিয়ে নিলে বহুদিন টিকে যেত । পাথরের 
স্তম্ভে, পাথরের গদার মাথায়ও এধরনের লেখা পাওয়া গেছে। এ লেখাগুলি 
থেকে রাজা-রাজড়ার যুদ্ধ বিগ্রহ. মন্দির স্থাপন, দেবদেবীর স্তবস্তুতি প্রভৃতি 
সম্পর্ক অনেক কথাই জানা গেছে। স্ুুমেরীয়দের লেখা যিনি সর্বপ্রথম 
পড়তে পারেন তার নাম স্তর হেনরি রলিনসন। 

মেসোপটেমিয়ার নগরগুলি প্রায়ই একে অন্যের বিরুদ্ধে যুদ্ধে লিপ্ত 
থাকত। বিদেশী আক্রমণও ঠেকাতে হত তাদের ৷ তবুও দীর্ঘকাল ধরে তারা 


উরি ॥ 

থেকেছে এবং গড়ে তুলেছে এক অতি উন্নত সভ্যতা । পরবর্তাকালে 
এখানেই গড়ে উঠেছে ব্যবিলোনীয় ও আ্যাসিরীয় সভ্যতা । এই উভয় 
সভ্যতাই ছিল সুমেরীয় সভ্যতার কাছে বহুল পরিমাণে খনী। 
(২) ইজিপ্ট বা মিশরের সভ্যতা 

মেসোপটেমিয়ার সভাতার মতই ঈজিপ্ট বা মিশরের সভ্যতা অত্যন্ত 
উন্নত ছিল । এখানেও একটি নদীর ধারে এই সভ্যতা গড়ে ওঠে। এটি 
নীলনদ নামে পরিচিত । 

আঁক্রিকা মহাদেশের উত্তর-পূর্ব অঞ্চলে ঈজিপ্ট বা মিশর দেশ অবস্থিত। 
ঈজিপ্ট কথাটির অথ কাল দেশ। কারণ এখানকার মাটির রঙ কাল। 
প্রাচীন হিক্র জাতির লোকেরা এই দেশকে ম্যাজন বা ম্যাসর বলত। এ 
থেকেই এ দেশের নাম হয় মিশর ৷ 

মিশর দেশটির উত্তরে ভূমধ্যসাগর, দক্ষিণে ইথিওপিয়ার পর্বতমাল!। 
পূর্বে লোহিতসাগর ও আরবের মরুভূমি এবং পশ্চিমে সাহারার মরুঅঞ্চল। 
এ দেশের উত্তরাঞ্চলের নাম নিয়াঞ্চল এবং দক্ষিণাঞ্চলকে বলা হয় উধবণঞ্চল । 

মিশর দেশটি খুবই শুকনো আর গরম । এখানে রষ্টি হয় না বললেই 
চলে । নীলনদ এ দেশের মধ্য দিয়ে বয়ে না৷ গেলে হয়ত এটি মরুভূমিই হয়ে 
যেত। এই নদীটি চার হাজার মাইল লম্বা! (৬৪০০ কিলোমিটার )। এর 
জল নীলচে বলে একে নীলনদ বলা হযে থাকে । মিশরবাসীরা নীলনদকে 
বলত হাপি। হাপি কথাটির অর্থ নদী । ইথিওপিয়ার পর্বতমালা থেকে উৎপন্ন 
হয়ে এই নদ ভূমধ্যসাগরে গিয়ে পড়েছে ৷ প্রতি বছর গ্রীষ্মকালে এই নীলনদ 
বন্যা স্থষ্টি করে । বৃষ্টি ও বরফগল! জলে ফুলে ফেঁপে এই নদ ও তার শাখা- 
প্রশাখা মিশরের বহু জায়গা ডুবিয়ে দেয়। এইসব অঞ্চলে এক মাসের বেশী 
সময় ধরে জল দাড়িয়ে থাকে ৷ জল সরে গেলে দেখা যায় নদের ছুধারে 
পড়ে আছে পুরু কাল রঙের পলির স্তর। প্রতি বছর এই বন্া হয় বলে 
৩০। ৪* ফুট (৯ ১২ মিটার ) পুরু পলি জমে উঠেছে মিশরের মাটিতে ৷ 
এই পলিমাটি খুবই উর্বর । এসে শস্তাদানা ছড়িয়ে দিয়ে গ্রচুর ফসল ফলে । 
মিশরবাসীর। বন্যার বাড়তি জল খাল কেটে দুরের শুকনো মাটিতে নিয়ে গিরে 
চাষবাঁস করে । বন্য! শেষ হয়ে যাবার পর ধীরে ধীরে নদীর জল কমে আসে । 

এদিকে বৃষ্টিও নেই । অথচ রোদের তাপ সাংঘাতিক । এ অবস্থায় জমিতে 
জলসেচ না দিলে ফসল শুকিয়ে যাবে । এজন্য মিশরীয়গণ নদী থেকে খাল 
কেটে জমিতে জল নিয়ে যায় । তাই মিশরে চাষবাসের কোনই অসুবিধা হয় 
ন! ৷ ফসলও কলে খুল খুব । তাই এই নীলনদের ছুধারে গড়ে উঠেছে বিরাট 
উন্নত সভ্যতা ৷ মিশরের নিম্নাঞ্চল অর্থাৎ নীলনদের মোহানার কাছাকাছি 
স্থানে এই সভাতা। আরও জমজমাট হয়ে উঠেছিল । এ অঞ্চলে নীলনদ অনেক 
বেশী চওড়া এবং এতে জলও থাকে প্রচুর ৷ নীলনদ মিশরকে সুজলা-স্থুফলা 
ও শস্ত-শ্যামল। করে রেখেছে বলে মিশরকে নীলনদের দান বলা হয়ে থাকে। 
নীলনদের উপত্যকায় প্রচুর গম, যব, মসিনা, তুলা, আডর, কমলালেবু, লেবু, 
ডুমুর, তরমুজ, গীচ, কল! প্রভৃতি জন্মায় । নদীর মাছ মিশরীয়দের একটি 
প্রধান খাদ্য । নদীর তীরে প্রচুর ঘাস জন্মায় বলে পশু পালনের সুবিধাও 
বথেষ্ট। নদীতীরে গজিয়ে ওঠা প্যাপিরস বা একধরনের নলখাগড়া থেকে 
কাগজ তৈরী হয়, প্যাপিরসের 
আটি বেঁধে বানান হত নৌকা । 
নদী থাকার ব্যবসা-বাণিজোরও 
সুবিধে ছিল। নদীর পলিমাটি থেকে 
তৈরী হত ইট, যা দিয়ে বানান 
হতে থাকে পাকা ঘর-বাড়ী। 
ফ্যারো-_নীলনদের  উপ- 
তাকায় বহু গ্রাম ও নগর তৈরী 
হয়েছিল । এগুলিতে বহু লোক 
বাস করত ৷ এদের চোর ডাকাত ও 
বাইরের শত্রুর আক্রমণ থেকে রক্ষা 
করার জন্য দরকার হল রাজার । 
মিশরের রাজাকে বলা হত ফ্যারে। 
ফ্যারো বা ফ্যারাও। তার প্রধান কাজ 
ছিল অজস্র খাল কেটে বন্যার জল এদিকে ওদিকে ছড়িয়ে দেওয়া, খালের 
সাহায্যে নদীর জল জমিতে পৌছে দেওয়া এবং জল উধ্বণঞ্চল ও নিয়াঞ্চলে 

সমানভাগে ভাগ করে দেওয়া! তিনি তার রাজ্যে আইন-শৃঙ্খল! বজায় 
রাখতেন এবং মরুভূমির বেছুইনদের আক্রমণ হতে জনগণের ফসল ও সম্পদ 
রক্ষা করতেন ৷ এরবিনিময়ে প্রজারা তাকে কর হিসাবে ফসল বা পশু দিত। 

মিশরের প্রথম রাজার নাম মেনেস। তিনি উত্তর ও দক্ষিণ মিশরকে 
নিজের অধীনে আনেন । তিনি মিশরে প্রথম রাজবংশ স্থাপন করেছিলেন । 
তার “পর ৩১টি রাজবংশ প্রায় তিন হাজার বছর ধরে মিশরে রাজত্ব 
করে। 

ফ্যারো কথাটির অর্থ বড় বাড়ী বা গ্রাসাদ। রাজারা বড় বাড়ীতে বাস 
করতেন বলেই তাদের এরকম নাম হয়। রাজার ক্ষমতাও ছিল অসীম । 
তিনি আইন রচনা করতেন, বিচার করতেন, কর্মচারীদের কাজকর্ম দেখ.তন 
এবং যুদ্ধে সৈন্য পরিচালনা করতেন ' তিনি দেশের সমস্ত জমির মীলিক। 
তিনি নিজেকে দেবতা বলে: প্রচার করতেন ৷ ুর্য দেবতা “রা” নাকি তার 
পিতা ৷ রাজা ক্রীতদাস প্রজাদের নিয়ে খাল কাটা, রাগ্গার সমাধি ব 
পিরারিড বানানো, রাস্তাঘাট প্রভৃতি করিয়ে নিতেন। লোকের ধার! ছিল, 
রাজা নানা যাদুমন্ত্রের সাহায্যে দেশকে উর্বরা করে রেখেছেন। ফ্যারোদের 
রাজধানী ছিল মেমফিস্‌ নগরে । এটি ছিল মিশরের বর্তমান রাজধানী 
কায়রে! শহরের কাছে। 

পুরোহিত অন্প্রাদায়__মেসোপটেরিয়ায় আমর! দেখেছি, পুরোহিতরাই 
প্রথমে রাজা হয়েছিলেন । কিন্তু মিশরে পুরোহিতরা' ছিলেন রাজার অধীনে | 
তারা রাজার জীবিত ও মৃত অবস্থায় ভার কল্যাগকামনা করতেন । বিনিময়ে 
রাজ! তাদের জমি দান করতেন |. রাজারা নির্দেশ পুরোহিতগণ দেব-দেরীর 
পূজাও করতেন । রাজার সঙ্গে পুরোহিতদের খুব ভাল সম্পর্ক ছিল । মিশরে 
পুরোহিতরাই প্রথম লিখন-রীতির আবিষ্কার করেন । ভারা নানা জ্ঞান- 
বিজ্ঞানের চর্চাও করতেন । মিশরীয়দের বিশ্বাস ছিল যে, এই পুরোহিতরা 
অনেক যাতুমন্ত্র জানতেন । তারা তাদের কাছ থেকে কবচ-মাছুমি কিনে 
অপদেবতার নজর থেকে নিজেদের রক্ষা করত। একজন ফ্যারোর প্রধান 
পুরোহিত ছিলেন ইম্হটেপ। ভিনিই মিশরে প্রথম থাককাটা পিরামিড 
নির্মাণ করেছিলেন। এ সম্পর্বে পরে আরও কিছু বলব। ইম্‌হটেপ 

ছিলেন একাধারে ইঞ্জিনিয়ার, বৈজ্ঞানিক ও গণিতবিদ্‌ ৷ মিশরে সভ্যতার 
আলো বিস্তারের ব্যাপারে পুরোহিতদের ভূমিকা ছিল খুবই গুরুত্বপূর্ণ ৷ 
অবশ্য সব পুরোহিতরাই ভাল ছিলেন না। কেউ কেউ খুবই লোভী ছিলেন, 
জনগণকে ঠকিয়ে পয়সা নিতে তাদের বাধত না । 

লিখন-রীতি-_লিখতে না জানলে অনেক ঝামেলা দেখা দেয়। বন্ধু-বান্ধব 
আত্মীয়-স্বজনের খোঁজ-খবর নেওয়া, হিসাবপত্র রাখা, শাসনকার্ধ চালান ও 
ব্যবসা-বাণিজ্য করা--এসব কাজে লেখাপড়ার 
খুবই দরকার হয়: আজ থেকে দু'হাজার বছর বা 
তারও আগে মিশরের পুরোহিতরা প্রথম লিখতে 
শেখেন। প্রথম প্রথম মিশরীয়গণ নানা জিনিসের 
ছবি একে মনের ভাব প্রকাশ করত। পরে ছবিগুলি 
হুবহু না একে ইঙ্গিতে তাদের বোঝান হতে থাকে। 
যেমন গাধার কান একে বোঝান হত গাধাকে। পরে 
কোন জিনিসের নামের উচ্চারণ বোঝানোর জন্য এক 
ধরনের ছবি বাচিত্র জাকা হতে লাগল ৷ সবার শেষে 
ব্যবহার করা হল হরফ ৷ অর্থাৎ ক, খ, গ, বোঝাতে 
এক ধরনের চিত্রজাকা হতে লাগল । এরকম চবিবশটি 
হরফ ব্যবহার করা হত লেখার জন্য । কিন্তু মিশর- 

হিয়েরোমিফিক্স. বাসীরা শুধু হরফগুলি নিয়েই সন্তুষ্ট থাকল না। 
শব্দের অর্থ যেমন কর্‌, খন্‌ প্রভৃতি বোঝাতেও তারা ছবি বা এ জাতীয় 
চিহ্ন ব্যবহার করতে থাকে ৷ মিশরী হরফের একটা উদাহরণ দেওয়া যাক। 
পু” এই হরফটি বোঝান হত সিংহ এঁকে । এবার বুঝলে !তো ব্যাপারটা । 
মিশরবাসীদের এই চিত্রলিপিকে বলা হত হিয়েরো গ্রিফিক্স বা পবিত্র 
লিপি। পুরোহিতগণ এই লিপি ব্যবহার করতেন বলেই হয়ত এর নাম হয় 
পবিত্রলিপি। এই লিপির অর্থ যে পণ্ডিত সর্বপ্রথম বুঝতে পেরেছিলেন 
তার নাম শাপলিয়। তার বাড়ী ফ্রান্সে ৷ 

লিপিকার বা লেখক-_সমাজে পুরোহিতদেরপরেই স্থান ছিল লিপিকার 
বা লেখকদের । পুরোহিতরা মন্দিরগুলিতে স্কুল খুলে ছাত্রদের লেখাপড়া 

শেখাতেন। এখানকার ছাত্ররাই পরে মন্দিরে ধনীলোক ও রাজার অধীনে 
লেখকের কাজ নিত। তারা হিসাব রাখত, খাতাপত্র, চিঠিচাপটি লিখত এবং 


কখনো কখনো পুঁথি-পুস্তক নকল করে রাখত। যে সব লোক আদালতে 
কাজ করত তাদের বেশ ছু'পয়সা উপরি রোজগার হত। অর্থাৎ তারা ঘুষ 


লিপিকার 


খেত এর-ওর কাছ থাকে । পরিশ্রম তেমন নেই, অথচ আয় ভাল, সম্মানও 
ুব। কাজেই মিশরের সব তরুণই লেখক হতে চাইত ৷ বর্তমানকালে এই 
লেখকদের কেরাণী বল! হয়ে থাকে । মিশরের লেখকগণ খুব শান্তিপ্রিয় 
ছিল। যুদ্ধ বিগ্রহ তাদের একদম ভাল লাগত না। 

কর আদায়কারী-__রাজ। প্রজাদের কাছ থেকে উৎপন্ন ফসলের দশ 
থেকে কুড়িভাগ খাজনা আদায় করতেন ' খাজন। বা কর আদায় করার জন্য 
তিনি একদল কর্মচারী নিযুক্ত করেন। এদের বলা হত কর আদায়কারী। 
এরা কৃষকদের উপর খুব অত্যাচার করত। ভাল ফলন হোক আর না হোক, 
চাষীদের খাজনা দিতে হতই । কর আদায়কারীর হাতে থাকত একটা লাঠি 
আর সঙ্গে থাকত অনেক পাইক-পেয়াদা ৷ কেউ খাজনা দিতে না৷ পারলে 

তাকে মাটিতে ফেলে লাঠিপেটা করা হত বা দড়ি দিয়ে বেঁধে নদীর জলে 


ES 
ঠা 


গার 

কর না দেওয়ায় শাস্তি ঃ হিসাবরত লিপিকার 

ডোবান হত । কর আদায়কারীদের আসতে দেখলেই গরীব চাষীরা অনেক 
সময় ঘর-বাড়ী ছেড়ে পালিয়ে যেত ৷ 

শ্রমিক, কারিগর প্রভৃতি__যার৷ পরিশ্রম করে জীবন চালায় তাদের 
বল! হয় শ্রমিক । আর যারা জিনিসপত্র তৈরী করে তাদের নাম কারিগর ৷ 
মিশরে শ্রমিক আর কারিগররা সাধারণতঃ রাজা ও ধড় লোকদের অধীনে 
কাজকর্ম করত। চাষী ও পশুপালন ছাড়া মিশরে ছিল কামার, কুমোর, 
ছুতোর, তাতী, মুচী, জহুরী, ভাস্কর (অর্থাৎ যারা পাথর কেটে মূৰতি বানায়), 
রাজমিন্ত্রী, মাঝিমাল্লা, ক্রীতদাস (অর্থাৎ যাদের যুদ্ধের সময় বন্দী করা৷ হত বা 
অন্য দেশ থেকে কিনে আনা হত) ও চাকর-বাকর। অনেকে প্যাপিরস থেকে 
দড়ি, মাদুর, কাগজ ও নৌকাও তৈরী করত । মিশরীয় কারিগরদের কাজ 
খুব স্ুক্ম ছিল ৷ কিন্তু তাদের অবস্থা মোটেই ভাল ছিল না। রাজা ও ধনীরা 
প্রায়ই তাদের বেগার বা বিনা মজুরীতে খাটাতেন। তাদের প্রায়ই পেট 
ভরে খেতে দেওয়া হত না; কাজের ফাকে যে তারা একটু জিরিয়ে নেবে 
তারও উপায় ছিল না৷ সারাক্ষণ পশুর মত কাজ না করলে তাদের কপালে 
ছিল কঠোর শাস্তি । রাজা ও ধনীরা অবশ্য কারিগরদের দরকারী যন্ত্রপাতি, 
পোষাক ও খাবারদাবার দিতেন ৷ মিশরে শ্রমিকদের সৈন্য বলা হত। 

প্রধান প্রধান জীবিক৷__ প্রাচীন মিশরীয়দের প্রধান জীবিকা ছিল 

চাষ-বাস, পশুপালন, পুরোহিতের কাজ এবং রাজা ও ধনী লোকদের 
অধীনে নানা ধরনের শ্রমিক ও কারিগরের চাকুরী ৷ 

ব্যবসা-বাণিজ্য__মিশরীয় বণিকরা সাধারণতঃ রাজার নিদেশেই বিদেশের 
সঙ্গে ব্যবসা-বাণিজ্য করত ৷ তবে দেশের মধ্যে ছোটখাট দোকানদারী তারা 

নিজেরাই করত বলে মনে হয়। মিশরীয় বণিকগণ বিদেশ থেকে পিরামিড 
তৈরীর মালমশলা ও বিলাসদ্রব্য যোগাড় করত। আফ্রিকার নানা স্থান থেকে 
আনা হতহাতীর দাত, দামী পাথর, রঙ, সুগন্ধি দ্রব্য, সোনা, উটপাখীর পালক 
প্রভৃতি ৷ এশিয়া থেকে আসত তামা, ব্ৰঞ্জ, কাঠ, মদ, মাছ, মশলা ইত্যাদি। 
মিশর থেকে অন্য দেশে চালান যেত__কাগজ, 
কাপড়-চোপড়, সুন্দর সুন্দরমাটির পাত্র ও গহনাপত্র । 
মিশরীয়রা নিজেদের খুব সভ্য বলে মনে করত। 
অন্যদেশের লোকদের সম্পর্কে তাদের মোটেই ভাল 
ধারণা ছিল না! ফলে বিদেশের সঙ্গে মিশরের 
ব্যবসা-বাণিজ্য তেমন জমে ওঠেনি । 

ধর্মীয় বিশ্বাস__মিশরীয়গণ হাজার হাজার দেব- 
দেবীর পুজা করত। নানা টোটেম যেমন জলহস্তী, 
কুম র শেয়াল, কুকুর, ছাগল. হাস, বাজপাখী, চড়.ই 
পাখী ও সাপ, দেবতা বলে গণ্য হত ৷ টোটেম কাকে 
বলে তা আগেই বলা হয়েছে । এগুলি ছাড়া ছিলেন 
সূর্য দেবতা ‘রা’ ও হোরাস, জীবিতের বা মৃতের দেবতা 
অসিরিস, মৃত্যু বা জাধারের দেবতা আপোপিস, সেট 
ও আ্যানুবিস। বিদ্যার দেবী থৎ, আকাশদেবী নুট, বায়ুদেবত। সু, পৃথিবীর দেবতা 
গেব,মাতৃ-দেবী আইসিসিবা হাথর, আনন্দের দেবতা বেসও 
গিশরীয়দের উল্লেখযোগ্য দেবদেকী ছিলেন । মিশরবাসীরা 
বিশ্বাস করত বে. মৃত্যুর পর আত্মা বা কা" দেহ ছেড়ে 
দেবতাদের কাছে চলে যায়। দেবতারা আত্মার ভাল ও 
মন্দ কাজের বিচার করেন। ভাল আত্মা “আ-লু* ৭ স্বগে 
যায় আর খারাপ আত্মার ঠাই হয় নরকে । ভাল আম্মা 
মৃতদেহে ফিরে আসে এবং নৃতন জীবন যাপন করতে পারে! 
এজন্যই মিশরীয়রা মৃতদেহকে নষ্ট কে ফেলে না। নাড়ি 
ভুড়ি, মগজ ইত্যাদি বার করে ফেলে শব দেহটিকে নানা আ্যাঙগবিষ 
ওষুধে ডুবিয়ে রাখা হয়! তারপর মৃতদেহটিকে কাপড়ে জড়িয়ে কাঠের 


জলহস্তিনী দেবী 


৩৬ মানব-সভ্যতার ইতিহাস 


বাক্সে শুইয়ে দিয়ে ঢাকনা বন্ধ করে দেওয়া হয়। এই মৃতদেহের তখন 
নাম হয় ম্যমি | নীলনদ বছরের অন্যসংয় সরু হয়ে গেলেও গ্রাম্মকালে ফুলে 
ফেঁপে ওঠে । স্থর্য অস্ত বাবার পরেও সে পরের দিন আবার পূব আকাশে 
দেখা দেয়। এ থেকেই মিশরীয়রা কল্পনা করে যে, মানুষ মরে যাবার পরও 
আবার নূতন জীবন লাভ করবে । মৃত্যুতেই সব কিছু শেষ হয়ে যায় না । 
মিশরীয়রা নানা অপদেবতা, বাছুমন্ত্র ও তুকতাকেও বিশ্বাস করত। 
পিরামিড-_রাজা-মহারাজারা তাদের জীবিতকালেই নিজেদের সমাধি 
তৈরী করে যেতেন। মৃত্যুর পর এই সমাধিতে তাদের ম্যমি রেখে দেওয়া 
হত। মাটির নাচে ঘর তৈরী করে ম্যমি রাখা হত। রাজা বেঁচে উঠলে তার 
বহু জিনিসের প্রয়োজন হবে। তাই তার মামির কাছে রাখা হত ন না 
দরকারী জিনিস, এমনকি চাকর-বাকরের মূতি পর্যন্ত । ঘরের দেয়ালে আকা 
থাকত অনেক সুন্দর সুন্দর ছবি। রাজা-মহারাজা ও ধনী ব্যক্তিদের সমাধির 


পিরামিড 
উপর গড়ে তোলা হত বিরাট উচু পাথরের তিনকোণা ভূপ। এর নাম 


পিরামিড বিরাট বিরাট পাথরের টাই দিয়ে এই পিরামিড তৈরী করা হত। 
পাহাড় থেকে পাথর কাটা হত তামা বা ব্রঞ্জের যন্ত্রপাতি দিয়ে । অনেক 
থেকে পাথর বয়ে এনে ক্রীতদাস ও শ্রমিকরা এগুলি তৈরী করত। পিরামিড 


সিন্ধু সভ্যতা তন 


তৈরী করতে যে কতটা মাথা খাটাতে হয়েছে বা কী নিদারুণ পরিশ্রম করতে 
হয়েছে তা ভাবলে অবাক হতে হয়। এদের এই পরিশ্রম দেখে মনে হয়, 
সিশরীয়রা যেন ইহকাল থেকে পরকালকেই বেশী ভালবাসত ৷ 

মিশরের প্রথম পিরামিডটি নির্মাণ করেন রাজা জোসার-এর মন্ত্রী 
ইম্হটেপ। এটি ছিল মন্দিরের চুড়ার মত থাক্‌ থাক্‌ । এর নাম থাক্‌-কাটা 
পিরামিড ৷ এটি তৈরী হয় আজ থেকে প্রায় পাচ হাজার বছর আগে । এর 
প্রায় একশ’ বছর পর রাজা খুফু, গিজে নামক স্থানে ( বর্তমান কায়রো-র 
কাছে ) মিশরের সব থেকে বড় পিরামিডটি তৈরী করেন। এটি ৪৮১ ফুট 
(১৪৬ মিটার ) উঁচু এবং ১৩ একর জনি জুড়ে ছিল এর অবস্থান । 
এর চুড়ায় ওঠার জন্য সিডিও আছে। এই পিরামিডটি একলক্ষ লোক বিশ 
বছর ধরে তৈরী করেছিল। এটি তৈরী করতে লাগে ২৩ লক্ষ বড় বড় 
পাথরের খণ্ড । গিজে অঞ্চলে প্রচুর পিরামিড দেখা যায়। রাজা খুফরো-র 
পিরামিডও বিখ্যাত। অজস্র পিরামিডের জন্য মিশরকে কবরের দেশ বলা 
হয়ে থাকে। রাজা ও ধনী ব্যক্তিরা তাদের অধিকাংশ ধনরত্ব ও ফসল 
কবরে পুঁতে রাখতেন বলে শীঘ্রই তাদের সাম্রাজ্য দুর্বল হয়ে পড়ে এবং 
মিশরে চরম দুর্দশা দেখা দেয় । এই পিরামিডগুলি তৈরী করতে অসংখ্য 
ক্রীতদাস ও প্রজাকে অমানুষিক পরিশ্রম করতে হত। তাদের অন্ত কাজে 
লাগালে দেশের অনেক উন্নতি হত, সন্দেহ নেই। 


(৩) সিন্ধু সভ্যতা 

প্রাচীন পৃথিবী তাম্র-ত্রঞ্জ যুগেই নগর সভ্যতাগুলি গড়ে উঠেছিল । 
মেসোপটেসিয়! ও মিশরের সভ্যতার উদ্ভব ঘটে তাত্র-রঞ্জ যুগেই । অবশ্য এই 
যুগে পাথরের ব্যবহারও কম ছিল না । কারণ তামা ও ব্রঞ্জের পরিমাণ 
ছিল প্রয়োজনের তুলনায় অনেক কম৷ তামা-ব্রঞ্জ ও পাথর একই সঙ্গে 
ব্যবহার করা হত বলে এ যুগের সভ্যতাকে তাত্র-প্রস্তর যুগের সভ্যতাও বল! 
হয়ে থাকে। 

ভারতবর্ষের উত্তর-পশ্চিম অঞ্চলে এই ধরনেরই একটি অতি উন্নত সভ্যত৷ 
গড়ে উঠেছিল সিন্ধুনদ ও তার শাখানদাগুলির তীরে তীরে। বেলুচিস্তানেও 


৩৮ মানব সভতার ইতিহাস 


এই সভ্যতার চিহ্ন খুঁজে পাওয়া গেছে । এই সভ্যতা সিন্ধু সভ্যতা বলে 
পরিচিত। এটি ছিল নগর-কেন্দ্রিক সভাতা ৷ অর্থাৎ নগর বা শহরকে কেন্দ্র 


করেই এর বিকাশ ঘটেছিল। আজ থেকে সাড়ে পাচ হাজার বছর আগে এই 
সভ্যতার স্ষ্টি হয় । আগে আমাদের ধারণা ছিল, আধদের বৈদিক সভ্যতাই 
ভারতবর্ষের প্রাচীনতম সভাতা। বৈদিক সভ্যতা ছিল গ্রাম-কেন্দ্রিক ৷ কিন্ত 
সিন্ধু সভ্যতা আবিষ্কারের ফলে আমরা বুঝতে পেরেছি, বৈদিক সভ্যতার 
আরও দু'হাজার বছর আগে ভারতে এক সমৃদ্ধ নগর-সভ্যতার আবির্ভাব 
ঘটেছিল। এর ফলেই প্রমাণিত হয়েছে, ভারতের সভ্যতা পৃথিবীর 
প্রাচীনতম সভ্যতাগুলির অন্যতম । 

পিন্ধু সভ্যতার ছুটি প্রধান কেন্দ__মোহেনজোদড়ো ও হরপ্পা। 
মোহেনজোদড়ো সিন্ধুদেশের লারকানা জেলায় সিন্ধুনদের তীরে অবস্থিত । 


সিন্ধু সভ্যতা ye 


পশ্চিম পাঞ্জাবের মণ্টগোমারী জেলায় ইরাবতী নদীর ধারে হরপ্লার 
অবস্থান ৷ এই ছুটি স্থানের উঁচু টিপি খুড়েপ্রত্বতাত্বিকগণ 2b 
ধংলাবশেষ আবিষ্কার করেছেন । মহেনজোদড়ো ও হরগ্লার নাম অনুসারে 


সিন্ধু সভ্যতাকে মোহেনজোদরো ও হরপ্পা সভ্যতাও বলা হয়ে থাকে । 
মোহেনজোদড়ো নগর যিনি আবিষ্কার করেছিলেন তার নাম 


রাখালদাস বন্দ্যোপাধ্যায় ৷ মোহনজোদরো একটা! টিবির" নাম এর 
অথ মৃতের স্তূপ ৷ স্থানীয় লোকেরা টিবিটির এই নাম দিয়েছিল। ১৯১৭ খ্রীষ্টাব্দে 
রাখালদাস জঙ্গলে পথ হারিয়ে ঘুরতে ঘুরতে হঠাৎ মোহেনজোদড়োতে 
এসে হাজির হন। তিনি এখানে চক্মকি পাথরের একটি ছুরি খুঁজে পান। 
এ থেকেই তিনি বুঝতে পারেন, এই স্থানটি অতি প্রাচীন পরে ১৯১২ 
্বষ্টান্দে তিনি এই সুপ খুঁড়ে নরম পাথরের কয়েকটি শীললোহর ও অন্যান্য 
জিনিস আবিষ্কার করেন। শীলমোহরগুলিতে কিছু ছবি বা চিত্রলিপি ছিল! 
১৯২১ খ্রীষ্টাব্দে দয়ারাম সাহনী হরপ্লার মাটি খুঁড়ে ঠিক এই ধরনেরই কিছু 
জিনিস পেয়েছিলেন । রাখালদাস তার আবিদ্ধত সামান্য প্রমাণের ওপর 
রর করেই ঘোষণা করলেন যে, মোহেনজোদড়োর সভ্যতা দুই তিন 
হাজার বছর আগেকার সভ্যতা ৷ এইভাবে পৃথিবীর লোক মোহেনজোদড়ে। 
ও হরগ্লার অতি প্রাচীন সভ্যতা! সম্পর্কে জানতে পারল ৷ শীঘ্রই জানা গেল 
ষে, এই ছুই স্থানের সভ্যতা হুবহু একই রকমের এবং খুবই প্রাচীন ৷ 
পরবর্তীকালে আরও অনেক প্রত্বতাত্বিক সিন্ধু সভ্যতা সম্পর্কে মূল্যবান তথ্য 
আবিষ্কার করেছেন। এদের মধ্যে সার জন মার্শাল, মটিমার হুইলার 
প্রভৃতি বিখ্যাত ৷ মৌহেনজোদড়ো ও হরপ্লার মত সভ্যতার ধ্বংসাবশেষ 
সিন্ধু ও বেলুচিস্তানের আমরি, ঝুকর, ঝাঙর, চানহুদড়ো; কোটদিজি ও 
শাহীতুম্পে পাওয়া গেছে! পাঞ্জাবের; কোটলানিহাক্গ : সন্ধান৪য়ালা, 
গুজরাটের রংপুর ও লোখালে, রাজস্থান ও বিকানীরে এবং গঙ্গা ৪ যয়ুন! 
নদীর উপত্যকা! অঞ্চলে ও ধ্বংসাবশেষ আবিষ্কৃত হয়েছে! 
কোন লিখিত ইতিহাস থেকে সিইসভ্যতার বিবরণ জানা যায় নি। মাটি 
ডে চোরা ঘরবাড়ী ও জিনিসপত্র আবিষ্কার করা 
খুঁড়ে এ সভ্যতার যে ভাঙা-চে | 
হয়েছে। তা থেকেই এ সভ্যতা মোটামুটি ধারণা করা হয়েছে । 


৪০ মানব-সভ্যতার ইতিহাস 


এখানে চিত্রলিপিযুক্ত বহু শীলমোহর পাওয়া গেলেও সেগুলি পড়া সম্ভব 
হয়নি । 

মোট চারটি জাতির লোক সিন্ধু উপত্যকায় বাস করত বলে জান! 
গেছে । অধিকাংশ পণ্ডিত মনে করেন, প্রধানতঃ দ্রাবিড় জাতিই এই 
সভ্যতার স্রষ্টা । দক্ষিণ ভারতের তামিল, তেলেগু প্রভৃতি ভাষা ব্যবহারকারী 
লোকদের সঙ্গে এদের মিল আছে। 

নগর পরিকল্পনা__মোহেনজোদড়ো ও হরপ্পার নগর ছু”টি পরিকল্পনা 
অনুযায়ী তৈরী করা হয়েছিল ৷ বন্যার ফলে এই নগরগুলি বার বার নষ্ট হয়ে 
যায়। কিন্তু এখানকার অধিবাসীরা একই জায়গায় এই শহরগুলি বার বার 
নতুন করে নির্মাণ করে । উভয় স্থানে শহরের সাতটি করে স্তর আবিষ্কৃত 
হয়েছে৷ প্রতিটি স্তরে একই পরিকল্পনা অনুযায়ী শহরগুলি বানানো হয়ে- 
ছিল। রাস্তাঘাট, বাড়ীঘর সব একই রকমের | এমন কি বিভিন্ন স্তরে যে 
সকল জিনিস পাওয়া গেছে সেগুলিও একই ধরনের ৷ উভয় শহরেরই পশ্চিম 
দিকে ছিল নগর রক্ষার উদ্দেশ্যে নির্মিত বিরাট দুর্গ। দুর্গের কাছাকাছি ছিল 
শস্তাগার ও বড় বড় বাড়ীগুলি। শহরের চারদিকে উঁচু দেওয়াল ছিল । 
পোড়ামাটির গুটিকা ও রোদে শুকানো! ইট দিয়ে বাড়ীগুলির ভিত তৈরী 
হত। প্রায়ই বন্যা হত বলে ভিত খুব উঁচু করে তৈরী হত ।  বাড়ীগুলি ছিল 
পোড়ান ইট দিয়ে তৈরী। এগুলির মেঝে ছিল পাকা । বাড়ীগুলি একতলা, 
দোতলা বা তার চেয়েও উচু হত। ছোট বাড়ীগুলিতে দু’ কামরা এবং বড় 
বাড়ীতে বহু কামরা থাকত । প্রত্যেক বাড়ীর চারদিকে ছিল দেওয়াল । 
প্রতিটি বাড়ীতে উঠোন, স্গানঘর, খাটা পায়খানা, কুয়ো ও নর্দমা ছিল । 
ঘরগুলির ছাদ ছিল সমতল । ঘরে উপযুক্ত দরজা-জানালাও ছিল । তবে 
সদর রাস্তা থেকে বাড়ীতে টোকা যেত না। পাশের গলি থেকে বাড়ীতে 
ঢোকার জন্য দরজা ছিল । দোতলা, তেতলা বাড়ীতে সিড়ি ছিল ওপরে 
ওঠার জন্য | ধনীদের বাড়ীগুলি ছিল বড় বড় রাস্তার ধারে । ছোট ছোট 
বাড়ীগুলি ছিল গলিতে । 

শহরের বড় বড় রাস্তাগুলি উত্তর-দক্ষিণে ও পুব-পশ্চিমে বিস্তৃত ছিল। 
এগুলি ছিল সোজা ও চওড়া। ৯ ফুট ( ১*৭৩ মিটার ) থেকে ৩৪ ফুট 

(১০৩১ মিঃ) পৰ্যন্ত চওড়া হত রাস্তাগুলি । এক রাস্তা অন্য রাস্তাকে ছেদ 
করে চলে যেত। শহরগুলি কয়েকটি অংশে বিভক্ত ছিল। শহরগুলিতে 


FEF 


ই AN | 


নর্দমাযুক্ত রাস্তা ( মোহেনজোদড়ো ) 

বাগান, সরা ইখানা, দোকানপাট ও গুদামঘর ছিল বলে জানা গেছে। রাস্তায় 
চাকাওলা গরু ও মোষের গাড়ী চলত । বড় রাস্তার মাঝখানে ছিল ঢাকা 
পাকা নর্দঘম! ৷ বাড়ীর নর্দমাগুলির সঙ্গে এর যোগ ছিল। এই নর্দমা,লি 
মাঝে মাঝে পরিষ্কার করা হত। শহরের আবর্জনা বাইরে ফেলে দেবার 
ব্যবস্থা ছিল। শহর ছিল অত্যন্ত পরিফার-পরিচ্ছন্ন । রাতে রাস্তায় আলো 
দেবার ব্যবস্থা, ছিল। পাহারাদার পাহারা দিত রাস্তা ও নগরের নানা 
অংশ । বড় রাস্তা থেকে গলি বেরত। প্রতি গলিতে কুয়ো ছিল | 


মোহেনজোদড়ো ও হরপ্লায় বিশাল শস্াগার ছিল । 'প্রজারা শাসক বা 
রাজাকে কর হিসাবে শস্য দিত। এই শস্তয রাখা হত এখানে । হরগ্নায় 
গারের কাছে শ্রমিকদের একটা বস্তী ছিল। এরা শস্ত পেষাই করত ৷ 
মোহেনজোদড়োতে কয়েকটি বড় বড় বাড়ীর ধ্বাংসাবশেষ আবিষ্কৃত হয়েছে। 
এগুলির মধ্যে বড় বড় থামওয়াল। একটি ঘর ও বিরাট স্নানাগার উল্লেখ- 
যোগা। স্নানাগারটি লম্বা ও চওড়ায় ১৮০ ফুট (৫৫ মিটার )ও ২০৮ 
ফুট (৩৩ মিটার ) এতে ছয়টি প্রবেশদ্বার, অনেক ঘর, বারান্দা ও বসার 
গ্যালারি ছিল। স্নানের জন্য এখানে যে চৌবাচ্চাটি ছিল ত! লম্বায় ৩৯ ফুট 


শস্যা' 

(১২ মিঃ) চওডায় ২৩ ফুট (প্রায় + মিঃ) এবং গভীরতায় ৮ ফুট (প্রায় ২৪ 
মিঃ)। এতে জলসরবরাহ ও জলনিকাশের ভাল বন্দোবস্ত ছিল। 
জনসাধারণের স্নান বা ধর্মকর্মের জন্য এটি ব্যবহার করা হত। 


3 ২, 
DN টহল 
ন্নানাগার (মোহেনজোদড়ে] ) 


খাগ্য-_নাগরিকদের জীবন খুব সুখের ছিল! তাদের অবস্থা ছিল সচ্ছল। 
গম, যব, চাল, মাছ, মাংস, ডিম, ডাল, তিল, রাই, দুধ, খেজুর, তরমুজ, 


7171 
Aun 


শস্তাগার 


প্রভৃতি ফল ও নানাপ্রকারের শাকসজী তাদের প্রধান খাত্য ছিল। 

পোশাক ও গহনাপত্র-_কাপাস তুলা থেকে প্ৰস্তুত কাপড় ও কিছু কিছু 
পশমীবন্ত্র নাগরিকগণ ব্যবহার করত। স্ত্রী ও পুরুষ প্রত্যেকে ছুখণ্ড করে 


কাপড় পরত। উভয়েই মূল্যবান পাথর, রূপা, তামা, ত্রঞ্জ, হাতীর দাত, 
শখ প্রভৃতি দিয়ে তৈরী গহনা! পরতে ভালবাসত ৷ গহনার মধ্যে হার, দুল, 
চুড়ি, চুড়, আংটি, মল প্রভৃতি উল্লেখযোগ্য । 

নিত্য ব্যবহার্য দ্রব্য_এ যুগের লোক সোনা, রূপা, তামা, ব্ৰঞ্জ, সীসা, 
পাথর ও মাটির তৈরী নানা জিনিস ব্যবহার করত বলে জানা গেছে। লোহার 
ব্যবহার তার! জানত না। সোনা-রূপা৷ দিয়ে সাধারণতঃ গহনা ও পাত্র তৈরী 
হত। মাটি খুঁড়ে পাওয়া গেছে তামা ও ত্রগ্ত-এর তৈরী বর্শী, ছুরি, কুডুল, 
তলোয়ার, বাটালি ও তীরের ফলা । ক্ষুর, করাত, বড়শি, কাস্তে, ছেদ! করার 
যন, ছু'চ, আয়না, চিরুনি, নানা প্রকারের পাত্র, বাসন-কৌসন প্রভৃতিও 
পাওয়া গেছে। সীসার কিছু পাত্রও আবিষ্কৃত হয়েছে। পাথর দিয়ে 

নানারূপ অস্ত্র-শ্তর, হাতিয়ার, বাটখারা, শীলমোহর প্রভৃতি তৈরী হত। 
রে শীলমোহনগুলি দিয়ে জিনিসপত্রে ছাপ 
দেওয়া হত বলে অনুমান করা হয়। 
সিন্ধু সভ্যতায় অসংখ্য উন্নত ধরনের 
মাটির পাত্র তৈরী হত। এগুলো ছিল 
নানা রঙে রাঙান, নক্সা ও ছবি আকা 
এবং চকচকে | মাটির থালা, গেলাস, 
পেয়ালা, বাটা, গামলা, ভীড়, হাতা, 
হি মালসা, উন্ধুন, মট্কী প্রভৃতির খুব 
চিত্রিত মাটির পাত্র প্রচলন ছিল। শিশুরা পোড়ামাটির 
পুতুল, মার্ধেল, বল, ছোট ছোট গাড়ী, টেবিল, চেয়ার, টুল প্রভৃতি নিয়ে 
খেলাধূলা করত । খাট,টেবিল চেয়ার,টুল প্রভৃতি ছিল প্রধান আসবাবপত্র ৷ 
বিভিন্ন শিল্প-_সিদ্ধু সভ্যতায় মাটি, পাথর ও ধাতু দিয়ে জিনিসপত্র 
তৈরী করার কৌশল চরম উন্নতি লাভ 
করেছিল । এখানকার তাতীদের কাপড় 
বোনার ব্যাপারেও যথেষ্ট দক্ষতা ছিল । 
এই অঞ্চলের ব্বর্ণকাররা সুন্ম কারু কাজ 
করা চমতকার সব অলংকার তৈরী 
করত। চিত্র অঙ্কন, শীলমোহরে চিত্র- 
লিপি খোদাই করা এবং পাথরের মৃতি 
নির্মাণ বা 'ভাক্কর্ষেরও বেশ উন্নতি হয়। 
এখানকার ইঞ্জিনিয়ার বা স্থপতি এবং 
রাজমিস্ত্রীরাও খুবই দক্ষ ছিল। নৌকা 
ও জাহাজ নির্মাণ শিল্প এই সময়ে যথেষ্ট 
উন্নতি লাভ করে । 
ব্যবসা-বাণিজ্য- পগ্ডিতগণ অনুমান 
করেন যে. এই নগরগুলির শাসন- 
কর্তারা ছিলেন বণিক সপ্প্রদায়ভুক্ত। 


SOAS 
রী রি 
SLAY 


পশুর মৃতি মোহেনজোদড়ো) 
শগরের অধিকাংশ ধনী লোকই হয়ত 

ব্যবসাদার ছিল। ভারতবর্ষের বিভিন্ন অঞ্চল, আফগানিস্তান, পারস্ত, 
তিব্বত প্রভৃতি দেশ থেকে মূল্যবান ধাতু, কাঠ, শীখ, প্রভৃতি আনা হত। 


পশুপতি (মোহেনজোদড়ো! 


পোড়ামাটির নারীযূতি শীলমোহর 
মেসোপটে মিয়া, মিশর প্রভৃতি দেশের সহিত সিদ্ধুসভ্যতার নগরগুলির স্থল 
ও জলপথে বাণিজ্য সম্পর্ক ছিল ৷ স্থলপথে ভারবাহী পশু, চাকাওলা গাড়ী 
ও জলপথে নৌকা ও জাহাজ ব্যবহার করা হত। ব্যবসা-বাণিজ্যের মাধ্যম 
ছিল বিনিময় প্রথা । নগরগুলিতে কয়েকটি চৌকোণা তামার ফলক পাওয়। 
গেছে। এগুলিকে মুদ্রা বলে কেউ কেউ বর্ণনা করেছেন। সিন্ধু উপত্যকা 
অঞ্চলে প্রাচীনকালে বোধ হয় কয়েকটি বৃহৎ বন্দর ছিল। নান দেশের 
লোক এগুলিতে এসে ভিড় জমাত। এ দেশের স্মৃতী বস্ত্র, মাটির পাত্র, 
মাদলি ও বিলাস-দ্রব্যের বেশ চাহিদা ছিল বিদেশে। বাণিজ্যে প্রচুর লাভ 
হত বলেই বোধ হয় এই সভ্যতা এত উন্নত ছিল। অবশ্য চাষবাসের 
ফলেও প্রচুর বাড়তি কদল উৎপন্ন হত। নইলে এত বড় নগর দীর্ঘদিন 
ধরে টিকে থাকতে পারত না। 

ধর্ম__সিন্কু উপত্যকার লোকেরা দেবী বা মহামাতার খুব ভক্ত ছিল। 
ইনি হয়ত বর্তমানকালের দুর্গা, কালী বা পার্বতী । এই দেবীর বহু মতি 


Bo 

পাওয়া গেছে । এর কাছে মানুষ ও ছাগল বলি দেওয়া হত। শিবের মত 
এক দেবতাও তখন পুজা পেতেন | এঁর তিনটি মুখ, মাথায় তিনটি শিঙ, 
এবং তিনি বসে আছেন যোগীর মত। তার চারপাশে বাঘ, হাতী, গণ্ডার 
প্রভৃতি পশুর দল। ইনি বর্তমানকালের পশুপতি শিব। শিবলিঙ্গের 
পূজাও এইসময় খুব জনপ্রিয় ছিল। বাঁড়, বাঘ, গণ্ডার, হাতী, কুমির 
প্রভৃতির পূজা করা হত। সম্ভবতঃ এই সভ্যতায় ঘোড়ার চলন ছিল না। 
অর্ধেক মানুষ, অর্ধেক ঝাড় এরকম কাল্পনিক প্রাণীরও পুজার চল ছিল । 
এগুলি ছাড়া, গাছ, পাথর, সাপ, পাখী, আগুন, জল ও সূর্যের পূজা করা 
হত। সিন্ধু সভ্যতার নগরগুলিতে কোন মন্দির ছিল কিনা বল! কঠিন। 
সিন্ধু সভ্যতার লোকেরা জন্মান্তরেও বিশ্বাসী ছিল। 

সমাজের নানা শ্রেণী_ সিন্ধু সভাতার জনগণ প্রধানতঃ ছুটি শ্রেণীতে 
বিভক্ত ছিল £--১। ধনী ও ২। গরীব। ধনীদের মধ্যে ছিল শাঁসকবর্গ, 
পুরোহিত ও বণিক সম্প্রদায়। চাষী, ছোট দোকানদার, কামার, কুমোর, 
ছুতোর, তাঁতী, রাজমি্ত্রী, চিত্রকর, ভাস্কর প্রভৃতি কারিগর, সাধারণ শ্রমিক 
ও চাকর-বাকররা ছিল গরীব শ্রেণীতে । তবে গরীব শ্রেণীর লোকেরাও 
বোহহয় খুব গরীব ছিল না। কারণ কুলিদের ঘর থেকেও কিছু সোনা-দান। 
পাওয়া গেছে । চাষী, দোকানদার ও কারিগররা মধ্যবিত্ত সম্প্রদায়ভুক্ত 
ছিল কিনা, জানা যায় ন! ৷ 

সিন্ধু সভ্যতার নগরগুলিতে নাগরিকদের সুযোগ-ন্থুবিধা ও স্বাস্থ্যের 
প্রতি তীক্ষ নজর রাখা হত। জলনিকাশেরও সুবন্দোবস্ত ছিল। প্রাচীন 
পৃথিবীর আর কোথাও এরকমটি দেখা যায় না। ভারতের বর্তমান হিন্দুধৰ্ম 
ও সংস্কৃতি সিন্ধু সভ্যতার নিকট বহুল পরিমাণে খণী। 

পতনের কারণ--এই উন্নত সভ্যতার পতন ঘটে আজ থেকে প্রায় 
সাড়ে তিন হাজার বছর আগে । সিন্ধুনদের বন্যা, মহামারী, বৃষ্টিপাতের 
অভাব, চাষবাসের অসুবিধা, জনসংখ্যা বৃদ্ধি প্রভৃতি কারণে এই সভ্যতার 
পতন শুরু হয়। হয়ত নানা কারণে ব্যবসা-বাণিজ্যেও তখন তেমন লাভ 
হচ্ছিল না। এই অবস্থায় লোহার অস্ত্র ব্যবহারকারী বর্বর আর্যজাতির 
আক্রমণে সিন্ধু সভ্যতা ধ্বংস হয়ে যায়। 


৪৯ 


(8) প্রাচীন চীন 

চীনের সভাতাও বেশ প্রাচীন ৷ অন্যান্য প্রাচীন সভ্যতাগুলির মত এটিও 
নদী উপত্যকায় গড়ে উঠেছে । চীনের ছুই বিখ্যাত নদী হোয়াং-হো ও 
ইয়াংসি-কিয়াং। এরা এক বিরাট সমতল ভূমির উপর দিয়ে বয়ে গিয়ে 
গীত সাগরে পড়েছে । এই সমতল ভূমিতেই গড়ে উঠেছে চীনের প্রাচীনতম 
সভ্যত৷ 

এশিয়ার পুব দিকে চীনের অবস্থান । এই বিশাল দেশটি ভারতবর্ষ ও 
ত্ৰহ্মদেশের মাথার ওপরে । 

হোয়াং-হে! ও ইয়াং-সি-কিয়াং নদীতে প্রায়ই বন্য হয় । তবে হোয়াং-হো 
নদীর বন্যাতেই চীনের সব থেকে বেশী ক্ষতি হয়ে থাকে । বৃষ্টির জলে এই 
নদী ফুলে ফেঁপে ছুই কুল ভাসিয়ে দেয় । এর বন্যায় চাষের জমি নষ্ট হয়, 
অজস্র বাড়ীঘর ভেঙে যায়, মানুষের দুঃখের আর অন্ত থাকে না। এজন্য 
হোয়াং-হো নদীকে বল! হয় ‘চীনের দুঃখ’। এই নদীর জলে প্রচুর কাদামাটি 
থাকে বলে এর খাত মোটেই গভীর নয়। কাদামাটি জমে চড়া পড়ে যায় 
বলে এই নদী প্রায়ই চলার পথ পাণ্টে নেয়। এর ফলেও চাষের জমি ও 
বাড়ীঘরের খুব ক্ষতি হয়। হোয়াং-হো৷ ও ইয়াং-সি-কিয়ীং নদী ছুটির বন্যার 
পর মাটিতে ঘন হয়ে এটেল পলি জমে ৷ এই পলিমাটি খুবই উর্বরা। এতে 
প্রচুর কমল ফলে । তাই এই উর্বর অঞ্চলে ঘন লোকবসতি গড়ে ওঠে, 
ধীরে ধীরে বিকশিত হয় সভ্যতা ও সংস্কৃতি । হোয়াং-হো ও ইয়া-সি-কিয়াং 
বিধৌত সমভূমিতে বৃষ্টিপাতের পরিমাণ ভালই হয়; এখানে খনিজ দ্রব্যও 
কম পাওয়া যায় না, মাটিও উর্বর । তাই এখানকার অধিবাসীরা! যে খুবই 
উন্নত সভ্যতা গড়ে তুলবে, তাতে আর অবাক হবার কি আছে? 

চীনাদের ধারণা, বেশ কয়েক লাখ বছর আগে চীনে মানব-সভ্যত। গড়ে 
উঠেছিল । এ ধারণা ঠিক ন! হলেও অন্ততঃ তিন-চার হাজার বছর আগে 
এদেশে সভ্যতার বিকাশ ঘটেছিল । দেশী-বিদেশী নান! জাতির লোক মিলে 
চীনের সভ্যতা গড়ে তুলেছে। 


৪৮ মানব-সভ্যতার ইতিহাস 


চীনা পুরাণের মতে, যিনি আকাশ ও পৃথিবী স্থষ্টি করেছিলেন, তার নাম 
পান-কু। এ কাজে তার দীর্ঘ আঠীর হাজার বছর লেগেছিল । তার সঙ্গী 
ছিল ড্র্যাগন, কচ্ছপ প্রভৃতি । ভ্যাগন কিছুটা কুমির, কিছুটা সাপের মত। 
বন্যার সময় ভয়ংকর দেখতে হোয়াং-হো নদী থেকেই বোধ হয় ড্যাগনের 
কল্পনা করা হয়েছিল | ড্যাগন ও কচ্ছপ জীবজন্তর আদি পুরুষ । পান-কু 
মারা গেলে তার গায়ের পোকা থেকে স্থষ্টি হল মানুষ । 

পান-কু-র পর স্বর্গের সম্রাটগণ, পৃথিবীর সম্রাটগণ এবং মানব সম্রাটগণ 
চুয়ান্ হাজার বছর ধরে চীনে রাজত্ব করেছিলেন । এদের পর আরও অনেক 
সমাট চীনে রাজহ করেন | তাদের সময় চীনারা ঘরবাড়ী বানাতে, আগুন 
জ্বালতে ও রান্না করতে শেখে। 

এরপর চীনে রাজত্ব করেন পাঁচজন বিখ্যাত সম্রাট । তাদের 
রাজত্বকালে চীনারা! লোহার ব্যবহার, পশুপালন, মাছধরা, চিত্রলিপি অঙ্কন 
প্রভৃতি শেখে ৷ লাঙল দিয়ে চাষবাস, চাকাওলা গাড়ী, রেশমের পোশাক, 
চিকিৎসা, ব্যবসা-বাণিজ্য ও সুশাসনের প্রচলনও এই সময়েই হয়েছিল । 
সম্াট ফু-সি চীনাদের গণনা করে ভবিষ্যৎ জানতে ও দেবতার পুজা করতেও 
শিখিয়েছিলেন। এই পাঁচজন সম্জাট আন্দাজ পাঁচ-ছ’ হাজার বছর আগে 
চীনে রাজত্ব করতেন। 

এই সম্াটগণের একজনের নাম ছিল শুন। তার রাজত্বকালে একবার 
হোয়াং-হো নদীতে ভীষণ বন্যা হয়। বন্যার জল প্রায় আকাশ সমান উঁচু হয়ে 
ওঠে । এই জল মাটির উপর বহু দিন ধরে দাড়িয়ে থাকায় চীনাদের খুবই 
অন্ুবিধায় পড়তে হয়। বন্যায় অসংখ্য ঘরবাড়ী, লোকজন ও পশু মারা 
গিয়েছিল । যার! বেঁচে রইল কোন মতে, খাবার-দাঁবারের অভাবে তারাও 
মরতে লাগল কাতারে কাতারে ৷ সম্রাটের কোন মন্ত্রী বা ইঞ্জিনীয়ারই এই 
বন্তার জল সরাতে পারলেন না । শেষ পর্যন্ত সম্রাট শুন ইঞ্জিনীয়ার কুন-এর 
পুত্র যু-কে বন্যার জল সরাবার ও হোয়াং-হোকে বয়ে আনার ভার দিলেন। 
যু দীর্ঘ নয় বছর ধরে অমানুষিক পরিশ্রম করে এই কাজ সম্পন্ন করেন। যু-র 
বাব! কুন পাঁচিল তুলে ও বাঁধ দিয়ে বন্যার জল আটকাবার চেষ্টা করেন । 
কিন্ত হোয়াং-হো-র জল এগুলি ভেঙে বইতে থাকে। ফু মাটি কেটে নদীর খাত 


প্রাচীন চীন 8a 
গভীর করেন এবং তার ছুই তীরে মাটি,পাথর ইত্যাদি ফেলে বেশ উচু করে 
দেন। হোয়াং হো ও তার শাখা নদীগুলির মুখ পরিষ্কার করে দেওয়ায় 
সেগুলির জল সহজেই সমুদ্রে গিয়ে পড়ল ৷ নদী থেকে বহু খাল কেটে 
তিনি বাড়তি জল শুকনো জায়গায় ছড়িয়ে দিলেন । হৃদ কেটে বন্যার 
বাড়তি জল ধরে রাখারও ব্যবস্থা হল । এর ফলে বন্যার জল কমে গেল এবং 
চাষবাসেরও যথেষ্ট সুবিধা হল য়ু হোয়াং-হো-র চলার পথে বাধা স্থষ্টি না 
করে তার জলনিকাশের সুন্দর বাবস্থা করে দিয়েছিলেন । এর ফলে চীনারা 
বন্যার হাত থেকে রক্ষা পায়। চীনারা এখনও বলে, যু না থাকলে আমরা 
সকলে মাছ হয়ে যেতাম | অর্থাৎ বন্যার ফলে সকলে মরে গিয়ে মাছ হয়ে 
জন্মাত। এই বিরাট কীন্তির জন্য শুনের পর যু-কে চীনের সম্রাট করা 
হয়েছিল । সম্রাট য়ু চীনে শিয়া বংশের প্রতিষ্ঠা করেন । এই বংশ পাঁচশ 
বছর ধরে চীনে রাজত্ব করে । তারপর চীনে স্থাপিত হল শীংবংশ। শাং 
বংশের রাজাদের কথা পরে বলব । 


(0 নদীতীরে গড়ে ওঠা সভ্যতাগুলির সাদৃশ্য 

এতক্ষণ যা বলা হল, তা থেকে বোধ হয় তোমরা একটা জিনিস বেশ 
ভাল ভাবেই বুঝতে পেরেছ। সেটি হল পৃথিবীর স্প্রাচীন সভ্যতাগুলি 
বড় বড় নদীর তীরেই গড়ে উঠেছিল । এই সভাতাগুলি হল, মেসোপটেমিয়া, 
মিশর, সিন্ধু ও চীনের সভ্যতা । নদীতীরে গড়ে ওঠা এই সভ্যতাগুলির 
মধ্যে বেশ কিছু সাদৃশ্য বা মিল দেখা যায় £ (১) ষে সকল নদীর তীরে 
এই সকল সভ্যতা গড়ে ওঠে, সে নদীগুলিতে প্রতি বছরই বন্যা হত। বন্যার 
জলে বিরাট অঞ্চল প্লাবিত হওয়ায় জমিতে পলি-মাটির স্তর পড়ত। এর কলে 
জমি খুবই উর্বর হয়ে উঠত। উর্বরা জমিতে প্রচুর ফসল ফলত বলে বহুলোক 
স্থায়ী ভাবে এখানে বসবাস করতে শুরু করে [ তারা এক সঙ্গে হাত মিলিয়ে 
জমি সাফ করে, অতিরিক্ত জল বার করে দেয় এবং জমির রস ফুরিয়ে গেলে 
নদী থেকে খাল কেটে এনে জলসেচের ব্যবস্থা করে। বহু লোক একসঙ্গে 
মিলেমিশে থাকত ও কাজ করত বলে ধীরে ধীরে সমাজ গড়ে উঠল । (২)এই, 

সকল জমিতে প্রয়োজনের বেশী ফসল ফলত বলে এ অঞ্চলের লোকেরা 
বেশ সচ্ছল জীবন যাপন করত । তারা কিছু অবসরও পেত । কারণ ঘরে 
খাবার জম! থাকায় তাদের সব সময় পরিশ্রম না করলেও চলত । অবসর 
সময়ে এর! নানা জ্ঞান-বিজ্ঞান, সাহিত্য ও শিল্পের চর্চা করে । এই ভাবেই 
তাদের সভ্যতার উন্নতি ঘটে | ূ 

(৩) স্থায়ী বাসিন্দাদের উন্নত জীবনযাত্রা দেখে শক্ত সমর্থ যাযাবর ও 
অসভ্য জাতিদের খুব হিংসে হয়। তারা দলে দলে সভ্যতার কেন্দ্রগুলি 
বার বার আক্রমণ করতে থাকে । 


(8) এই সভ্যতাগুলি মরুভূমি বা শুঞ্ক অঞ্চলে গড়ে উঠেছিল । কারণ 
শুক জমিতে বেশী বন জঙ্গল থাকত না। সুতরাং জমি সাফ করবার 
পরিশ্রম কম ছিল । সেই আদি যুগে ঘন বন-জঙ্গল পরিষ্কার করার মত 
যন্ত্রপাতি মানুষের হাতে ছিল ন:। মরু অঞ্চলে মানুষ ও বুনো পশুর 
আক্রমণও কিছু কম হত বলে মনে হয়। 


(৫) বাড়তি ফসল ফলত বলে কারিগর, শিল্পী, বণিক, পুরোহিত 
প্রভৃতিকে পোষা সম্ভবপর হয়। এর! চাষবাস করত না। চাষীদের বাড়তি 
ফসল খেয়েই এরা জীবন ধারণ করত। বিনিময়ে তারা চাষীদের ধাতুর 
যন্ত্রপাতি, অস্ত্রশস্ত্র, অন্যান্য জিনিসপত্র, বিলাসদ্রবা, তাবিজ-কবচ ইত্যাদি 
যোগান দিত । 


(৬) নদীর পলিমাটি দিয়ে ইট তৈরী করে পাকা বাড়ীথর বানানো হতে 
লাগল । শত্রুর আক্রমণ থেকে আত্মরক্ষার জন্য পাচিল দিয়ে ঘিরে ফেলা 
হল গ্রামগুলিকে। এইভাবে স্থষ্টি হল নগর। ধাতু-শিল্পী ও বণিকর! 
নগরগুলিকে উন্নত করে তুলল নানা ভাবে । ধাতুর যন্ত্রপাতি ও অস্ত্রশস্তের 
বিনিময়ে পাওয়া গেল কাচামাল, খাদ্য ও বিলাসদ্রবা বণিকরা নানা দেশ 
থেকে প্রয়োজনীয় জিনিসপত্র স্বদেশে নিয়ে এল নিজের দেশের বাড়তি 
জিনিসের বদলে ৷ 

(৭) তামা বা ব্রঞ্জের যন্ত্রপাতির সাহাযো চাষবাস, শিল্পকর্ম ও যুদ্ধ 
অনেক ভালভাবে করা সম্ভব হল। 

(৮) নদীতীরে গড়ে ওঠা সভ্যতাগ্চলিতে ধীরে ধীরে রাষ্ট্র স্থাপিত হল; 
গড়ে উঠল শাসন ব্যবস্থা । কোথাও রাজা, কোন স্থানে পুরোহিত, কোথাও 
বা ধনী বণিক-_এরাই হলেন রাষ্ট্রের শাসক। তারা দেশের বাড়তি ফসল 
কর বা খাজনা হিসাবে চাষীদের কাছ থেকে নিয়ে নিলেন । মূল্যবান ধাতুর 
যন্ত্রপাতি ও অস্ত্রশস্ত্রেও মালিক হলেন তারাই ৷ কারিগর ও শিল্পীরা তাদের 
অধীনে কাজ করতে লাগল ৷ কারণ ওঁ সব যন্ত্রপাতি যোগাড় করার ক্ষমতা 
তাদের ছিল না। এইভাবে কারিগররা তাদের স্বাধীনতা হারাল । যন্ত্রপাতি 
ও ছু'মুঠো খাবারের বিনিময়ে তাদের সারাদিন পরিশ্রম করতে হত। 
তাদের পরিশ্রমের সুফল ভোগ করত মালিক শ্রেণী। এইভাবে সভ্যতাগুলিতে 
মালিক ও শ্রমিক দেখা দিল ৷ সাম্রাজ্য ও ব্যবসা-বাণিজ্যের প্রসারের সঙ্গে 
সঙ্গে মধ্যবিত্ত শ্রেণীরও দেখা মিলল । নগরগুলিতে নানা শ্রেণীর দক্ষ 


কারিগরেরও আবির্ভাব ঘটল । 
(৯) ধাতুর অস্ত্রশস্ত্র মালিক শাসকগণ সহজেই অন্য দেশ দখল করে 


রাজ্যবিস্তার করতে লাগলেন । এইভাবে বিশাল বিশাল সাম্রাজ্য স্থাপিত 
হল। কাঁচামাল অর্থাৎ তামা, ব্ৰঞ্জ, সোনা, রূপা প্রভৃতি, ধাতু, কাঠ, পাথর 
প্রভৃতি সংগ্রহ করার জন্যও তারা যুদ্ধ করতেন। অগ্থ দেশ লুঠ করে 
স্বাদেশে প্রচুর ধনরত্ব নিয়ে আসায় সেটি খুবই সচ্ছল হয়ে গঠে। জনগণের 
অবস্থা ভাল হয়। তারা যন্ত্রপাতি ও বিলাসদ্রব্য কিনতে পারে । এর ফলে 
এঁ সব জিনিসও বেশী পরিমাণে তৈরী হতে থাকে । 

(১০) অসভ্য বা আধা-সভা জাতিগুলির মধ্যে ধাতুর যন্ত্রপাতি, 
অস্ত্রশস্ত্র ও বিলাসদ্রবা বেচার জন্ত চেষ্টা চলতে লাগল। এভাবেই বিস্তার 
ঘটতে থাকে সভ্যতার। পরে এই অসভ্য -জাতিগুলিই- সভ্য লোকের 
অস্ত্রশস্ত্র যোগাড় করে সভ্যতার কেন্দ্রগুলি ধ্বংস করে ফেলতে সমর্থ 


হয়েছিল । 
(১১) নদীতীরে গড়ে ওঠা, সভ্যতাগুলি বাবসা-বাণিজো খুবই উন্নত 


ছিল। প্রধানতঃ নদীপথেই এই ব্যবসা-বাণিজ্য চলত | এই সভ্যতাগুলিকে 
ধাতু, কাঠ, পাথর প্রভৃতি কাচ! মালের জঃ অ দেশের ওপর নির্ভর 
করতে হত। 


৫২ মানব-সভ্যতার ইতিহাস 


(১২) নদীতীরের সভ্যতাগুলি ধাতুর ব্যবহার আবিষ্কার করে, 
চাকাওলা গাড়ী ও নৌকা ব্যবহার করে, কুমোরের চাকা বানিয়ে, ইট তৈরী 
ও লিখতে শিখে এক লাফে অনেক দূর এগিয়ে যায়। এইভাবে শুরু হল 
মানুষের জয়যাত্রা । 


অনুশীলনী 

১। মেসোপটেমিয়া কোথায় অবস্থিত ছিল? এই অঞ্চলে পৃথিবীর প্রাচীনতম 
সভ্যতা কেন গড়ে উঠেছিল? 

২। মেসোপটেমিয়া কথাটির অর্থ কি? এদেশের ছুটি নদীর নাম লেখ। 

৩। মেসোপটেমিয়ার মাটি কেমন? বন্যা আটকাবার জন্য এখানে কি ব্যবস্থা 
নেওয়া হয়েছিল? 

৪। মেসোপটেমিয়ার লোকেরা কি কি বৃত্তি গ্রহণ করত? 

৫। জিগ২গুরাট কি? এটি কি দিয়ে তৈরী? 

৬। মেসোপটেমিয়ার ধাতুবিদ সম্পর্কে কি জান ? 

৭ সুমেব-এর লিখনরীতি সম্বন্ধে লেখ। 

৮| এক কথায় উত্তর দাও £__ 

(ক) স্থমেরীয়দের গাড়ী কে টেনে নিয়ে যেত? 

(খ) মেসোপটেমিয়ার লোকেরা কোন্‌ ধাতুর ব্যবহার জানত? 

(গ) স্থমের-এর লিখনরীতির নাম কি? 

৯। মিশর দেশটি কোথায়? “ফ্যারো” কথাটির অর্থ কি? তাদের কিরূপ 
ক্ষমতা ছিল? 

১০। মিশরের পুরোহিতরা কি কাজ করতেন ? 

১১। মিশরের চিত্রলিপি সম্পর্কে কি জান? 

১২। মিশরীয় কর সংগ্রহকারীরা কেমন লোক ছিল? 

১৩। মিশরীয় সমাজে লেখকদের কিরূপ স্থান ছিল? 

১৪। পিরামিড কি? মিশরের প্রথম পিরামিভটি কে তৈরী করেন ? পিরামিড 
কেমন দেখতে? পিরামিড তৈরী করার কারণ কি? 

১৫। শুদ্ধ উত্তরটি খাতায় লেখ: 


(ক) মিশরকে নীল / সিন্ধু / টাইগ্রিস নদের দান বলা হয়। 

(থ) মিশরে / স্থমেরে পুরোহিতরা প্রথমে রাজা হন। 
(গ) মিশরে লিখনরীতি আবিষ্কার করেন রাজা/ করসংগ্রহকারী / পুরো হিতগণ। 


১৬। মিশরের দুজন দেবদেবীর নাম লেখ। মিশরীয়রা মৃত্যুর পর মানুষের আত্মা 


সম্পর্কে কি ভাবত? 

১৭। মোহেনজোদড়ো কথাটির অর্থ কি? সিন্ধুসভ্যতা কাকে বলে? এটি কোন্‌ 
যুগের সভ্যতা? 

১৮। তার নিদর্শন কোথায় আবিষ্কৃত হয়েছে? এখানকার নগর ও 


বাড়াঘর কি দিয়ে তৈরী হত? এখানে জল নিকাশের ভন্য কি ধরনের ব্যবস্থা ছিল? 

১৯। সিন্ধুদভাতার লোকেরা কি খেত ও পরত, লেখ। তাদের ব্যবহার করা 
কয়েকটি জিনিসের নাম লেখ । 

২০। সিন্ধ্যুসভ্যতার লোকেরা কোন্‌ কোন্‌ দেবদেবী বা বস্তুর পূজা করত? 
সিন্ধু সভ্যতায় কোন্‌ কোন্‌ শ্রেণীর লোক ছিল? 

২১। হোয়াং হে! নদীকে চীনের দুঃখ বলা হয় কেন? কে এই নদীর বন্যা 
আটকাবার ব্যবস্থ! করেন? তিনি কিভাবে এই কাজ করেন? 

২২। চীনের সভ্যতা কোন্‌ অঞ্চলে গড়ে ওঠে ? চীনাদের আদি পুরুষ কে? 

২৩। চীনের প্রাচীন রাজাদের কথ! সংক্ষেপে লেখ। 

২৪। নদীর তীরে গড়ে ওঠা সভ্যতাগুলির মধ্যে কি কি মিল দেখা যায়? 

২৫। শূন্যস্থান পূর্ণ কর £ 

(ক) চীনের প্রধান দুটি নদী হল হোয়াং-হো। আর __। 

(খ) মোহেনজোদড়োতে মাটি খুঁড়ে সিন্ধু সভ্যতা আবিষ্কার করেন _। 

(গ) মিশরে শ্রমিকদের _ বলা হত। 


পঞ্চ হ্যা 
(লাহ যুগের সমাজ 


তামার পর মানুষ লোহার সন্ধান পেল। লোহার ব্যবহার শেখার ফলে 
মানব সভ্যতার বিরাট উন্নতি ঘটল । শুরু হল লৌহ যুগ। 

লোহার আবিষ্কার-_আজ থেকে প্রায় সাড়ে তিন হাজার বছর আগে, 
পশ্চিম এশিয়ার আর্মেনিয়ান পর্বতমালা অঞ্চলে ব্যাপকভাবে লোহার 
ব্যবহার শুরু হ়। এখানকার এক বর্বর জাতি সহজ উপায়ে এবং সস্তায় 
লোহার যন্ত্রপাতি ও অন্ত্শন্ত্র বানাতে থাকে । সাধারণতঃ লোহাকে পিটিয়ে 
এইসময়ে নানা ধরনের যন্ধপাতি বানানো হত প্রচণ্ড তাপে লোহা গলাবার 
উপায়টি মানুষ তখনও রপ্ত করতে পারেনি। জেনে রাখা ভাল, প্রাচীন 
মেসোপটেমিয়া ও মিশরের সভাতায়ও লোহার সামান্য ব্যবহার ছিল। 
আর্মেনিয়ান অঞ্চল পরবর্তীকালে মিতানি ও হিটাইট জাতির অধিকারে 
আসে । এরা প্রত্যেকেই লোহ। ব্যবহারের কায়দাটি গোপন রাখত ৷ তাই 
লোহার ব্যবহার সব জায়গায় ছড়িয়ে পড়তে কিছু দেরী হয়। 

(লোহা আবিষ্কারের ফলাফল-_মান্ুষ লোহার হাতিয়ার ব্যবহার 
করায় অনেক সুবিধা হয়েছিল । (১) লোহা, তামা বা হঞ্জের চেয়ে অনেক 
বেশী শক্ত এবং টেকেও বেশী দিন। (২) তামা বেশী পাওয়া যায় না। তাই 
তার দামও খুব বেশী। কিন্তু লোহা প্রচুর পরিমাণে পাওয়া যায় বলে সেটি 
বেশ সস্তা ৷ (৩) মূল্যবান তামা বা ব্রঞ্জের যন্ত্রপাতি এবং অস্ত্রশস্ত্র কেবলমাত্র 
রাজা-মহারাজা ও ধনীরাই ব্যবহার করতে পারত। গরীবদের হাতিয়ার ছিল 
পাথরের তৈরী। কিন্তু লোহা বেশ সস্তা হওয়ায় গরীবরাও লোহার হাতিয়ার 
যোগাড় করে ফেলল । পাথরের হাতিয়ার ব্যবহার করার আর কোন 
প্রয়োজন রইল না। লোহা ধনী ও দরিদ্রের মধ্যে প্রভেদ অনেকটা ঘুচিয়ে 
দিল। লোহার জিনিসপত্র সস্তা হওয়ায় তাদের চলনও খুব বেড়ে গিয়েছিল । 
(৪) লোহার লাঙল ইত্যাদি ব্যবহার করায় ফলন বেশী হল। লোহার 
কুডুলের সাহায্যে বনজঙ্গল সাফ করে চাষের জন্য নূতন জমিও যোগাড় 

হয়েছিল। (৫) কারিগররা নিজেদের দরকারী যন্ত্রপাতি কিনে নিয়ে স্বাধীন- 
ভাবে জিনিসপত্র বানাতে লাগল । যন্ত্রপাতির অভাবে ধনীদের অধীনে 
তাদের আর কাজ করতে হল না! ভাল হাতিয়ার ব্যবহার করায় তাদের 
তৈরী জিনিসগুলিও আগের থেকে অনেক ভাল হল । (৬) যে সকল জাতি 
লোহার অন্্শস্্র তৈরী করতে জানত তারা সহজেই তাত্র-ত্রঞ্জ যুগের নগর 
সভাতাগুলি ধ্বংস করে ফেলল। কারণ তামা বা ব্রঞ্জের অস্ত্র, লোহার অস্ত্রের 
চাছে দাঁড়াতে পারত না। 

লৌহ যুগের সামাজিক ও অর্থনৈতিক অবস্থা__পাহাড়-পবতের 
অধিবাসী বর্বর জাতিগুলিই প্রথম লোহার সন্ধান পায় এবং তার ব্যবহার 
শেখে । তাদের আক্রমণে পুরাতন সভ্যতাগুলির যথেষ্ট ক্ষতি হয়। কিন্ত 
সমাজ ও অর্থনীতির খুব একট! পরিবর্তন হয় না । সমাজের শ্রেনীগুলি প্রায় 
আগের মতই থাকে । কারিগররাও তেমন কোন অস্থুবিধা বোধ করে না। 
তাবে ধনী ও বিলাসী শাসকদের পতনের ফলে বিলাস-দ্রব্যের উৎপাদন কিছুটা 
কমে যায়। লৌহ যুগে,বর্বর জাতিগুলি বিশাল বিশাল সাত্রাজ্য স্থাপন করে, 
এবং অন্য দেশে বাড়তি জনগণকে বাস করতে পাঠায়। এইরূপ বসতিকে 
বলে উপনিবেশ । এর ফলে বাবসা-বাণিজোর প্রসার ঘটে। বিশাল সাতৰাজ 
স্থাপিত হওয়ায় সুশাসন চালু হয় এবং চিন্তা-ভাবনা ও জ্ঞান-বিজ্ঞানের আদান 
প্রদান ঘটে। রাস্তাঘাট নিমিত হওয়ায়, যোগাযোগ ও ব্যবসা-বাণিজ্যেরও 
প্রসার হয়। লৌহ যুগে চাষী, কারিগর ও বণিকরা স্বাধীনভাবে জীবনযাপন 
করতে পারে। এসময় হরফের ব্যবহার চালু হওয়ায় লেখাপড়া করা সহজ হয়। 
এ যুগে মুদ্রার প্রচলন হওয়ায় ব্যবসা বাণিজ্যের প্রচুর উন্নতি ঘটে। লৌহ 
যুগে মধ্যবিত্ত শ্রেণীর আবিভাব হয়। এযুগে জনসংখ্যা খুব বেড়ে যাওয়ায় 
খাবারের টান পড়ে। ফলে বিভিন্ন শ্রেণীর মধ্যে বিরোধ ও সংঘর্ষ বেধে যায়। 

জনগণ স্বাধীনভাবে জীবন যাপনের অধিকার পাওয়ায় স্বাধীন চিন্তার 
বিকাশ ঘটে। এ সময় অনেক নূতন ধর্মের প্রবর্তন ঘটেছিল । এ সময় 
দর্শন ও বিজ্ঞানের যথেষ্ট উন্নতি ঘটে । 

রাজার অবস্থা__লৌহ যুগে আ্যাসিরিয়া। ব্যাবিলন, মিশর প্রভৃতি দেশে 
তাক্জব্রঞ্জ যুগের মতই রাজারা রাজত্ব করতে থাকেন। তবে রাজাদের ক্ষমতা 


৫৬ মানব-সভ্যতার ইতিহাস 


খুব বেড়ে যায়। তারা বিশাল বিশাল, সাম্রাজ্য স্থাপন করেন । ফলে তাদের 
দাপটও বৃদ্ধি পায়। তবে রাজারা ধর্ম ও ঈশ্বরের সঙ্গে তাদের সম্পর্কের ওপর 
তেমন গুরুত্ব দিতেন না৷ তাত্রব্রঞ্জ যুগে এ ব্যাপারে খুব গুরুত্ব দেওয়া হত । 
ইউরোপের বিভিন্ন দেশেও এই যুগে বড় বড় রাজ্য প্রতিষ্ঠিত হয়েছিল । 


(ক) বিভাগ 
(১) ব্যাবিলন 


সুমের-এর কথা তোমাদের আগে বলেছি। এই স্বুমের-এর উত্তর-পশ্চিমে 
ছিল ব্যাবিলন। বর্তমান সিরিয়া অঞ্চল থেকে আমোরইট নামে এক যাযাবর 
জাতির শাখা এখানে এসে বসবাস করতে থাকে এবং এই অঞ্চলে একটি 
শক্তিশালী রাষ্ট্র গড়ে তোলে । শেষ পর্যন্ত মেসোপটেমিয়া ব্যাবিলনের 
অধিকারে চলে আসে ৷ ব্যাবিলন প্রথমে ছিল একটি গ্রাম । পরে এটি এক 
বৃহৎ নগরে পরিণত হয় । এটি ছিল এক বিশাল এবং সমৃদ্ধ সাজাজ্যের কেন্দ্র । 
ব্যাবিলন নগরটি ছিল খুব উচু আর শক্ত এক বিরাট পাঁচিল দিয়ে ঘেরা । 
ব্যাবিলন' কথাটির অর্থ__দেবতার নগর । চাববাস, ব্যবসা-বাণিজ্য, শিক্ষা- 
দীক্ষা এবং সভ্যতা ও সংস্কৃতিতে ব্যাবিলনের তুলনা মেলা ভার । 

ব্যাবিলনের শাসনকর্তীরা প্রথমে বোধহয় নগর দেবতা মার্ডুক-এর 
মন্দিরে প্রধান পুরোহিতের কাজ করতেন ৷ ব্যাবিলনের প্রথম রাজার নাম 
সমু আবুম। তিনি আজ থেকে চার হাজার বছরেরও আগে রাজত্ব করতেন । 
এই রাজ-বংশের শ্রেষ্ঠ রাজা ছিলেন হামুরাবি। তার কথা পরে বলব । 

চাষবাস-__ব্যাবিলন ছিল কৃষিপ্রধান দেশ। নানা প্রকার শস্ত, তিসি 
জের প্রভৃতি ছিল এখানকার প্রধান উৎপন্ন দ্রব্য | 

লাঙল দিয়ে চাষের কাজ করা হত। লাঙল টানত একজোড়া বলদ। 
জমি চাষের সঙ্গে সঙ্গে ছড়িয়ে দেওয়া হত বীজ। জমিতে রীতিমত জলসেচ 
দেওয়া হত বলে প্রচুর শস্য ফলত ৷ ব্যাবিলনের রাজারা খাল কেটে, মজ। 
খালের সংস্কার করে, জলসেচের স্থব্যবস্থা করেছিলেন। প্রধানতঃ কৃষির 
ওপর নির্ভর করলেও ব্যাবিলনের লোকেরা পশুপালনও করত। 

ব্যবসা-বাণিজ্য_ব্যাবিলন ব্যবসা-বাণিজ্যে খুবই উন্নত ছিল। জলপথে 
ও স্থলপথে ব্যবসা-বাণিজ্য চলত ৷ ইলাম, ইরান, ভারতবর্ষ ও ভূমধ্য সাগরের 
তীরবর্তী দেশগুলির সঙ্গে ব্যাবিলনের বাণিজা-সম্পর্ক ছিল ! ব্যাবিলন 
খাগ্ভশস্ত, খেজুর, তিসি, তেল, চামড়া, পশম, মাটির পাত্র প্রভৃতি রপ্তানি 
করত। ভারতবর্ষ থেকে ব্যাবিলনে আমদানি হত স্ৃতীবস্ত্। অন্তান্ত 
দেশ থেকে ব্যাবিলনে আসত সোনা, রূপো, তামা, পাথর, কাঠ, লবণ, 
ক্রীতদাস প্রভৃতি । জলপথে নৌকা ও জাহাজ এবং স্থলপথে গাধা ও 
ঘোড়া দিয়ে টানা গাড়ী মাল বহন করত। ব্যবসায়ীরা খুব ধনী ছিল । 
তারা চড়া সুদে টাকা ধার দিত। জমি প্রভৃতি বন্ধক রেখে টাকা ধার 
দেওয়া হত৷ 

মন্দির ও পুরোহিত সম্প্রদায় -ব্যাবিলনের রাজার। খুব বড় ও উচু 
মন্দির নির্মাণ করতেন। তারা বহু দেবদেবীতে বিশ্বাস করতেন বলে মন্দিরের 
সংখ্যাও ছিল বেশি। ব্যাবিলনের প্রধান দেবত। ছিলেন মার্ডুক। এখানকার 
প্রধান দেবীর নাম ইশ_ তার ৷ ব্যাবিলনের নগর-দেবতা মার্ডুকের বিরাট 
মন্দির ছিল। এই মন্দিরের চুড়াকেই ব্যাবেল-এর টাওয়ার বলা হত । 
পাকা ইট দিয়ে মন্দিরগুলি তৈরী হত। মন্দিরগুলি নিমিত হত খুব উঁচু 
মেঝের ওপর যাতে বন্যার জলে কোন ক্ষতি না হয়। 

মন্দিরে দবতাদের বিগ্রহ বা মূর্তি থাকত। তাদের পুজার ভার ছিল 
পুরোহিতদের ওপর ৷ পুরোহিতদের সম্মান ও ক্ষমতা খুব বেশী ছিল। 
মন্দিরের বিষয় সম্পত্তির মালিক ছিলেন এই পুরোহিতগণ। মন্দিরের টাকা 
পয়সা সুদে খাটিয়ে পুরোহিতরা বেশ লাভ করতেন। ভবিষ্যৎ গণনা করেও 
তাদের মন্দ আয় হত না। বলি দেওয়া ভেড়ার লিভার বা যকৃতের 
দাগ দেখে বা জলে তেলের ফৌটা ফেলে তার! ভবিষ্যতে কি ঘটবে বলে 
দিতেন । আকাশের গ্রহ-নক্ষত্রের গতিবিধি থেকেও তারা ভবিষ্যৎ সম্পকে 
বলতে পারেন বলে দাবী করতেন। এইভাবে জ্যোতিষীর প্রচলন ঘটে। 
মন্দিরগুলিতে দেবদেবীর সেবা করার জন্য অনেক মেয়েও থাকত। শীঘ্রই 
মন্দিরগুলিতে খুব অনাচার দেখা দেয় ৷ ব্যাবিলনের মন্দিরগুলিতে পাঠশালাও 
থাকত। এখানকার মদ্দিরগুলি ছিল ধর্ম, বিষ্ভাচচা ও ব্যবসার কেন্দ্র । 


৫৮ মানব-সভ্যতার ইতিহাস 


শিক্ষা ও সংস্কৃতি__ব্যাবিলনে লেখাপড়া শেখাবার জন্য বিগ্ভালয় বা 
পাঠশালা ছিল। মন্দিরের পাঠশালার কথা আগেই বল৷ হয়েছে । এই 
বিগ্ালয়গুলিতে প্রধানতঃ লিখতে শেখান হত। লিখতে শেখা তখন খুব 
সহজ ব্যাপার ছিল না। এর জন্য ৩৫০টি চিহ্ন শিখতে হত। লেখকদের 
খুব সম্মান ছিল সমাজে ৷ ব্যাবিলনের একটি পাঠশাল! মাটি খুঁড়ে বার 
করা হয়েছে । এটি হল পৃথিবীর সবচেয়ে পুরনে। বিদ্যালয় । এর দেয়ালে 
লেখা! আছে £ যে চমৎকারভাবে লিখতে পারবে তার দীপ্তি হবে সুর্যের মত। 
বিদ্যালয়ে ছাত্রের মাটির শ্লেটে লেখা অভ্যাস করত। কাঠ বা পাথরের 
টুকরো দিয়ে লেখা মুছে ফেলে আবার নূতন করে লেখা হত। 
ব্যাবিলনে সুমনের দেশের পুজা, আরাধনা, মন্দির নির্মাণ, সাহিত্য 
প্রভৃতি অনুকরণ করা হয়। ব্যাবিলনে গণিত, জ্যোতিথিগ্ঠা এবং চিকিৎসা 
বিদ্ারও বেশ উন্নতি হয়েছিল । ব্যাবিলনের লোকেরা পশমের সুন্দর কাপড় 
বুনতে পারত। কিন্তু তারা ভাল চিত্র বা পাথরের মূর্তি তৈরী করতে 
পারত না। এখানকার লোকেরা শিক্ষাদীক্ষায় উন্নত হলেও নানা তুকতাক, 
যাদুমন্্ ও কুসংক্কারে বিশ্বাসী ছিল। 
টি ১ কোড-_ব্যাবিলনের সর্ব প্রধান কীন্তি হল প্রচলিত 
আইনগুলির সংকলন বা সংগ্রহ। 
প্রায় চার হাজার বছর আগের কথা । 
ব্যাবিলনের বিখ্যাত রাজা হামুরাবি 
একটি গোল কালে! রডের পাথরের 
ওপর কতকগুলি আইন খোদাই করে 
রেখে যান। একেই বলে হামুরাবির 
কোড বা আইন সংহিতা । এই 
পাথরটি ছিল আট ফুট (২:৪৩মিঃ) 
লম্বা। এতে ২৮৫টি আইন লেখা 
চি রয়েছে। নুমেরে ও মিশরে হয়ত 
হামুরাৰি লিখিত আইন ছিল। কিন্তু ত৷ 
সত্বেও হামুরাবির কোড-এর গুরুত্ব কম নয়। রোমানদের আগে আর কেউ 


লৌহ যুগের সমাজ ৫ 


এত সুন্দর করে সাজিয়ে আইন রচনা করতে পারেনি। এই কোডে 
ব্যাবিলনের সমাজনীতি, শাসনপদ্ধতি ও দণ্ডবিধি সম্পর্কে বিশদ বিবরণ 
রয়েছে। এই কোডে ব্যক্তির সম্পত্তি, বিবাহ, ব্যবসা-বাণিজ্য, মজুরী, খণ, 
চুরি, হত্যা প্রভৃতি বিষয় সম্পর্কে বিধি-বিধান দেখা যায় । 

হামুরাবির কোড-এর প্রথমে হামুরাবির সাম্রাজ্যের সীমা এবং তার 
কীত্তিকাহিনীর কথা সংক্ষেপে বলা হয়েছে । এই কোড-এর প্রধান উদ্দেশ্য 
ছিল ছুষ্টের দমন ও ছূর্বলকে রক্ষা করা এবং ন্যায়বিচার প্রতিষ্ঠা করা। 
দেবতা আন্ু ও বেল মার্ডুক-এর আদেশে হামুরাবি নাকি এই আইন 
সংকলন করেছিলেন এই আইন আক্কাদ-এর ভাষায় লেখা হয়। 

হামুরাবি-র কোডের প্রধান বৈশিষ্ট্য ছিল প্রতিশোধ গ্রহণের বিধান । 
দাতের বদলে দাত, চোখের বদলে চোখ নেওয়া হত । রাম যদি একজনের 
মেয়েকে হত্যা করে তবে রামের মেয়ের হবে মৃত্যুদণ্ড । পিতাকে আঘাত 
করলে পুত্রের হাত কেটে ফেলা হত। চুরি, ডাকাতি প্রভৃতির শাস্তি ছিল 
মুত্যু। হামুরাবির সময় শাস্তি খুব কঠোর ছিল। চোর বা খুনেকে ধরতে 
না পারলে রাজা ক্ষতিপূরণ দিতেন । এত সুন্দর প্রথা বর্তমান কালের কোন 
দেশে এখনও চালু হয়নি ৷ 

হামূরবাঁবির কোঁডে সমাজচিত্র__হামুরাবি-কোড থেকে সে যুগের 
সমাজ সম্পর্কে মোটামুটি ধারণা করা বায়। এই সময় সমাজে তিন শ্রেণীর 
লোক ছিল £ (১) উচ্চ শ্রেণী (২) মধ্য শ্রেণী এবং (৩) নিয় বা ক্রীতদাসদের 
শ্রেণী। মন্ত্রী, উচ্চপদস্থ রাজকর্মচারী ও জমিদারগণ উচ্চ শ্রেণীভুক্ত ছিলেন। 
এরা ছিলেন অভিজাত সম্প্রদায়ের লোক । অভিজাত বর্গ ও ক্রীতদাস, 
এই ছুই শ্রেণীর মাঝামাঝি যে সব লোক ছিল তারা মধ্য শ্রেণীর । তারা 
খুব গরীব ছিল না। তবু উচ্চ শ্রেণীর বিশেষ সুযোগ-সুবিধা থেকে তারা 
বঞ্চিত ছিল। অপরাধ করলে অবশ্য তাদের লঘু শান্তির বিধান ছিল । 
ক্রীতদাসগণ ছিল মালিকের ব্যক্তিগত সম্পত্তি । তাদের কেনাবেচা চলত ৷ 
পশুপালন ও কৃষিকাঁজে তাদের লাগান হত। তাদের অবস্থা ভাল ছিল না । 
অভিজাতগণের কোন ক্ষতি করলে নিয় শ্রেণীর লোকেরা কঠোর শাস্তি 
পেত। অভিজাতগণ অপরাধ করলে তাদের বেশী জরিমানা দিতে হত। 


৬৪ যানব-সভাভার ইতিহাস 


দ্রব্যমূল্য বেঁধে দেওয়ার নিয়ম ছিল ৷ কিছু কিছু শ্রমিক ও কর্মীর মছরীও 
বেঁধে দেওয়া হত। কৃষকরা জমিদার ও পুরোহিতদের কাছ থেকে জমি নিয়ে 
চাষবাস করত। জমিদার ও প্রজার সম্পর্ক ভাল ছিল না। বেগার খাটাবার 
প্রথা চালু ছিল। প্রচুর ফসল কলায় এবং বাবসা-বাণিজ্যে যথেষ্ট লাভ 
হওয়ায় জনগণের অবস্থা, বেশ ভালই ছিল । 

সমাজে মেয়েদের সম্মানজনক স্থান থাকলেও পুরুষই ছিল কর্তা । 
বিয়েতে যৌতুক দেওয়া হত ; বিবাহ-বিচ্ছেদণ চালু ছিল । অপরাধ করলে 
পুরুষ অপেক্ষা নারীকে বেশী শাস্তি দেওয়া হত। স্ত্রী ছিল স্বামীর ব্যক্তিগত 
সম্পন্তি। তাকে সে দরকারমত বেচে দিতেও পারত ৷ 


(২) মিশরীয় সাম্রাজ্য 

আগে আমরা! মিশর সম্পর্কে কিছু আলোচনা করেছি । মিশরের রাজা 
ক্যারো বা ক্যারাও তখন মিশর নিয়েই সন্তষ্ট থাকতেন ৷ সাধারণতঃ মিশরের 
বাইরে রাজ্যবিস্তার করার জন্য তিনি চেষ্টা করতেন না। তবে পাথর, কাঠ, 
মূল্যবান ধাতু প্রভৃতি সংগ্রহ করার জন্য তিনি এদেশে-ওদেশে সৈন্যবাহিনী 
পাঠাতেন | আন্দাজ চার হাজার বছর আগে রাজা তৃতীয় সিসোসন্ট্রেস সর্ব- 
প্রথম এশিয়ায় অভিযান প্রেরণ করেছিলেন বলে জানা যায় । মিশরে দ্বাদশ 
রাজবংশের রাজত্বকালে প্যালেস্টাইন-এর হিক্‌সস নামে এক যাযাবর 
পশুপালক জাতি মিশর দখল করে নেয়। ঘোড়ায় টান| রথের সাহায্যে 
তারা মিশরীয়দের পরাজিত করে। হিক্সস রাজাদের ‘রাখাল রাজা’ বলা 
হত। এদের নিষ্ঠুর অত্যাচারে অতিষ্ঠ হয়ে মিশরের দক্ষিণ বা উধ্ব অঞ্চলের 
রাজ! আহমিস তাদের বিরুদ্ধে যুদ্ধ শুরু করেন। তিনি থিবস এর রাজা 
নামে পরিচিত। দীর্ঘকাল যুদ্ধের পর তিনি হিক্সসদের মিশর থেকে 
বিতাড়িত করেন । এ ঘটনা ঘটে আজ থেকে প্রায় সাড়ে তিন হাজার বছর 
আগে । এরপর মিশরের সৈন্যবাহিনী হিক্সদের তাড়া করে এশিয়ায় ঢুকে 
পড়ে । শীঘ্রই এশিয়ার এক বিরাট অংশ মিশরের সঙ্গে যুক্ত হয়। এই- 
ভাবে মিশর ধীরে ধীরে এক বিশাল সাম্রাজ্যে পরিণত হল, আহমিস 
মিশরে যে রাজবংশ প্রতিষ্ঠা করেন তার নাম অষ্টাদশ রাজবংশ । নূতন 


তীর ছুড়তে ওস্তাদ )। বেশীর ভাগ রাজাই ছিলেন খুব ভাল সেনাপতি 
ও যোদ্ধা ৷ 

আহমিসের পর প্রথম আমেনহটেপ রাজা হয়ে আফ্রিকায় অবস্থিত 
নিউবিয়। ও লিবিয়া আক্রমণ করেছিলেন ৷ তিনি এশিয়াতেও প্রবেশ করেন। 
পরবর্তী রাজা প্রথম থাটমোস, ইউফেটিস নদী পর্যন্ত মিশর রাজ্যের সীমা 
বিস্তার করেছিলেন । তার কন্যা রাণী হাট্সেপ্‌্ুট খুবই শান্তিপ্রিয় ছিলেন। 
কিন্তু তার স্বামী তৃতীয় থাটমোস ছিলেন সাম্রাজ্য বিস্তারের পক্ষপাতী । 
রাণীর মৃত্যুর পর তিনি মিশরের সিংহাসনে বসেন। তৃতীয় থাটমোস 
সিরিয়ায় বিদ্রোহ দমন করে ভূমধ্যসাগরের উপকূলবর্তী দেশগুলি জয় 
করেন। গ্রীসের নিকটবর্তী ঈজিয়ান দ্বীপগুলিও তার অধিকারে এসেছিল। 
ফিনিসিয়া ও প্যালেস্টাইন তার পদাঁনত হয়। তিনি পরাজিত রাজ্যগুলি 
থেকে কর নিতেন : তার প্রতিনিধি ও পরিদর্শকগণ এসব দেশে কিভাবে 
শাসন চলছে তা দেখাশোনা করতেন। দুর, দূর দেশে অবস্থিত রাজ্যগুলি 
বশে রাখার জন্য তিনি একটি নৌবহরও গড়ে তোলেন ৷ পরাজিত দেশগুলি 
থেকে আনা ধনসম্পদে মিশর নানা দিক দিয়ে উন্নত হয়ে ওঠে । ব্যবসা- 
বাণিজ্য ও শিল্পের যথেষ্ট উন্নতি হয়। সাম্রাজ্যের যুগে মিশরে বিরাট বিরাট 
মন্দির ও পাথরের মূর্তি নির্মিত হয়েছিল । কারনাক-এর মন্দির খুবই বিখ্যাত। 
এই সময় বহু ক্রীতদাসও মিশরে আসে । অনেক সময় দেশগুলির শীসনভার 
দেওয়া হত মিশরীয় শাসনকর্তাদের ওপর ৷ পরাজিত দেশগুলিতে মিশরীয়রা 
বসবাস শুরু করে নানা উদ্দেশ্যে । এইভাবে বিদেশে মিশরীয়দের বসতি বা 
উপনিবেশ গড়ে ওঠে । 

মিশরীয় সাম্রাজ্যের চরম উন্নতি ঘটে শান্তিপ্রিয় রাজা তৃতীয় 
আমেনহটেপ-এর রাজত্বকালে । পরবর্তী রাজা ইখনাটন-এর সময় থেকেই 
মিশর সাআীজ্যের পতন শুরু হয়। এই বংশের শেষ উল্লেখযোগ্য রাজা 
দ্বিতীয় রামেদিস। তিনি হিটাইট নামে এক যাযাবর আধ জাতিকে 


৫ 

পরাজিত করেন ও প্যালেস্টাইন অধিকার করেন। তিনি বহু অট্টালিকা 
নির্মাণ করেছিলেন । 
মিশরে পুরোহিতগণ প্রথম থেকেই বেশ প্রভাবশালী ছিলেন । সাত্রাজ্য- 


যুগে তাদের ক্ষমতা আরও বেড়ে যায়। সম্রাটগণ নানা দেশ থেকে লুঠ 
করে আনা ধনরত্বের একট! বড় অংশ মন্দিরগুলিকে দান করতেন । ফলে 
মন্দিরগুলির মোহন্ত বা পুরোহিতরাও অত্যন্ত ধনী ও ক্ষমতীশালী হয়ে 
উঠলেন । প্রথম থাটমোস-এর রাজত্বকালে বিভিন্ন মন্দিরের পুরোহিতরা 
একটি সঙ্ঘ বা দল গঠন করেন এই সঙ্ঘের নেতা ছিলেন থিব স্‌ নগরের 
আমনদেব-এর মন্দিরের প্রধান পুরোহিত। মিশরে তখন সূর্ধদেব আমন-রা 
এবং অন্যান্য বহু দেবদেবীর পূজা প্রচলিত ছিল । রাজা ইখনাটন স্ূর্যদেব 
আটনকে একমাত্র ঈশ্বর বলে প্রচার করলেন । আটন ছাড়া অন্য দেবদেবীর 
পুজা বন্ধ করে দেওয়া হল । এই সময় পুরোহিতগণ জঘন্য জীবন যাপন 
করতেন । মন্দিরগুলি অনাচারের কেন্দ্র হয়ে উঠেছিল । রাজ! পুরোহিতদের 
সঙ্ঘটি ভেঙে দিয়ে পুরোহিতদের বিষর্দাত ভেঙে দিতে চেয়েছিলেন। সার! 
রাজ্যে একই ধর্মের প্রবর্তন করাও হয়ত তার উদ্দেশ্য ছিল । তিনি মৃত্তিপূজা, 
পশ্ডবলি ও জটিল আচার-অনুষ্ঠানেরও বিরোধী ছিলেন । তার ধর্মসংস্কারের 
ফলে পুরোহিতদের স্বার্থে মারাত্মক ঘা লাগল ৷ তাদের অনেকে বেকার হয়ে 
গেলেন । স্থুতরাং তারা রাজার বিরুদ্ধে জনগণকে উত্তেজিত করে তুললেন । 
রাজা ছিলেন যুদ্ধের বিরোধী ৷ তাই তিনি সাম্রাজ্যের নানা স্থানে বিদ্রোহ 
দমন করার কোন চেষ্টাই করলেন না । ফলে চারিদিকে বিদ্রোহ দেখ দিল । 
ইখনাটনের পর পুরোহিতদের সাহায্যে রাজা হলেন তার জামাতা টুটেন- 
খামেন। তিনি আটন দেবের পরিবর্তে আমনদেব ও অন্যান্য দেবদেবীর 
পুজা আবার চালু করলেন। এইভাবে পুরোহিতরা আবার ক্ষমতায় প্রতিষ্ঠিত 
হলেন ৷ মিশরে উনবিংশ রাজবংশের প্রতিষ্ঠা ঘটে পুরোহিতদেরই সাহায্যে । 
ফলে এই বংশের সম্রাটগণ পুরোহিতদের প্রচুর ধনসম্পদ দান করতে বাধ্য 
হন। এইভাবে রাঞ্জকোষ শুন্য হয়ে পড়ে । শেষ পর্যন্ত প্রধান পুরোহিত 
হেরিহোর আজ থেকে তিন হাজার বছরের কিছু আগে নিজেই মিশরের 
সিংহাসনে উঠে বসলেন । 


লৌহ যুগের সমাজ i ত 


(৩) ইরান 

মেসোপটেমিয়ার পূর্ব দিকে ইরান দেশ অবস্থিত । এদেশের উত্তরে 
ক্যাসপিয়ান সাগর এবং দক্ষিণে পারস্ত উপসাগর। ইরানের পূর্বে 
আফগানিস্তান এবং পশ্চিমে টাইগ্রিস নদীর উপত্যকা অঞ্চল । এদেশটির 
বেশীর ভাগ জমি রুক্ষ ও পাহাড়-পর্বতে ভরা ৷ বিদেশ থেকে নানাজাতি 
এসে এদেশে বসতি স্থাপন করেছে। অতি প্রাচীনকালে আর্ধভাষ। 
ব্যবহারকারী এক জাতি ইরানে প্রবেশ করে ' এরা মধ্য এশিয়ার খিবা 
এবং সমরকন্দ থেকে এদেশে আসে । এখানে এসে তারা কৃষিকাজে মন 
দেয় এবং নানা ধাতুর খোঁজ পেয়ে শক্তিশালী হয়ে ওঠে। পরবর্তীকালে 
নিডিস ও পারসীক নামে আরও ছুটি ভাষাভাষী জাতি ইরানে এসে বসবাস 
শুরু করে। ঘোড়া, রথ ও লোহার অস্ত্রশস্ত্র আর্যদের অপরাজেয় করে 
তুলেছিল। আর্যদের বান্ভূমিকে বলা হত আরিয়ানী। আরিয়ানা থেকে 
ইরান নামের স্থষ্টি হয়। ৃ 

ইরানের একটি প্রদেশের নাম ফার্স' । এই “ফার্স' বা পারস্‌ অঞ্চলের 
বাসিন্দা আর্য ভাষাভাষী জাতির নাম ছিল পারসীক। তাদের নাম থেকে 
পরে ইরানের নাম হয় পারস্ত | 

প্রথমে পারসীকগণ মিড জাতির অধীনে ছিল । মিডদের রাজ্যের নাম 
ছিল মিডিয়া । মিডিয়ার বিখ্যাত রাজা উভক্ষত্রের মৃত্যুর পর দুর্বল ইস্তভেন্ড 
রাজা হন। তীর সময়ে পারসীকদের রাজা দ্বিতীয় কুরুশ মিডিয়া রাজ্য 
দখল করে নেন। দ্বিতীয় কুরুশ ছিলেন ইস্তভেন্ড-এর দৌহিত্র ( কন্যার 
পুত্র )৷ আজ থেকে প্রায় আড়াই হাজার বছর আগে এই ঘটন! ঘটে। 
কুরুশের রাজধানী ছিল এগবাটানা! নগরে । তিনি এক বিশাল সাম্রাজ্য 
স্থাপন করেন । কুরুশের বংশের নাম আকিমিনীয়। এই বংশের প্রতিষ্ঠাতা 
ছিলেন আকিমিনিস। আকিমিনিসের পুত্রের নাম চিস্পিস। তার রাজত্ব 
কালেই বিখ্যাত ধর্মসংস্কারক জরথুষ্টর ইরানে জন্মগ্রহণ করেন । 

জরথুষ্র_-আজ থেকে প্রায় ছাব্বিশ শ' বছর আগে জরথুষ্টু ইরানে 
জন্মগ্রহণ করেন। কথিত আছে যে, তার মায়ের নাম দুঘধোওয়া এবং 

পিতার নাম পৌরুশস্প। তার আগে ইরানে ম্যাগি নামে একদল পুরোহিত 
ছিলেন । তারা নানা দেবদেবীর পুজী-অর্চনা করতেন ও তুক্তাক জানতেন । 
তাদের বিশ্বাস ছিল, শুভ-অশুভ অর্থাৎ ভাল ও মন্দের মধ্যে সব সময় যুদ্ধ 
চলছে। জরথুষ্টু এক ঈশ্বরের আরাধনা চালু করেন। তিনি অবশ্য ভাল ও 
মন্দের মধ্যে যুদ্ধের ধারণাটি গ্রহণ করেছিলেন । 

ধর্মমত-_জরথুষ্্রর ধর্মমত “অবেস্তা' নামে একটি পবিত্র গ্রন্থে লেখা 
আছে। এতে বহু সুন্দর সুন্দর স্তবস্তুতি ও প্রবাদ রয়েছে। জরথুষ্ট্রের মতে, ; 
জগতে সব সময় ভাল ও মন্দের মধ্যে যুদ্ধ চলছে। ভাল’র প্রতীক হলেন 
স্ষ্টি কর্তা পরম দেবতা আহুর-মাজদাঁ। তিনিই একমাত্র ঈশ্বর ৷ তার শক্ত 
হল আহমান। সব ভাল লোক আহুর মাজদার দিকে এবং সব খারাপ 
লোক আহিমান-র পক্ষে । আহিমান শয়তানের অবতার | মিথস বা 
আলে! আহুর মাজদার সঙজী। এই যুদ্ধে শেষ পর্যন্ত আহুর মাঁজদা জয়ী 
হবেন বলে জরথুষ্টু মনে করতেন । তার মতে মৃত্যুর পর সমস্ত মানুষের 
বিচার হবে। এই শেষ বিচারের পর ঈশ্বর পুণ্যবানদের স্বর্গে পাঠাবেন । 
পাগীদের ছেড়ে দেওয়া হবে শয়তান আহমানের কবলে । তাদের স্থান 
হবে পাতালের অন্ধকারে । জরবুষ্্ ছিলেন মুততিগূজা ও জটিল আচার 
অনুষ্ঠানের বিরোধী ৷ তিনি তার শিষ্যদের সৎ পবিত্র জীবন যাপন করতে 
বলতেন। পারস্তের রাজারা এই ধর্ম গ্রহণ করায় এটি খুবই প্রভাবশালী 
হয়। এখন অবশ্য জরখুষ্টের ধর্মের কোন চিহ্ন নেই। ভারতবর্ষে 
বসবাসকারী কিছু পারসী এখনও এই ধর্মে বিশ্বাসী । জরথৃষ্ট আগুনকে 
পবিত্র বলে মনে করতেন । তিনি কিন্তু আগুনকে পুজা করার কথা কখনও 
বলেননি । জরথৃষ্টার শিত্যরা মৃতদেহকে কবরে রাখে না। একটি উঁচু 
জায়গায় তা রেখে দেওয়া হয়। শীত্রই শকুনি-গৃধিনীরা সেটি খেয়ে ফেলে । 


(8) ইহুদীদের কাহিনী 
ইহুদীরা সেমেটিক জাতিভুক্ত। পরে এর! হিক্র নামেও পরিচিত হয়। 
ইহুদীর। আরবের মরুভূমিতে যাযাবরের জীবনযাপন করত । পশুপালনই 
ছিল তাদের জীবিক!। এরা নানা উপজাতিতে বিভক্ত ছিল। খুব 

প্রাচীনকালে ইহুদীরা মেসোপটেমিয়ায় বাস করত বলে জানা গেছে। প্রায় 
চার হাজীর বছর আগে ইহুদীরা তাদের নেতা এত্রাহাম-এর সঙ্গে 
প্যালেস্টাইনে এসে বসতি স্থাপন করে । প্যালেস্টাইন ছিল ভূমধ্যসাগরের 
পূর্ব তীরে একটি ছোট দেশ। এদেশে একবার খুব ছুভিক্ষ দেখা দিলে কিছু 
, ইহুদী উর্বর! মিশর দেশে চলে যায়। কিছুদিন পর হিক্সস নামে একটি 
সেমেটিক জাতি মিশর দখল করে নেয়। ইহুদীরাও সেমেটিক বলে 
হিক্সসদের সঙ্গে তাদের খুব ভাব হয়। হিকৃসসরা ইহুদীদের কাজকর্ম 
দেয় এবং তারাও প্রভুদের = ডু 
জন্য আপ্রাণ পরিশ্রম করতে 
থাকে। কিন্ত মিশরবাসীরা 
হিকৃসসদের তাড়িয়ে 
দেওয়ার পর ইহুদীদের অবস্থা 
খুবই খারাপ হয়ে পড়ে। 
হিকৃদসদের সমর্থন করত 
বলে মিশরীয়রা তাদের ওপর 
নানাভাবে অত্যাচার চালায়। 
শীত্রই ইহুদীরা মিশরীয়দের 
দাসে পরিণত হয়। খাল 
কাটা, মন্দির ও পিরামিড 
নির্মাণ এবং আরও অনেক 
খাটুনির কাজে ইহুদীদের 
লাগান হতে থাকে৷ তারা 
যাতে পালিয়ে যেতে না 
পারে তার জন্য মিশরের 
সীমান্তে কড়া পাহারার 
ব্যবস্থা করা হয়। ফ্যারে। মোজেস 
দ্বিতীয় রামেসিস-এর সময় ইহুদীদের ওপর অত্যাচার চরমে ওঠে। ইহুদীদের ॥ 
এই চরম দুর্দিনে এক ইহুদী পরিবারে জন্ম নিলেন মোজেস। বড় হয়ে 

ইনিই ইহুদীদের দাসত্বের হাত থেকে মুক্ত করেছিলেন । আজ থেকে তিন 
হাজার বছরের কিছু আগে তার জন্ম হয় ৷ 
মুক্তিনাতা মৌজেস__মোজেস দীর্ঘকাল ধরে মরুভূমিতে ঘোরাঘুরি করে 
যাযাবরের জীবনে অভ্যস্ত হন । এখানেই ঈশ্বর জেহোভা৷ তাকে ইহুদীদের 
প্যালেস্টাইনে নিয়ে যেতে বলেন। মোজেস বিন্দুমাত্র দেরী না করে 
ইহুদীদের এক্যবদ্ধ করেন। তারপর তিনি ইহুদীদের নিয়ে মিশর ছেড়ে 
চলে যাবার অনুমতি প্রার্থনা করলেন ফ্যারোর কাছে। ফ্যারো রাজী না 
হওয়ায় জেহোভা মিশরে নানা উৎপাতের স্থষ্টি করেন। এতে ভয় পেয়ে 
” ফ্যারো ইহুদীদের মিশর ত্যাগের অনুমতি দিলেন। মোজেসের নেতৃত্বে সব 
ইহুদী তাদের জিনিসপত্র নিয়ে মিশর ছেড়ে প্যালেস্টাইনের দিকে রওনা 
হল। বাইবেলে ইহুদীদের এই মিশর ত্যাগকে মহানিক্রমণ বাঁ এক্সোডাস 
বলে বর্ণনা করা হয়েছে । বাইবেল হল ইহুদী ও খ্রীষ্টানদের পবিত্র ধর্মগ্রন্থ ৷ 
ফ্যারো কিছুদিন পরেই তার মত বদলান এবং ইহুদীদের মিশরে ফিরিয়ে 
আনতে এক বিরাট সৈন্যদল পাঠান । কিন্তু মোজেস সৈন্যদের ফাকি দিয়ে 
লোহিতসাগর পেরিয়ে সিনাই মরুভূমিতে চলে আসেন ৷ জেহোভার কৃপায় 
ইহুদীরা সাগরের জলের ওপর দিয়ে হেঁটে চলে আসে । একাজ করতে 
গিয়ে মিশরের সৈন্যরা কিন্তু জলে ডুবে মার! যায়। সিনাই মরুভূমিতে 
অবস্থিত সিনাই পর্বতে গিয়ে মোজেস জেহোভার কাছ থেকে দশটি আদেশ 
বা অনুজ্ঞা লাভ করেন। এগুলি টেন কম্যাগ্মেন্টস বা দশ অনুজ্ঞা নামে 
খ্যাত। অন্ুজ্ঞাগুলি লেখা ছিল পাথরের ছুটি টুকরোয়। এগুলির মূল কথা 
হল, ইহুদীর! তাদের মুক্তিদাতা জেহোভা ছাড়! অন্য কোন দেবতাকে পুজা 
করবে না। তারা মাতা ও পিতাকে শ্রদ্ধা করবে, সকলে রবিবারে বিশ্রাম 
করবে এবং চুরি ও খুন করা থেকে বিরত থাকবে । তারা অন্যের জিনিসে 
লোভ করবে না এবং প্রতিবেশীর বিরুদ্ধে মিথ্যা সাক্ষ্যও দেবে না । মোজেস 
ইহুদীদের এই সকল অন্ুজ্ঞা পালন করতে বলেন। তিনি প্যালেস্টাইনে 
পৌছুবার আগেই মৃত্যু বরণ করেছিলেন। তার সব থেকে বড় কীর্তি হল” 
কয়েক শ’ বছর ধরে ক্রীতদাসের জীবন যাপনকারী ইহুদীদের স্বাধীনতা 
দেওয়া । তিনি তাদের মধ্যে একতা আনেন, তাদের স্বাস্থ্যের নিয়মকানুন 

শেখান ও তাদের নিয়ে নানা দুঃখ-কষ্টের মধ্যে দীর্ঘপথ অতিক্রম করেন । 


শেষপর্যন্ত তাদের নূতন বাসস্থানের পথও দেখান । মোজেস ইহুদী ধর্মের 
একজন প্রধান প্রবর্তক । তিনিই সর্বপ্রথম এক ঈশ্বরের আরাধনা চালু 
করেন। তীর ধর্মমত গ্রষ্টধর্মের উ্থাপনে যথেষ্ট সাহায্য করেছিল । 
খে) বিভাগ 
গ্রীস 
দক্ষিণ ইউরোপে অবস্থিত গ্রীস দেশটির তিনদিকেই জল । এটি একটি 


উপদ্বীপ ৷ প্রাচীনকালের ইতিহাসে গ্রীসের স্থান খুবই উল্লেখযোগ্য ৷ গ্রীসের 
অধিবাসীর গ্রীক বা হেলিনীজ নামে পরিচিত। মানব-সভ্যতার ক্ষেত্রে 


বশী। গ্রীক সাহিত্য, শিল্প, বিজ্ঞান, দর্শন, শাসনব্যবস্থা, 


গ্রীকদের দান খুবই ৫ 
প্রভৃতি জগতকে নানাভাবে প্রভাবিত 


বর্ণমালা, ব্যবসা-বাণিজ্য, খেলাধুলা 
করেছে! 

গ্রীসের আদি বাসিন্দাদের সম্পর্কে খুব কমই জানা যায় । আজ থেকে 
প্রায় সাড়ে তিন হাজার বছর আগে দক্ষিণ গ্রীসে একটি নূতন সভ্যতা ছড়িয়ে 
পড়ে। এর নাম ঈজিয়ান বা মাইসিনীয় সভ্যতা । ঈজিয়ান সভ্যতার 
কেন্দ্ৰভূমি ছিল ক্রীট দ্বীপ । এটি ভূমধ্যসাগরের মধে। অবস্থিত। 

ভ্রীটের সভ্যতা__আজ থেকে প্রায় সাড়ে চার হাজার বছর আগে এক 
শ্বেতকায় জাতি ক্রীটে বসবাস করত। তারা ব্রঞ্জের ব্যবহার জানত। 
আন্দাজ চার হাজার বছর আগে তাদের সভ্যত৷ অত্যন্ত উন্নত হয়ে উঠে । 
ক্রীটের সভ্যতাই, ইউরোপের প্রাচীনতম সভ্যতা । ক্রীট ভূমধ্যসাগরের পূব- 
তীরের দেশগুলি ও মিশরের সঙ্গে ব্যবসা-বাণিজ্য করে সমৃদ্ধ হয়ে ওঠে ৷ 
সমগ্র ঈজিয়ান অঞ্চলে ক্রীটের প্রাধান্য স্থাপিত হয়েছিল । মাটি খুঁড়ে 
ক্রীটের সভ্যতার ধ্বংসাবশেষ আবিষ্কার করা হয়েছে। ক্রীটের জনগণ 
চাষবাস করে প্রচুর খাদ্য ফলাত। 
তারা সোনা, রূপা ও ত্রঞ্জ দিয়ে 
নানা ধরনের সুন্দর সুন্দর জিনিস- 
পত্র ও অলংকার তৈরী করত। 
তারা ছিল, খুব পাতলা, নক্সা কাটা, 
রঙ-বেরঙের মাটির পাত্র বানাতে 
ওস্তাদ । তাদের শিল্প ও বর্ণমালা 
ছিল খুবই উন্নত ধরনের । তারা 
বিভিন্ন ধাতুর মুদ্রাও ব।বহার করত। 
ক্রাটের বাসিন্দারা নোসস, 
ফি স্টা স প্রভৃতি স্থানে বিরাট 
বিরাট নগর মির্মাণ করে ক্রীটের | 
নগরগুলিতে বড় বড প্রাসাদ, ক্রীটের চিত্র 
অট্টালিকা, সানাগার, জলনিকাশের জন্য নরম, জল সরবরাহের জন্য মাটির 
পাইপ ব নল প্রভৃতি ছিল। বাড়ীগুলি পাথর, ইট ও কাঠ দিয়ে তৈরী হত! 
বাড়ীগুলিতে ঘোরানো সিঁড়ি ছিল। প্রাসাদের দেওয়ালে নাগরি রি 
ময় জীবনযাত্রার চিত্র আঁকা ডি তি 

হয়। শেষ পর্যন্ত দক্ষিণ গ্রীসের বাসিন্দা এক জাতি ক্রীট দখল করে নেয়। 
এর! মাইসিনীয় নামে পরিচিত। মাইসিনীয়গণ ক্রীটের সভ্যতা গ্রহণ 
করেছিল । পরে পূর্ব ইউরোপ থেকে আসা এক আর্য জাতি মাইসিনীয়দের 
পরাজিত করে গ্রীস দখল করে নেয় । এই জাতিরই নাম গ্রীক ৷ গ্রীকগণ, 
মাইজিনীয়দের সভ্যতা ও সংস্কৃতি গ্রহণ করে তাকে আরও উন্নত করে তোলে 
এবং বিশ্বের নানা স্থানে এই সভ্যতা ছড়িয়ে দেয়। এইভাবে মূল সভ্যতা 
অর্থাৎ ক্রীটের সভ্যতার প্রভাব সভ্য দুনিয়ার নানা জায়গায় ছড়িয়ে পড়ে। 
ক্রীটের উন্নত নগর-সভ্যতা ও ব্যবসা-বাঁণিজোর সাফল্য গ্রীস ও ইউরোপের 
অন্যান্য দেশের বাসিন্দাদের যথেষ্ট প্রভাবিত করেছিল । 
হোমার-এর যুগ_হোমার ছিলেন গ্রীসের মহাকবি । আমাদের 
দেশের বাল্মীকি ও বেদব্যাসের মতই তিনি মহাকাব্য রচনা করেন। তার 
রচিত মহাকাব্য ছুটি, _ইলিয়াড ও অডিসি। আন্দাজ আড়াই হাজার 
বছর আগে হোমার এই মহাকাব্য ছুটি রচনা করেন। প্রচলিত কাহিনীর 
উপর নির্ভর করেই তিনি এগুলি রচনা করেছিলেন । ইলিয়াডের মূল কথা, 
গ্রীকগণ কর্তৃক ভূমধ্যসাগরের পুবতীরে অবস্থিত ট্রয়নগর ধ্বংস । অডিসি 
থেকে জানা যায় গ্রীকবীর অডিসিয়ুসের কাহিনী ৷ হোমারের মহাকাব্য 
দুটি থেকে প্রাচীন গ্রীকদের বিষয়ে অনেক কিছুই জানা যায়। এই যুগে 
লোহা খুব মূল্যবান ধাতু বলে গণ্য হত। এই সময়ে গ্রীসে অনেকগুলি 
ছোট ছোট স্বাধীন রাজ্য ছিল। রাজার ক্ষমতা ছিল খুব বেশী। ধনী 
সম্প্রদায় ও জনগণের ছুটি সভা রাজাকে নিয়ন্ত্রণ করার চেষ্টা করত। 
জনগণ বড় পরিবারে বাস করত ৷ পরিবারই জমির মালিক । পরিবারের 
কর্তার ক্ষমতা ছিল অসীম ৷ জনগণ চার শ্রেণীতে বিভক্ত ছিল । (১) প্রচুর 
জমির মালিক অভিজাত সম্প্রদায়, (২) অল্প জমির মালিক চাষী, (৩) জমিহীন 
মজুর, (8) ক্রীতদাস । জনগণ সাদাসিধে গ্রাম্য জীবনযাপনে অভ্যস্ত ছিল । 
কৃষি ও পশুপালন ছিল প্রধান জীবিকা । জলদন্থ্যতা চালু ছিল। ধনী 
ও গরীব সকলেই পরিশ্রম করত। রাজায় রাজায় প্রায়ই যুদ্ধ চলত বলে 
দুর্বল ও গরীবদের অবস্থা ভাল ছিল না। মেয়েদের স্বাধীনভাবে চলার 
অধিকার ছিল। এই সময়ে গ্রীকগণ বহু দেবদেবীর পূজা করত। 


৭০ মানব-সভ্যতার ইতিহাস 


রাজা ও বড়লোকের! বিলাসময় জীবনযাপন করত । পান-ভোজন” 
সঙ্গীত ও দুঃসাহসিক অভিযান তাদের প্রিয় ছিল । 


_ গ্রীসের নগর-রাষট_ গ্রীস একটি উপদ্বীপ বলে এর তিনদিকেই সাগর। 
এই সাগর দক্ষিণ গ্রীসকে উত্তর গ্রীস থেকে প্রায় আলাদা করে দিয়েছে। 
সাগরের জল গ্রীসের মধ্যেওঢুকে পড়েছে নানাজায়গায়। অজস্র পাহাড়-পর্বত 
দেশটিকে নানা অংশে ভাগ করে রেখেছে। এজন্য যোগাযোগের ব্যবস্থা খুবই 
খারাপ। ফলে গ্রীসে বড় সাম্রাজ্য গড়ে তোলা খুবই কঠিন । ছোট ছোট অংশ- 
গুলিতে তাই গড়ে উঠেছিল ছোট ছোট নগর-কেন্দ্রিক রাষ্ট্র বেশীর ভাগ রাষ্ট্রে 
জনগণই শাসনকাৰ্য চালাত ৷ নগরগুলির বাসিন্দারা নিজেদের রাষ্ট্রের স্বাধী- 
নতাকে খুবই মূল্যবান মনে করত ৷ দেশের স্বাধীনতা রক্ষার জন্য তারা প্রাণ 
দিতেও দ্বিধা করত ন! ৷ তারা নিজের রাষ্ট্রকেই সব থেকে সভ্য ও উন্নত বলে 
মনে করত ৷ নিজেদের রাষ্ট্রকে উন্নত করে তোলার জন্য নাগরিকদের চেষ্টার 
কোন ক্রটি থাকত ন|। 
এজন্ইগ্রীসেরনগর-রাষ্ট্রুলি 
শিক্ষা দীক্ষা, শিল্প-সাহিত্য, 
বিজ্ঞান, বাণিজ্য, যুদ্ধবিদ্যা 
প্রভৃতিতে অন্য দেশগুলিকে 
টেক দিতে পেরেছিল। 

যৌগাযোগ-_নগর-রাষ্ট্র- 
গুলির মধ্যে তীত্র প্রতিদ্দ্দি- 
তার ভাব ছিল | কিন্তু তা 
সত্বেও তাদের মধ্যে যোগা- 
—" যোগ কম ছিল না। গ্রীকগণ 
গ্রীসের চিহ্নিত পাত্র ছিল একই- [জাতিভুক্ত I 

তাদের ভাষ! ও ধর্মও ছিল 

এক । তাই তারা প্রায়ই নানা উৎসবে, পুজা-আরাধনা ও খেলাধূলার সময় 
একসঙ্গে মিলিত হত! ডেল্‌ফির আ্যাপোলো৷ দেবের মন্দিরে প্রীকরা বছরে 


লৌহ যুগের সমাজ ৭ 


দুবার জমায়েত হত বলে জানা যায়। গ্রীকগণ অলিম্পিয়া ও আরও 
কয়েকটি জায়গায় খেলাধূলার জন্য জড় হত । 

একস্থানে বিভিন্ন রাষ্ট্রের লোক জড় হওয়ায় ভাবের আদান-প্রদান 
ঘটত এই জমায়েতগুলিতে ইতিহাস ও সাহিত্য-চৰ্চা, ধর্ম বিষয়ে আলোচনা 
এবং ব্যবসা-বাণিজোরও স্থুযোগ হত । এক দেশের দেবমন্দির ও বিগ্রহের 
সৌন্দর্য অন্য দেশের শিল্পীদের প্রভাবিত করত। এইভাবে গ্রীক রাষ্ট্রগুলির 
মধ্যে সাংস্কৃতিক যোগাযোগ স্থাপিত হয় । 

উপনিবেশ স্থাপন-_নানা কারণে গ্রাসের নগর রাষ্টরগুলি বিদেশে 
বসতি বা উপনিবেশ স্থাপন করে । লোকসংখ্যা বেড়ে যাওয়ায় উপনিবেশ 
স্থাপন করতে হয়। অভিজাতদের শাসনে বিরক্ত হয়ে অনেকে অন্ত দেশে 
চলে যায়। জমিদারগণ বেশীর ভাগ জমি হস্তগত করায় অনেক গরীব চাষী 
বিদেশে যেতে বাধ্য হয়। গ্রীসে বেশী শস্য ফলে না৷ তাই উর্বর বিদেশী 
জমিতে বসবাস কর! বেশ লাভজনক ছিল । বাণিজ্যের প্রয়োজন এবং নুতন 
দেশ দেখার আগ্রহ থেকেও তারা অন্য দেশে যেত। গ্রীকগণ নানা দ্বীপ ও 
ভূমধ্যসাগরের চারিদিকে উপনিবেশ স্থাপন করে | এই উপনিবেশগুলির সঙ্গে 
তাদের নগর-রাষ্ট্রের খুব ভাল সম্পর্ক ছিল। উপনিবেশগুলি ছিল মূল রাষ্ট্রের 
আদর্শে গড়। ' এগুলি ব্যবসা-বাণিজ্য করে খুব সমৃদ্ধ হয়ে ওঠে ৷ 

গ্রীসের নগর-রাষ্ট্রগুলির মধ্যে এথেন্স ও স্পাটা সব থেকে বিখ্যাত! 
অন্ত রাষ্ট্র্লির মধ্যে করিন্থ, থিব স্‌ প্রভৃতির নাম করা যেতে পারে গ্রীসের 
উত্তর-পূর্ব অংশে এথেন্স ও দক্ষিণ অংশে স্পাটা অবস্থিত ৷ 

এথেন্স ও স্পাট(-_এথেন্স ও স্পাটার জনগণ একই ভাষায় কথা 
বলত। কিন্তু তাদের মধ্যে মিলের চেয়ে গরমিলই ছিল বেশী আগে এই 
ছুই নগরের জনগণের রাজনৈতিক ও সামাজিক জীবন সম্পর্কে কিছু বলা! 
ঘাক। পরে এদের গরমিলগুলি দেখানো যাবে | 

এথেন্স £ রাজনৈতিক জীবন-__এথেন্দে প্রথমে রাজারা শাসন করতেন। 
কিছুদিন পর সেখানে অভিজাত ও বড় লোকদের শাসন চালু হয়! 


অভিজাতগণ জনগণের ওপর অত্যাচার করতেন তাই ধীরে. ধীরে 


৭২ মানব-সভ্যতার ইতিহাস 


এথেন্সে অভিজ্ঞাততন্ত্রের বদলে গণতন্ত্র বা জনগণের শাসন চালু হল । 
এযুগে জনগণের প্রতিনিধি সভাকে সকল ক্ষমতা দেওয়া হয়। শাসকগণ 
ভোটদাতাদের মধ্য থেকে লটারির সাহায্যে নির্বাচিত হতেন । 

সরকারী পদে ধারা কাজ করতেন তাদের ভাতা দেবার ব্যবস্থা ছিল । 
ফলে গরীবরাও সরকারের কাজে অংশ নিতে পারত । তেইশ বছর বয়স 
হলে প্রতিটি নাগরিক লোকসভায় গিয়ে রাজনীতি নিয়ে আলোচন। করত 
ও বিচার আচার করার সুযোগ পেত। নাগরিক হিসাবে তারা নান! 
সুযোগ-সুবিধা ভোগ করত। f 


এথেন্স নগরীর দুর্গ 


সামাজিক জীবন-_এথেন্সের জনগণ সচ্ছল জীবনযাপন করত। তাদের 
প্রধান জীবিকা ছিল চাববাস ও ব্যবসা-বাণিজ্য । পরিশ্রমের কাজগুলি 
সাধারণতঃ ক্রীতদাসরাই করত । ছেলেদের শিক্ষার জন্য অনেক পাঠশালা 
ছিল। এগুলিতে সাহিত্য, শিল্প, সঙ্গীত ও ব্যায়াম শিক্ষা দেওয়| হত । 
তারা যুদ্ধ বিদ্যাও শিক্ষা করত। মেয়েরাও লেখাপড়া জানত । সেলাই ও 
গান-বাজনার দিকে তাদের ঝৌক ছিল। বিয়ের পর মেয়ের! বড় একটা! 
বাইরে বেরত না। জনসাধারণের ঘরবাড়ী ও আসবাবপত্র ছিল 
সাধারণ ধরনের | তাদের বেশভূষা। ও অলংকারও ছিল সাদাসিধে । 


লৌহ যুগের সমাজ ত 


বড়লোকের! অনেক ভাল খাবার-দাবার খেলেও সাধারণ লোক রুটি, মদ, 
মাছ ও শাক-দব_জীতেই সন্তুষ্ট ছিল । জনগণ রাজনীতি, সাহিত্য, শিল্প, 
সঙ্গীত প্রভৃতির চর্চা করতে ভালবাসত। 


স্পাটণর রাজনৈতিক জীবন--স্পার্টায় দুইজন রাজা ও অভিজাতগণ 
শাসনকাৰ্য চালাতেন। শাসন-ব্যাপারে জনগণের তেমন কোন অধিকার 
ছিল না । তবে তাদের উপর অত্যাচার করা হত না। 'লাইকারগাস নামে 
এক ব্যক্তি স্পাপর নাগরিকদের জীবন কঠোর নিয়মকানুনে বেঁধে দেন। 
স্পাটণয় রুগ্ন শিশুকে মেরে ফেল! হত। সাত বছর বয়স হলেই শিশুকে 


স্পাটার অবস্থান 


নৈশ্ত-শিবিরে নিয়ে গিয়ে সামরিক শিক্ষ। দেওয়া হত। যাট বছর বয়স 
পর্যন্ত প্রত্যেক পুরুষ শিবিরে থাকতে বাধ্য ছিল। স্পাটানগণ, স্প্া্ণার 
আদিবাসী হেলটগণকে দাবিয়ে রাখার জন্যই এত ভাল করে যুদ্ধ শিখত। 
নাগরিকদের রাষ্ট্রের নির্দেশ অনুযায়ী সব সময় চলতে হত, তাঁদের ভাল" 
লাগা, মন্দ-লাগার কোন দাম ছিল না। পেটভরে খাওয়া বা বিলাস-ব্যসন 
কাকে বলে তারা তা জানত না। 


৭৪ মানব-্সভ্যতাব্র ইতিহাস 


সামাজিক জীবন-_স্পার্টপর নাগরিকগণ শুধু নিয়ম শৃঙ্খলা, শরীর 
চর্চা ও ুদ্ধবি্তাই শিখত। তাদের সাহস ও কষ্টদহিষ্ণুত! ছাড়া অন্য কোন 
গুণ ছিল না । এদেশের মেয়েরাও শরীর-চর্চা করত। স্পা্টানগণ অত্যন্ত 
সাদাসিধে জীবন যাপন করত। বিশ বছর বয়সে তার! বিয়ে করতে 
পারত। তাদের জীবনে আনন্দের পরিমাণ ছিল খুবই কম। তাই তাদের 
স্বভাব ছিল গম্ভীর ও অমিশুকে। 


এথেন্স ও স্পা্টণার তুলনা__এথেন্দ নৌশক্তিতে বড় ; স্পা ছিল 
বড় স্থলশক্তি। এথেন্দে ছিল গণতন্ত্র স্পার্টাতে অভিজাততন্ত্র। এথেন্স 
স্পাণর চেয়ে বেশী ধনীও ছিল। এথেন্স ও স্পা্টার বাসিন্দাদের মধ্যে 
তুলনা করলে দেখা যায়, এথেনীয়গণ হাদিখুশী ও মিশুকে। তার! 
নাচগান, চিত্র, ভাস্কর্য, সাহিত্য, দর্শন, রাজনীতি প্রভৃতি পছন্দ করে। 


ব পার্ল 
এথেন্দের মেয়েরা বীণা বাজাঙ্ছে স্পাটর মেয়ে দৌড় অভ্যাস করছে 


নূতন নূতন জিনিসের দিকে তাদের বেশ আগ্রহ। তার! ব্যবসা-বানিজ্য 
ভাল বোঝে । দেশে পূর্ণ গণতন্ত্র থাকায় জনগণ স্বাধীনভাবে চিন্তা করতে 

পারে । এথেনীয়রা ছিল আইওনীয় জাতিভুক্ত । অন্যদিকে ডোরীয় জাতির 
স্পার্টানগণ খুব বলিষ্ঠ, স্থলযুদ্ধে পারদর্শী ও অহঙ্কারী । তারা যুদ্ধ ছাড়া 
আর কিছু জানে না। তাদের ব্যবহার রুক্ষ ও অমাজ্তিত। তারা ছিল 
নিষ্ঠর ও একগায়ে। তাদের সাহিত্য ও শিল্প বলতে কিছু নেই। তাদের 
দেশে অভিজাতগণই সর্বশক্তিমান ৷ স্বাধীন চিন্তার কোন স্থান সেদেশে 
নেই। স্পাপনরা কোনরূপ পরিবর্তন পছন্দ করত না । তারা অত্যন্ত 
স্বার্থপর ও লোভী। এক কথায় এথেনীয়রা ছিল রক্ত মাংসের জীবন্ত 
মানুষ আর স্পাানরা ছিল নিষ্প্রাণ যন্ত্রমাত্র । 

এথেন্স ছিল সমুদ্রের ধারে বেশ উঁচু খোলামেল! জায়গায় , আর 
- স্পা্টার অবস্থান ছিল এক গভীর উপত্যকার মধ্যে--বার চারিদিকে 
কেবল পাহাড় আর পাহাড় । প্রাকৃতিক অবস্থার এই পার্থক্য ছদেশের 
জনগণকে পৃথকভাবে গড়ে তুলেছিল । স্পার্টানরা এথেনীয়দের উন্নতিকে 
ভাল চোখে দেখত ন1। তারা তাদের হিংসে ও ঘৃণ! করত। 

উন্নত এথেন্স__গ্রীসের মধ্যমণি ছিল এথেন্স। সভ্যতা ও সংস্কৃতিতে 
অন্য কোন নগর-রাষ্ট্র এথেন্সের কাছে দাড়াতে পারত না। সাহিত্য, 
শিল্প ও ধর্মে সে কত উন্নত ছিল, সে বিষয়ে দু’কথা বলা যাক। 

সাহিত্য__এথেন্সে নাটক ও থিয়েটারের যথেষ্ট উন্নতি হয়েছিল । 
নাটকগুলি ছিল বিয়োগান্তক (য! শেষ হয় দুঃখে) এবং মিলনাস্তক (যার 
শেষ আনন্দে )। বিয়োগান্তক নাটকের প্রকৃত সষ্টা ছিলেন ইস্কাইলাস। 
বিয়োগান্তক নাটককে উন্নত করে তোলেন সফোর্রিস। তিনি একশটিরও 
‘ বেশী নাটক রচনা করেন । তীর নাটকে তিনজন অভিনেতা থাকত। তিনি 
পেরিক্লিসের শাসনকালে এথেন্সে আবিভূ্ত হন। তিনি ছিলেন সে যুগের 
শ্রেষ্ঠ নাট্যকার । তার শ্রেষ্ঠ নাটকের নাম আ্যার্টিগণ। তার নাটকে 
দেখা যায়, মানুষ হাজার চেষ্টা করলেও অদৃষ্টের বিধান অগ্রাহ্া করতে 
পারে না_শেষ পর্যন্ত তাকে তা মেনে নিতে হয় । এ যুগের আর একজন 
বিখ্যাত নাট্যকার ছিলেন ইউরিপিডিস। তিনি তার নাটকে যুক্তিবাদ 
প্রচার করেন। তার নাটকে দেখা যায় সাধারণ মানুষের জয়গান। 

আগামেমনন, প্রমিথিউস আনবাউণ্ড তার বিখ্যাত নাটক। হাসির 
নাটক লিখে আ্যারিস্টোফেনিস খুব নাম করেন। পাখী, ৰোলতা, 
মেঘ, প্রভৃতি তার বিখ্যাত নাটক। তিনি ছিলেন নৃতন রীতি-নীতির 
বিরোধী । নূতন পথের পথিক ও বড় বড় নেতাদের ব্যঙ্গ করে তিনি 
সবাইকে হাসাতেন । 

শিল্প__এথেন্সে ভাস্কর্য ও শিল্পকলারও খুব উন্নতি ঘটে । ক্যালামিস 
ও ফিডিয়া পাথরের অনেক সুন্দর সুন্দর মূৰ্তি তৈরী করেছিলেন। 
ফিডিয়াসের এথেনাদেবীর মূর্তা রিখ্যাত। ইন্টিনাস তৈরী করেন অসংখ্য 
অপূর্ব সুন্দর মন্দির । তার নিমিত পার্থেনন মন্দিরটি বিশ্ববিখ্যাত। 

ইতিহাস__পেরিক্লিসের শাসনকালে গ্রীসের বিখ্যাত এঁতিহাসিক 
হেরোডোটাস ও থুকিদিদিস বর্তমান ছিলেন। হেরোডোটাস লেখেন 
পারসীকদের আক্রমণের বিরুদ্ধে গ্রীসের 
সংগ্রামের ইতিহাস । তার গ্রন্থের নাম 
‘পারসীক যুদ্ধের ইতিহাস’। এতে আরও 
অনেক দেশের ইতিহাস লেখা আছে। 
হেরোডোটাস নানা দেশ ঘুরে তার পুস্তকের 
মাল-মসলা সংগ্রহ করেন। তাকে ইতিহাসের 


হেরোডোটাস 


অষ্টা বা জনক বলা হয়ে থাকে। 
থুকিদিদিস স্পা্ট ও এথেন্সের 
মধ্যে যুদ্ধের কাহিনী লিখে 
গেছেন। তার ইতিহাস আধুনিক 
এঁতিহাসিকরা আদর্শ বলে মনে 
করেন। 

ধর্ম_এথেনীয়গণ বহু দেব- 
দেবীর আরাধনা করত। দেবী দেবতা আ্যাপোলো 
এথেনা ছিলেন এথেন্সের প্রধান দেবী। মন্দির তৈরী করে তাতে 

বেবরেরীর বিশ ভি রীতি ছিল দেররেমীর কাছে গুঘলি/ 
নানা উপহার দেওয়া হত। কোনো ্ 
ব্যাপারে দেবদেবীর মতামতও তারা 
গ্রহণ করত। একে বলা হত 
অর্যাকল বা দৈববানী ৷ 
পেরিক্রিস__পেরিক্রিসের কথা 
আগে কিছুকিছু বলা হয়েছে। 
ইনি ছিলেন এথেন্সের গণতান্ত্রিক 
সরকারের প্রধান পরিচালক । আজ 
থেকে প্রায় চবিবশ-শ' বছর আগে 


দেবী এখেনা 
তিনি বর্তমান ছিলেন । ত্রিশ বছরেরও 
বেশী সময় ধরে তিনি এথেন্সে জনপ্রিয় 
নেত! ছিলেন। পেরিক্লিস দীর্ঘকাল 
ধরে এথেন্সের সর্বোচ্চ শাসক ছিলেন । 
তিনি জনগণকে প্রচুর ক্ষমতা দিয়ে 
এথেন্সের গণতন্ত্রকে নিখুঁত করেন। 
তার সময় এথেন্সে সকল বিষয়ে 
উন্নতি ঘটে । তার উৎসাহে সাহিত্য, 
শিল্পকলা, শিক্ষাদীক্ষা ও ব্যবসা 
বাণিজ্যে এথেনীয়গণ চরম উন্নতি 
লাভ করে। তিনি এথেন্সের সাআজ্য 
বিস্তার করেন। এটি সুরক্ষিত 

পেরিক্রিস করার জন্যও তিনি ব্যবস্থা নিয়ে- 
ছিলেন । পেরিক্লিসের সময়ই স্পার্টার সঙ্গে এথেন্সের পেলৌপনেসীয় 

যুদ্ধ শুরু হয়। পেরিক্লিস অধীনস্থ রাজ্যগুলিকে শোষণ করে এথেন্সের 
শ্ৰীবৃদ্ধি করেছিলেন । 
পেরিক্লিসের যুগে এখেন্সের সব থেকে বিখ্যাত লোক ছিলেন 
জক্রেটিস। তিনি ছিলেন পরম জ্ঞানী দার্শনিক । এথেন্সের রাস্তায় ঘুরে 
টি ঘুরে তিনি লোকজনদের নান! রূপ প্রশ্ন 
করতেন। তার উদ্দেশ্য ছিল তাদের 
কুসংস্কার ও বহু দিনের মিথ্যা বিশ্বাসগুলিকে 
ভেঙে দেওয়া । তিনি যুক্তির সাহায্যে সব 
কিছু বিচার করতে বলতেন। গুরুজনদের 
কথাও অন্ধভাবে পালন করতে তিনি 
নিষেধ করেন। তিনি ছিলেন সত্যের 
পূজারী । তিনি গণতন্ত্রে সমালোচনা 
করতেন। তরুণরা তার খুব ভক্ত হয়ে 
ওঠে। কিন্তু তার মতবাদ এথেন্সের 
ির্ 1 শাসকবর্গ ও বয়স্ক জনগণের ভাল লাগল 
সক্রেটিস না। তাই তার! সক্রেটিসের বিচার করে 
তার প্রাণদণ্ডের ব্যবস্থা করল । তীত্র বিষ পান করে সক্রেটিসকে মৃত্যু 
বরণ করতে হয় । 


ম্যাসিডন 

গ্রীসের উত্তরাংশে একটি ছোট রাজ্যের নাম ম্যাসিডন। রাজা ফিলিপ 
এই রাজ্যটিকে অত্যন্ত শক্তিশালী করে তোলেন । তিনি সমগ্র গ্রীস জয় 
করতে সমর্থ হন। পুত্র আলেকজাগারের জন্য তিনি রেখে যান পরিপূর্ণ 
কোধাগার, স্থায়ী সুদক্ষ সৈন্যবাহিনী ও পারস্য জয়ের পরিকল্পনা ৷ 

ফিলিপ, পুত্র আলেকজাপ্ারকে যুদ্ধ ও অন্যান্য বিদ্যায় পারদর্শী করে 
তুলেছিলেন। আলেকজাগ্ডার ছিলেন দুঃসাহসী যোদ্ধা। তার বুদ্ধিও 
ছিল খুব । পৃথিবী জয় করাই ছিল তার উদ্দেশ্য । আজ থেকে তেইশ শ'বছর 
আগে তিনি দিথ্বিজয়ে বের হন। মাত্র তের বছরের মধ্যে তিনি এশিয়া 

মাইনর, সিরিয়া, ফিনিশিয়া, মিশর, পারস্ত, আফগানিস্তান, সমরকন্দ ও 
ভারতের উত্তর-পশ্চিম অঞ্চল জয় করেন । ভারতের এই অঞ্চলে তখন ছোট 
ছোট অনেকগুলি রাজ্য ছিল। এই রাজাগুলির মধ্যে মোটেই সগ্ভাব ছিল 
না। এরা বিদেশী শত্রুর বিরুদ্ধে এক হয়ে লড়াই করতে পারে নি। এই 
রাজ্যগুলির মধ্যে তক্ষশিলা, পুন্ধরাবতী, পুরুর রাজা, অভিসার প্রভৃতি 
উল্লেখযোগ্য । তক্ষশিলার রাজা অন্তি প্রভৃতি আলেকজাগডারকে যথেষ্ট 
সাহায্য করেছিলেন । কিন্ত অধিকাংশ ভারতীয় 
রাজাতাকে প্রাণপণে বাধা দেয়। পাঞ্জাবের 
পুরুরাজাকে পরাজিত করতে আলেকজাগডারকে 
বেশ বেগ পেতে হয়। ঝিলম ও চন্দ্রভাগা 
নদীর মধ্যবর্তী স্থানে ছিল পুরুর রাজ্য 
পুরুরাজের সাহস ও বীরত্বে মুগ্ধ হয়ে তিনি 
তাকে তার রাজা ফিরিয়ে দেন। আলেক- 
জাণ্ডার পুরুকে আরও কয়েকটি রাজ্য উপহার 
দিয়েছিলেন। এরপর আলেকজাপ্ডার আরও 
কয়েকটি রাজ্য দখল করেন। গ্রীক সৈম্তার। আলেকজাগ্ার 

কিন্ত মগধের শক্তিশালী নন্দরাজা আক্রমণ করতে সাহসী হল না। তাই 
হতাশ হয়ে আলেকজাগার সিন্ধুনদের মোহনার কাছে ফিরে আসেন । 
পথে মালব প্রভৃতি কয়েকটি জাতিকে তিনি পরাজিত করেন। ভারতে 
আলেকজাগারের সাফল্যের মূলে ছিল তার অসাধারণ বুদ্ধি, দ্রুতগামী 
অশ্থের ব্যবহার, উন্নত রণ-কৌশল ও ভারতীয়দের অনৈক্য। আলেক- 
জাগার ভারত ত্যাগ করলেও সিন্ধু ও পাঞ্জাবে গ্রীক সৈন্য রেখে যান ৷ 
এ ছুটি স্থান তার 'সাঘ্রাজাভুক্ত হয়। আলেকজাগ্ার তার মৈন্যবাহিনীর 
একাংশ জলপথে পারস্তে ফেরৎ পাঠান। তিনি নিজে বেলুচিস্তানের 
মরুভূমি অতিকষ্টে পেরিয়ে পারস্তে পৌছান। এরপর তিনি আরব দেশ 
আক্রমণের পরিকল্পনা করেন। কিন্তু হঠাৎ জরে পড়ে তার মৃত্যু ঘটে। 
তখন তার বয়স মাত্র তেত্রিশ। আলেকজাগুারের মৃতার পর তার তিনজন 
সেনাপতি, নিজেদের মধ্যে প্রভুর বিশাল সাম্রাজ্য ভাগ-বাটোয়ার! করে 

নেন। আলেকজাগ্ডারের অভিষানের ফলে পুবের দেশগুলির সহিত 
ইউরোপের সম্পর্ক ঘনিষ্ঠ হয়েছিল । 

আলেকজাগারের মৃত্যুর পর ম্যাসিভন ছুবল হয়ে পড়ে। শেষ পযন্ত 
ম্যাসিডনরাজ পঞ্চম ফিলিপ রোম-এর কাছে পরাজয় স্বীকার করেন। 
ম্যাসিডন শীত্রই রোমক- সাম্রাজোর ।অন্তভূক্তি হয়। কিছু দিনের মধ্যেই 
রোম সমগ্র গ্রীস অধিকার করে নেয়। প্রায় একুশ শ’ বছর আগে এই 
ঘটনা ঘটে । 


(গ্ৰ) বিস্তাগ 
রোমের কথা 

গ্রীসের পশ্চিম দিকে লম্বাটে উপদ্বীপের নাম ইটালী । এটি বেশ বড়- 
সড়_ গ্রীসের প্রায় চারগুণ। এদেশটিরও তিন দিকে, তিনটি সাগরের 
জলরাশি । এ দেশের উত্তরে সুউচ্চ আল্পস পর্বতমালা এবং দক্ষিণে সিসিলি 
দ্বীপ । অতীতে মিশর, কৃষ্ণনাগরের দক্ষিণে অবস্থিত এশিয়া মাইনর ও গ্রীসের 
প্রভাব ইটালীর ওপর পড়েছিল। ইটালীর পশ্চিম উপকূলের মাঝামাঝি 
স্থান থেকে একটু দূরে টাইবার নদীর তীরে রোম নগরী গড়ে ওঠে। কথিত 
আছে রোমিউলাস নামে এক ব্যক্তি রোম নগরীর প্রতিষ্ঠা করেন। তিনি 
নাকি আন্দাজ সাতাশ শ’ বছর আগে এই নগরী স্থাপন করেছিলেন । 
প্রবাদ এই, রোমিউলাস ও তার ভাই রোমাস নাকি এক নেকড়ে বাঘিনীর 
স্তন্ত পান করে বড় হয়েছিল । এ কাহিনী কতদূর সত্য, বলা মুক্ষিল। রোম 
উর্বরা জমিতে অবস্থিত হওয়ায় কৃষিকাজ এখানে ভাল ভাবেই চলত। 
সমুদ্রের কাছে বলে ব্যবসা-বাণিজ্য করেও রোমের কম লাভ হত না। 

প্রথম দিকে রোমে রাজতন্ত্র ছিল । পরে সেখানে অভিজাত ব্যক্তিদের 
শাসন চালু হয়। শেষ পর্যন্ত জনগণের চাপে রোমে গণতন্ত্র স্থাপিত হল। 

শীঘ্রই রোম এক বিশাল সাম্রাজ্য স্থাপন করে। রোমের নাগরিকগণ 
অত্যন্ত পরিশ্রমী, সাহসী ও বাস্তববুদ্ধি সম্পন্ন ছিল। তাঁদের মনের জোর 
ছিল খুব বেশী। বার বার হেরে গিয়েও তারা হতাশ হয়ে পড়ত না। 
তাদের নিজস্ব প্রতিভা খুব একটা ছিল না। তাদের সভ্যতা-সংস্কৃতির প্রায় 

সবকিছুই অন্যদের থেকে ধার করা। গ্রীসের কাছে এ ব্যাপারে তারা৷ 
খুবই খনী। রোমানগণ সাম্রাজ্য বিস্তার, সাস্রাজ্য শাসন ও আইন রচনার 
ব্যাপারে যথেষ্ট কৃতিত্ব দেখিয়েছে। প্রায় দু'শ বছর ধরে চেষ্টার পর 
রোমানগণ ইটালীর বেশীর ভাগ রাজ্য নিজেদের অধিকারে আনে । এবার 
তারা একটি বিরাট নৌশক্তির মুখোমুখি হল । এর নাম কার্থেজ। 

কার্থেজের সঙ্গে যুদ্ধ__আফ্রিকার উত্তর উপকুলে কার্থেজ শহরকে কেন্দ্র 
করে এক বিরাট সাম্রাজ্য গড়ে ওঠে । ব্যবসা-বাণিজ্য করে এটি খুব ধনী ও 
শক্তিশালী হয়ে উঠেছিল। ভূমধ্যসাগরের অনেক দ্বীপ ছিল কার্থেজের 
অধীনে। কার্থেজের বহু বাণিজ্য-পোত, রণতরী ও বিশাল সৈন্যবাহিনী ছিল । 

ইটালীর দক্ষিণে সিসিলি ছিল কার্থেজের দখলে ৷ এই দ্বীপটি রোম 
দখল করতে চাইলে উভয় দেশের মধ্যে যুদ্ধ শুরু হয় । রোমের জনগণ ছিল 
আৰ্য জাতির লোক আর কার্থেজের বাসিন্দারা ছিল ফিনিশীয় জাতিভুক্ত ৷ 
রোম ও কার্থেজের মধ্যে মোট তিনটি যুদ্ধ হয় । আজ থেকে প্রায় বাইশ শ' 
বছর আগে এই যুদ্ধ শুরু হয়েছিল । এই যুদ্ধ পিউনিক যুদ্ধ নামে খ্যাত | 
প্রথম পিউনিক যুদ্ধে কার্থেজ পরাজিত হয়ে সিসিলি ছেড়ে চলে আসে । 
শীঘ্রই রোম কাথেজের হাত থেকে সাভিনিয়া ও কর্পিকা দ্বীপ কেড়েনেওয়ায় 
দ্বিতীয় পিউনিক যুদ্ধ শুরু হয় ৷ কার্থেজের সেনাপতি হ্যানিবল, আল্পস পৰত 
অতিক্রম করে ইটালী আক্রমণ করেন । তিনি একের পর এক যুদ্ধে 
রোমানদের পরাজিত করলেও রোম দখল করতে বার্থ হন । রোমানগণ 
তখন কার্থেজ আক্রমণ করে বসে । হ্যানিবল কার্থেজে ফিরে গিয়ে তাদের 
বাধা দেন। কিন্তু তাকে শেষ পর্যন্ত জামা-র যুদ্ধে রোমান সেনাপতি 
লিপিও-র নিকট পরাজয় বরণ করতে হয়! এই যুদ্ধের ফলে রোম, স্পেন 
লাভ করে এবং কার্থেজ মাত্র দশটি রণতরী রাখার অনুমতি পায়। এর ফলে 
ভূমধ্যসাগরে রোমের প্রাধান্য স্থাপিত হয় । 

শীন্রই কার্থেজ পুনরায় সচ্ছল হয়ে ওঠে। তাই রোম তাকে আবার যুদ্ধে 
লিপ্ত হতে বাধ্য করে। তৃতীয় পিউনিক যুদ্ধে রোম কার্থেজকে পরাজিত 
করে সেটিকে ধ্বংস করে দেয় । রোমের আঁর কোন প্রতিদবন্বী রইল না। 

প্রাচীনকালে রোমের সমাজ-_রোমানগণ পরিবারে বাস করত। 
পরিবারের কর্তার কথা৷ অমান্য করা যত না। 

রোমের নাগরিকগণ ছুটি শ্রেণীতে বিভক্ত ছিল--(১) পেট্রিশিয়ান, 
(২) প্রিবিয়ান। কয়েকটি অভিজাত বংশের লোকদের পেট্রিশিয়ান বলা 
হত। এরা রাজনৈতিক ও ধর্মীয় ব্যাপারে অনেক সুযোগ-সুবিধা ভোগ 
করত। রাজা শাসনের ভার ছিল তাদেরই ওপর । 

প্রিবিয়ানগণ ছিল গরীব সন্প্রদায়। তারা মুক্তিপ্রাপ্ত ক্রীতদাসদের 
বংশধর। বাইরে থেকে আসা নানা জাতির লোক বা ভিন্দেশী বণিকরাও 
প্রিবিয়ান বলে পরিচিত হত ৷ প্রিবিয়ানগণ সকল প্রকার সুযোগ-সুবিধা 
থেকে বঞ্চিত ছিল। অথচ চাষবাস, যুদ্ধ প্রভৃতি পরিশ্রমের কাজ তাদেরই 
করতে হত । প্রিবিয়ানগণ জীবিকার জন্য পেট্রিশিয়ানদের ওপর নির্ভর করত 
অধিকাংশ জমি ছিল পেট্রিশিয়ানদের হাতে । 

এই ছুই শ্রেণীর মধ্যে বিয়ে থা চলত না।  প্রিবিয়ানগণ সরকারী 
পদগুলি থেকে বঞ্চিত ছিল । এই হীন অবস্থার প্রতিবাদে গ্রিবিয়ানগণ 
মোট তিন বার নীরবে রোম ছেড়ে চলে যায়। তখন পেন্রিশিয়ানরা ভয়ে 
তাদের নানা সুযোগ সুবিধা দিতে বাধ্য হয়! উভয় শ্রেণীর মধ্যে এবার 
বিবাহ আইনসিদ্ধ হল । সরকারের বড় বড় পদে এবং শাসন পরিষদ বা 
সেনেটে নিযুক্ত হবার অধিকারও তার! পেল । তাদের স্বার্থ রক্ষার জন্য বেশ 
কয়েকটি ব্যবস্থাও নেওয়া হল । প্রাচীন রোমের সমাজে অনেক ক্রীতদাস 
ছিল । সাম্রাজা বৃদ্ধির সঙ্গে সঙ্গে তাদের সংখ্যা আরে! বেড়ে যায়। 

রোমের নাগরিকত্ব_রোম যত ধনী ও শক্তিশালী হল, ততই তার 
নাগরিকদের সুষোগ-সুবিধা বৃদ্ধি পেতে থাকে । রোমের শাসকরা সাধারণতঃ 
পরাজিত দেশগুলির জনগণকে রোমের নাগরিক করে নিত। সেযুগে 
রোমের নাগরিকত্ব লাভ অত্যন্ত সম্মানজনক বলে মনে কর! হত। তাই 
নূতন নাগরিকরা রোমের খুবই অনুগত থাকত। 


ক্রাতদাস--.রোমেরশাসকরা নানা দেশজয় করে বহু বন্দীও বন্দিনীকে 
রোমে নিয়ে আসে । এদের বলা হত ক্রীতদাস বা ক্রীতদাসী। অনেক 

সময় দাসদের বাজার থেকেও কেনা হত। মাঝে মাঝে এদের প্রতি কেউ 
ভাল ব্যবহার করলেও এদের অবস্থা ছিল খুবই শোচনীয় । মালিক এদের 
নিয়ে যা খুশী তাই করতে পারত । দাসদাসীদের দিয়ে কঠোর পরিশ্রম করান 
হত। তারা মুখ বুঁজে নানা অত্যাচার সহা করত। অনেক সময় লোকেদের 
আনন্দ দেবার জন্য তাদের হিংস্র পশুর সঙ্গে লড়াই করে ব। মল্লযুদ্ধ করে 
মরতে হত। এ সকল কারণে ক্রীতদাসরা রোমানদের উপর মোটেই সন্তষ্ট 
ছিল না। তারা প্রায়ই বিদ্রোহ করত প্রায় দু'হাজার বছর আগে রোমের 


ক্রীতদাসদের মল্লযুদ্ধ 


ক্রীতদাসগণ স্পীর্টাকাস নামে এক মল্লযোদ্ধা বা গ্্যাডিয়েটর-এর নেতৃত্বে 
বিদ্রোহ করে | রোমান সৈম্তগণ বার বার তাদের কাছে পরাজিত হয়েছিল : 
স্পার্টাকাস সারা ইটালীতে ব্যাপক ধ্বংস-লীলা চালান । শেষ পর্যন্ত রোম 
বিদ্রোহী দাসদের নিষ্ঠুর ভাবে দমন করে । বন্দী স্পাটাকাস নিহত হন এবং 
ছু হাজার ক্রীতদাসকে রাস্তার ধারে ক্রুশে বিদ্ধ করে হত্যা করা হয়। 
সেনাপতি মার্কাস ক্রেসাস ও পম্পি ক্রীতদাসদের বিদ্রোহ চুন করেছিলেন । 

গণতান্ত্রিক রোম এক বিশাল সাম্রাজ্য স্থাপন করেছিল । ইউরোপে 
বৃটেন, স্পেন,গল বা ফ্রান্স,বন্ধান অঞ্চল ও গ্রীস তার দখলে আসে এশিয়া 
মহাদেশের এশিয়া মাইনর, সিরিয়া ও প্যালেস্টাইন ও আফ্রিকার মিশর, 
কার্থেজ প্রভৃতি স্থান রোমের অধিকারভুক্ত হয়। এত বড় সাম্রাজ্য ভাল 
ভাবে শাসন করা অত্যন্ত কঠিন ব্যাপার । রোমের শীসন-পরিষদ ( সেনেট ) 

রাজ্য জয় ও শাসনের ব্যাপারে বড় বড় সেনাপতির ওপর নিউর করতে 
থাকে । ধীরে ধারে এই সেনাপতিরা খুবই শক্তিশালী হয়ে ওঠেন । তাদের 
কেউ কেউ কিছু সময়ের জন্য ডিক্টেটর বা সবশক্তিমান অধিনায়কের পদে 
নিযুক্ত হন। সেনাপতি আল| ও জুলিয়াস সীজার ছিলেন এরূপ ডিক্লেটর ৷ 
জুলিয়ান সাজার-_জুলিয়াস সীজার রোমের এক অভিজাত বংশে 
জন্মগ্রহণ করেন। জনসাধারণের প্রতি তার খুব সহানুভূতি ছিল। এজন্য 
তিনি রোমে বেশ জনপ্রিয় ছিলেন জুলিয়াস সীজার সুশিক্ষিত, সুবক্তা 
ও প্রতিভাবান সেনাপতি ছিলেন। স্পেনের যুদ্ধে তিনি তার সামরিক 
প্রতিভার পরিচয় দেন। সেনেট তাকে যোগ্য মর্যাদা! দেয়নি বলে তিনি 
তার শক্রতে পরিণত হন । তিনি শীঘ্রই রোমের কনসাল পদ লাভ করেন । 
সীজার, পম্পি ও ক্র্যাসাস নিজেদের মধ্যে বন্ধুত্ব করে রোমের কর্তা হয়ে 
বসলেন । সীজার গল ও ব্রিটেন জয় করে তার মর্যাদা বৃদ্ধি করেন। সেনেট 
পম্পিকে হাত করে সীজারের বিরুদ্ধে যুদ্ধ ঘোষণা করল। কিন্তু সীজার 
অনায়াসেই পম্পিকে পরাজিত 
করেন। এর পর তিনি রোমান 
সাম্রাজ্যের সর্কেসর্বা হয়ে দাড়ান । 
এই সময় থেকেই রোমে গণতন্ত্রের 
পতন শুরু হয়। গণতন্ত্রের ভক্তর! 
গণতণ্রকে বাঁচাবার জন্য সীজারকে 
হত্যা করল। কিন্তু শীঘ্রই সীজারের 
ভাইপো ও পালিত পুত্র অক্টেভিয়া 
রোমের কর্তী হয়ে বসলেন। 
তিনিই রোমের প্রথম সম্রাট । 
তিনি গণতন্্রীদের পরাজিত করে 
জুলিয়াস সীজার রোমান গণতন্ত্রের পতন ঘটালেন । 
আগে রোমের সাগ্রাজা ছিল কিন্তু সম্রাট ছিল না। এবার সাআজাজোর 
অধীশ্বর হলেন একজন সম্রাট । অক্টেভিয়াস অগাস্টাস নামেও পরিচিত 
ছিলেন। 

অগাস্টাসের পরবর্তী সত্রাটগণ পীচশ' বছরেরও বেশী সময় ধরে রোমে 
রাজত্ব করেন । ভাল সম্রাটদের মধ্যে টিটাস, ট্রাজান, হাডিয়ান, মার্কাস অরে- 
লিয়াস, কনস্ট্যানটাইন প্রভৃতির নাম করতে হয়। ক্যালিগুলা, নিরো প্রভৃতি 
ছিলেন অত্যন্ত নিঠুর প্রকৃতির গথ, ভ্যাণ্ডাল প্রভৃতি বর্বর জাতির আক্রমণে 
রোমের পতন ঘটে ৷ কিন্তু কনস্টাটিনোপলে (তুরস্ক দেশের ইস্তান্থুল নগর ) 
রোমান সাম্রাজ্যের পূর্বাংশ আরও প্রায় এক হাজার বছর ধরে টি'কে ছিল। 

রোমান সাআজ্যের পতন-_নানা কারণে রোমান সাআাজোর পতন 
ঘটে। ১। এই বিশাল সাআ্জজ্য ভালভাবে শাসন ও রক্ষা করা মোটেই সহজ 
ছিল না। ২। অনবরত যুদ্ধের ফলে রোম ক্লান্ত হয়ে পড়েছিল । রোমের 
লোকক্ষয়ও কম হয়নি ৩। নানা দেশ থেকে রোমে প্রচুর খাদ্য, বিলাসদ্রব্যঃ 


আযা্ষি থিয়েটার 


ধনরত্ব ও ক্রীতদাস আসত ৷ এর ফলে জনগণ ক্রীতদাসদের ওপর সব কাজ 
ছেড়ে দিয়ে আরাম ও বিলাসে গা ঢেলে দেয় । তাদের জন্য তৈরী হল অজত্র 
প্রেক্ষাগৃহ ৷ এগুলিতে পশুতে পশতে, পশুতে মানুষে, এবং মল্ল যোদ্ধাদের 
মধ্যে লড়াই দেখান হত। রক্তপাত ও হত্যা ছিল এখানকার নিত্যকার ঘটনা । 
এই প্রেক্ষাগৃহগুলির নাম ছিল আ্যান্ষি থিয়েটার ( খোল স্থানে অবস্থিত 

রঙ্গমঞ্চ ) এবং কলোসিয়াম। কলোসিয়াম ছিল একটি বিশাল প্রেক্ষাগৃহ । 
এখানে বহু লোকের বসার স্থান ছিল । এখানে বহু মল্লযুদ্ধ ও পশুর লড়াই 
অনুষ্ঠিত হত। জনগণের চরিত্রের অধঃপতন ঘটায় সাম্রাজ্য রক্ষা করা 
সম্ভব হয়নি। ২। সম্াটগণ দুর্বল হয়ে পড়ায় সৈন্যবাহিনী প্রধান হয়ে 


i 


কলোসিয়াম 


ওঠে। সৈন্যরাই কে সসাাট হবেন তা ঠিক করে দিতে থাকে। ৫। বর্বর 
জাতিগুলি থেকে সৈন্যবাহিনীতে লোক নেওয়ার ফল ভাল হয়নি৷ 
৬। সম্রাট পদের জন্য প্রায়ই গৃহযুদ্ধ হত। এর ফলে সাম্রাজ্য দুর্বল হয়ে 
পড়ে । ৭। শেষ পর্যন্ত ববর জাতিগুলির আক্রমণে রোমের পতন হয়। 

গ্রীষ্ট ধর্মের উ্থান_-আজ থেকে প্রায় দু'হাজার বছর আগে জুডার 
(প্যালেস্টাইনের) বেথল্হেম নগরে যীশুখ্রীষ্টেরজন্ম হয়। তার পিতা জোসেফ 
ও মাত! মেরী ছিলেন গরীব ইহুদী ৷ যীশু নিজেকে ঈশ্বরের প্রেরিত পুরুষ ও 
পুত্র বলে প্রচার করেন। তিনি এক ঈশ্বরের আরাধনা করতে বলতেন । 
তিনি ভালবাসা, দয়া, ক্ষমা ও অহিংসার বাণী প্রচার করেন। যীশু ছিলেন 
গরীব, অক্ষম ও পাগী-তাগীর বন্ধু। গরচ্ছলে দেওয়। তার উপদেশগুলি 
বাইবেল গ্রন্থে বর্ণিত আছে। তিনি যে ধর্ম প্রচার করেন তার নাম 

্ষ্ট ধর্ম । ইহুদী পুরোহিতরা যীশুকে ঈশ্বরের প্রেরিত পুরুষ বলে মনে 
নীশুখীষ্ট, ইহুদী পুরোহিতদের অনেক রীতি-নীতির কঠোর 


করত না। 
সমালোচনা করতেন! এজন্য তারা যীশুর উপর অত্যন্ত * সন্তুষ্ট হয়। তারা 
তাকে শাস্তি দেবার জন্য ষড়যন্ত্র করতে থাকে । যীশু স্থদখোর ও ঠক 


ব্যবসাদারদের নিন্দা করতেন! 
শীত্রই যীশুর এক শিষ্য জুডাস 
ইস্কারিয়ট টাকার লোভে বীশুকে 
তার শত্রুদের হাতে তুলে দেয়! 
ইহুদীদের অনুরোধে জুডার রোমান 
শাসক যীশুকে ভ্রুশে বিদ্ধ করে 
মারার আদেশ দেন। জুড! তখন 
রোম সাআাজোর অন্তভু ক্ত ছিল। 
তার মৃত্যুর পর তার শিয়া সাধু 
পল প্রভৃতি রোমান সাত্রাজ্যে 


‘খ্ৰীষ্ট ধর্মমত প্রচার করতে থাকেন [eS 
রোমানগণ সম্রাটদের দেবতা কুশবিদধ যীশুইষ্ট 


কিন্তু খীষ্টানগণ এক ঈশ্বর ছাড়া অন্য কাকি 
এজন্য রোমের সম্রাটগণ খ্রীষ্টানদের উপর নিষ্ঠুর অত্যাচার 
শুরু করেন! কিন্তু এত অত্যাচার করেও শ্রীষ্টানদের দমন কর! গেল না। 
তত ওরা সার রের লোকেরা দলে দলে ডট বত 
থাকে । এই ধর্ম তাদের মনে শান্তি এনে দিত । 
শ্ৰীষ্টানদের সংখ্যা ও প্রতিপত্তি দিন দিন বেড়ে যাওয়ায় বুদ্ধিমান সম্রাট 
কনষ্ানটাইন রষ্ট ধর্মকে বৈধ বলে ঘোষণা করলেন। তাঁর সময় থেকে রহ 
ধর্মই রোমান সাম্রাজ্যের রাষ্ট্রধর্ম হয়ে দাড়াল । কিছুদিনের মধোই রাস 
বিবীতে ছড়িয়ে পড়ে। পৃথিবীর বহু লোক এই ধর্মে বিশ্বাসী ৷ 


বলে মনে করত। 
বলে মানত না৷ 


সারা পু 


(ঘ) বিভাগ 
চীন £ বিভিন্ন রাজবংশ 


আগে আমরা চীনের নদ-নদী ও পুরাণ-কথা নিয়ে কিছু আলোচনা 
করেছি। এখন সেদেশের কয়েকটি রাজ-বংশ নিয়ে ছুচার কথা বলা যাক। 
মহান শাং রাজবংশের সময় থেকেই ইতিহাস মোটামুটি নির্ভরযোগ্য 
হয়েওঠে। আজ থেকে প্রায় সাইত্রিশ শ’ বছর আগে এই বংশের প্রতিষ্ঠা 
হয়। শাং বংশ ইন্‌ বংশ নামেও পরিচিত। এই বংশের প্রথম রাজার 
নাম ট্যাং। 

শাং বংশের রাজ্য খুব একটা বড় ছিল না। রাজ্যের রাজধানী ছিল 
আনিয়াং শহরে । এই শহরের ধ্বংসস্তূপ খুঁড়ে শাং যুগের বহু নিদর্শন 
আবিষ্কৃত হয়েছে। 

এ সময় চীনের প্রধান শস্ত ছিল জোয়ার । সম্রাটগণকে কর হিসাবে 
শস্যই দেওয়া হত। এই যুগে ব্যবসা-বাণিজ্যের বেশ প্রসার হয়। এসময় 
মুদ্রা হিসাবে কড়ি ব্যবহার হত। রেশম ছিল প্রধান পণাত্রব্য। এই যুগে 
ব্ৰঞ্জের ব্যাপক ব্যবহার হত বলে জান! গেছে। অস্ত্রশন্ত্র ও বিলাস-দ্রব্য 
প্রধানত ব্ৰঞ্জ দিয়েই তৈরী হত । শাং যুগের চিত্রিত মাটির পাত্রগুলি ভারি 
সুন্দর । শাং যুগের ধ্বংসাবশেষ থেকে বহু কচ্ছপের খোল! পাওয়। 
গেছে। এতে নানা পশুপাখী ও শিকারের চিত্র এবং এক ধরনের লেখা 
দেখা যাঁয়। 

এ সময়ের চীনার। বহু দেবদেবীর ও পিতৃপুরুষের পূজা করত বলে জানা 
গেছে । এই বংশের পর চীনে চৌ বা জৌ রাজবংশ স্থাপিত হয়। জমিদার 
বা সামন্ত-গ্রভুরা তখন খুব ক্ষমতাশালী হয়ে ওঠে। 

চৌ যুগে চীনে বিদ্যাচর্চার খুব প্রসার ঘটে । এ সময়ে বহু বিদ্বান ও 


দার্শনিকের জন্ম হয়। এদের মধ্যে লাওৎসি, কনফুশিয়স, মেন্সিয়াস, প্রভৃতি 
বিখ্যাত ৷ 


বিভিন্ন রাজবংশ ৯১ 


কনফুশিয়স-আজ থেকে প্রায় আড়াই হাজার বছর আগে চীনের চুফু 
নগরে কনফুশিয়স বা কুং চিউ জন্মগ্রহণ করেন। তার কাছাকাছি সময়ে 
ইরানে জরথুস্ট, ভারতবধে মহাবীর 
ও বুদ্ধদেব এবং পৃথিবীর বিভিন্ন 
দেশে আরও অনেক মহাপুরুষের 
আবির্ভাব হয়। কনফুশিরসের সময় 
সামন্তগণের অত্যাচারে দেশের 
লোক অতিষ্ঠ হয়ে ওঠে। কনফুশিয়স 
রাজী, প্রজা সকলকে ভদ্র, কর্তবা- 
পরায়ণ ও সচ্চরিত্র করে তুলে 
দেশে শাস্তি আনার চেষ্টা করেন। 

কনফুশিয়স মানুষকে অন্য 
লোকের সঙ্গে সহযোগিতা করতে 
বলতেন। তার মতে, আদর্শ রাজার কনফুশিয়স 
কাজ হল জনগণের মঙ্গলের জন্য আপ্রাণ চেষ্টা করা। তিনি রাজ্যের 
পরিচালনার ভার তুলে দেবেন যোগ্য মন্ত্রীদের হাতে । কনফুশিয়স 
জনগণকে সুনীতি, সদাচার ও কর্তব্য শিক্ষা দেন। তিনি সকলকে লোভ, 
হিংসা ও স্বার্থপরতা বর্জন করতে বলতেন ৷ তিনি ছাত্রদের কথাবার্তার মধ্য 
দিয়ে এই সকল গুণ শিক্ষা দিতেন। বোকা ও অলসদের তিনি একদম 
পছন্দ করতেন না। তিনি ছাত্রদের সঙ্গে প্রধানতঃ কবিতা, ইতিহাস ও 
সদাচার নিয়ে আলোচনা করতেন । পুরনো কালের সদাচার ও শালীনতা 
ফিরিয়ে আনাই ছিল তার উদ্দেশ্য । তিনি কিছুদিন সুনামের সঙ্গে রাজকর্মও 
করেছিলেন । পরে এই রাজকর্ম ছেড়ে দিয়ে তিনি নান! দেশ ভ্রমণ করেন। 
বাহাত্তর বছর বয়সে তার মৃত্যু ঘটে । কনফুশিয়স ইতিহাস, কাব্য, নীতি 
প্রভৃতি সম্পর্কে অনেকগুলি পুস্তক রচনা করেন। চীনের এই অসাধারণ 
জ্ঞানী পুরুষ, পরিবার ও সমাজকে ন্ুশৃঙ্খল করে তুলতে সাহায্য করেছিলেন। 
এখনও চীন দেশের বহু লোক তাকে দেবতার মত ভক্তি-শ্রদ্ধা করে থাকে । 
_ চৌবংশের পতন ঘটিয়ে চিন অঞ্চলের সামন্তপ্রভু ওয়াং চেং চীনের 


৯২ মানব-সভ্যতার ইতিহাস 


সিংহাসনে আরোহণ করেন | চীনে তিনিই নিজেকে সবপ্রথম সম্রাট বলে 
ঘোষণা করলেন । তার নূতন নাম হল সি-হুয়াং তি। নূতন সম্রাট সামস্ত- 
প্রভুদের দমন করে নিজের ক্ষমতা বৃদ্ধি করেন৷ তিনি অনেক নূতন রাজ্যও 
জয় করেছিলেন । সম্রাট চিন সাত্রাজ্যকে চল্লিশটি ভাগে বিভক্ত করেন । 
প্রতিটি বিভাগের শাসনভার দেওয়া হয় একজন শাসনকর্তার ওপর | সম্রাট 
সি-হুয়াং শাসন ব্যবস্থার ওপর কড়া নজর রাখতেন ৷ তিনি ছদ্মবেশে 
সাত্রাজ্যের নানা স্থান ঘুরে প্রজাদের অবস্থা জেনে নিতেন। সামস্তগ্রভু 
ও প্রাচীনপন্থী পণ্ডিতগণ তার নূতন ধরনের শাসন ব্যবস্থার নিন্দা করতে 
থাকেন। এরা ছিলেন পুরনো রীতি-নীতিতে বিশেষ করে কনফুশিয়সের 
নীতি-ধর্মে বিশ্বাসী । মন্ত্রী লি-সু-র পরামর্শে সম্রাট এই সকল পণ্ডিতদের 
প্রিয় গ্রন্থগুলি পুড়িয়ে ফেলার আদেশ দেন। এইভাবে চীনের বহু মূল্যবান 
প্রাচীন গ্রন্থ নষ্ট হয়ে যায় । 

সম্রাটের আর একটি উল্লেখযোগ্য কীতি হল চীনের উত্তর দিকে পাহাড়ী 
জমিতে এক বিশাল প্রাচীর বা দেওয়াল নির্মাণ । হুণ প্রভৃতি দুর্ধর্ষ জাতির 


চীনের প্রাচীর - 
আক্রমণ থেকে জনগণকে রক্ষা করাই ছিল তার উদ্দেশ্য । এই অঞ্চলে আগে 


বিভিন্ন রাজবংশ ৯৩ 


থেকেই কিছু কিছু প্রাচীর ছিল। সম্রাট এগুলিকে জুড়ে দিয়ে তার দৈর্ঘ্য 
অনেক বাড়িয়ে দিলেন। বর্তমানে চীনের প্রাচীর লম্বায় প্রায় সাড়ে বাইশ শ* 
মাইল (৩৬০০ কিলোমিটার )। এটি পনেরো থেকে কুড়ি ফুট উঁচু (৪.৬৬ 
মিটার )। এই প্রাচীরে ত্রিশ হাজার গণ্ুজ রয়েছে । এখানে সৈন্যরা 
সর্বদা পাহারা দিত। সেনাপতি মেং তিয়ন-এর পরিচালনায় তিন লক্ষ 
সৈন্য এই প্রাচীর নির্মাণে নিযুক্ত হয়েছিল । চীনের এই প্রাচীরকে পৃথিবীর 
সাতটি আশ্চধের একটি বলা হয়ে থাকে । 

সম্রাট সি-হুয়াং তি চীনে শক্তিশালী কেন্দ্রীয়-শাসন ব্যবস্থার প্রবর্তন 
করেন। তিনি বহু রাস্তাঘাট তৈরী করেছিলেন । প্রাচীন বিধি-বিধান-এর 
পরিবর্তে তিনি নূতন বিধি-বিধানের সুচনা করেন । তবে তার সমালোচকদের 
নিষ্ঠুর শাস্তি দিয়ে তিনি অসংখ্য শক্রও স্থষ্টি করেন। তাই তার মৃত্যুর 
কিছুদিনের মধ্যেই তার বংশের পতন ঘটে । 


(৪) বিভাগ 
ভারতবর্ষের কথা 

ভারতবর্ষের প্রাচীনতম সভ্যতার বিকাশ ঘটে সিন্ধু সভ্যতায় । এ বিষয়ে 
আগে অনেক কথা বলা হয়েছে! সিন্কুসভ্যতা ছিল তাত্রপ্রস্তর যুগের 
সভ্যতা । এই সভ্যতার পতনের পর ভারতে লৌহ যুগের স্বত্রপাত ঘটে। 
এ সভ্যতা স্থষ্টি করেছিল বিদেশী আর্য জাতি । এরা সম্ভবতঃ মধ্য এশিয়া 
থেকে ইরান ও ভারতবর্ষে এসেছিল । পণ্ডিতদের অনুমান, আজ থেকে প্রায় 
সাড়ে তিন হাজার বছর আগে আরা ভারতে আসে । তারা উত্তর-পশ্চিম 
দিকের গিরিপথ দিয়ে ভারতে প্রবেশ করেছিল । তাদের ভাষার নাম ছিল 
আর্য । আর্য জাতি লোহার অস্ত্রশস্ত্র ও ঘোড়ার ব্যবহার জানত। তারা 
ঘোড়ার পিঠে চেপে এবং ঘোড়ায় টানা রথে চড়ে যুদ্ধ করত ৷ সিল্ধুসভ্যতার 
ভ্ৰষ্ট দ্রাবিড়গণ আর্যদের সঙ্গে যুদ্ধে হেরে যায়। যাযাবর, আধাসভ্য আর্ধরা 
দ্রাবিড়দের নগ্র-কেন্দ্রিক সভ্যতাকে ধ্বংস করে দিয়ে এদেশে বসবাস 
করতে থাকে। প্রথমে তারা উত্তর-পশ্চিম সীমান্ত অঞ্চল এবং পাঞ্জাবের 

সাতটি নদীর উপত্যকায় বাস করত। একে বলা হত সপ্তসিন্ধু। পরে তারা 
ধীরে ধীরে সারা ভারতে ছড়িয়ে পড়ে। 

বেদ__ আর্যদের ধর্মগ্রন্থের নাম বেদ। এর অর্থ জ্ঞান। তাদের মতে, 
বেদে ঈশ্বরের বাণী ধরা আছে। মুনি-ঝষিরা এই বাণী শুনেছিলেন। তাই 
বেদের আর এক নাম শ্রুতি । প্রথম দিকে বেদ লেখা হয়নি ৷ বেদের বাণী- 
গুলি মুখস্থ করে রাখা হত। বেদ প্রধানতঃ পছে৷ রচিত। বেদে দেবদেবীর 
বন্দনা, যাগযজ্ঞের নিয়মকানুন প্রভৃতি রয়েছে। বেদ চারিটি__খাক্‌, সাম, 
যজুঃ অথর্ব । খক্‌ বেদ সব থেকে প্রাচীন । সাম ও বজুর্বেদের বেশীর ভাগ 
মন্ত্রই খক্‌ বেদ থেকে নেওয়া। অথর্ব বেদে বিপদ-আপদ দূর করার নানা 
উপায়, শত্রুকে বশ করা, চিকিৎসা! প্রভৃতি বিষয়ে বলা হয়েছে। 

বেদের আমলে সমাজ-_আর্ধরা প্রথম দিকে গ্রামে বড় পরিবারে বাস 
করত। পরে তারা নগরে বাস করতে শেখে । চাববাস, পশুপালন ও 
ব্যবসা-বাণিজ্য ছিল তাদের প্রধান জীবিকা! পরিবারের কর্তার কথা 
সকলেই মেনে চলত। চাষের জন্য প্রতিটি পরিবারেরই কিছু জমি ছিল। 
যব, চাল, দুধ, মাংস, ও ফলমূল আর্ধদের প্রধান খাদ্য ছিল। সোমলতার 
রস থেকে মদ তৈরী হত। এটি তাদের খুব প্রিয় ছিল। তার! চামড়া, 
পশম ও স্থতার পোশাক ব্যবহার করত । : 

সমাজে মেয়ের চেয়ে ছেলের আদরই ছিল বেশী । তবে মেয়েদের প্রতি 
খারাপ ব্যবহার কর! হত না। মেয়ের! স্বাধীনভাবে চলাফেরা ও মেলামেশ। 
করতে পারত। অনেক মহিলা বিয়ে না করে সারা জীবন পড়াশোন 
করেই কাটিয়ে দিতেন। প্রথম দিকে জাতিভেদ প্রথা ছিল না। জনগণকে 
ব্ৰাহ্মণ, ক্ষত্রিয়, বৈশ্য ও শুদ্র__এই চারিটি জাতি বা বর্ণে ভাগ করাকেই 
জাতিভেদ প্রথা বলা হয়। খাওয়া-দাওয়া, বিবাহ ও পেশায় কোন বিধি- 
নিষেধ থাকত না। শিকার, গানবাজনা ও পাশাখেলা এ যুগের প্রধান 
আমোদ-প্রমোদ ছিল। 

রাজনৈতিক অবস্থা__কয়েকটি পরিবার নিয়ে একটি গ্রাম গড়ে উঠত । 
কয়েকটি গ্রাম নিয়ে গঠিত হত একটি ‘বিশ’ ব| ‘জন’। বিশ বা জনের 
অধিপতিকে বলা হত রাজা। প্রজার! সাধারণতঃ রাজা নির্বাচন করত ৷ 

মান্তগণ্য লোকদের একটি সভা এবং প্রজাদের একটি সমিতি রাজাকে 
নানা ব্যাপারে পরামর্শ দিত। রাজা রাজ্যে শান্তি ও শৃঙ্খলা বজায় 
রাখতেন এবং বিদেশী শত্রুর আক্রমণ থেকে প্রজাদের রক্ষা করতেন। 
বিনিময়ে প্রজারা উৎপন্ন শস্তের এক অংশ রাজাকে কর হিসাবে দিত। এর 
নাম ছিল বলি। রাজার কর্মচারীদের মধ্যে পুরোহিত, গ্রামণী (গ্রামের 
মোড়ল ), সেনানী ( সেনাপতি ) ও গুপ্তচর উল্লেখযোগ্য । রাজার অধীনে 
একটি সৈন্তবাহিনীও ছিল । 

ধর্ম_আর্ধরা প্রকৃতির বিভিন্ন শক্তিকে দেবদেবী বলে মনে করত। 
বেদের যুগে আকাশের দেবতা ছিলেন দ্যৌঃ, বজ ও বৃষ্টির দেবতা ইন্দ্র, ঝড়ের 
দেবতা মরুৎ, জলের দেবতা বরুণ এবং আলোর দেবতা স্থর্য। অগ্নিও একজন 
প্রধান দেবতা ছিলেন  দেবীদের মধ্যে উষা, পুথী, সরস্বতী প্রভৃতির নাম 
করা যেতে পারে। আর্ধগণ এসব দেবদেবীর স্তবস্তুতি করত, তাদের উদ্দেশ্যে 
নানা সখা ও পানীয় দিত। বেদীতে আগুন জেলে ঘি, দুধ, শগ প্রভৃতি 
আহুতি দেওয়ার নিয়ম ছিল। একে বল! হত যজ্ঞ যজ্ঞে পশু বলি দেওয়। 
হত। আর্যদের ধর্মকর্মের উদ্দেশ্য ছিল দেবদেবীকে সন্তষ্ট করে সুখ ও সম্পদ 
লাভ করা ৷ তারা মূতিপূজা করত না । 

মহাকাব্য_-বৈদিক যুগে বহু গ্রন্থ রচিত হয়। এগুলিতে ইতিহাস, পুরাণ 
প্রভৃতি বিষয়ে আলোচনা ছিল । পরবর্তীকালে এগুলির ওপর ভিত্তি করেই 
ছুটি মহাকাব্য রচিত হয় । এদের নাম রামায়ণ ও মহাভারত । বাল্মীকিকে 
রামায়ণের রচয়িত| এবং বেদব্যাসকে মহাভারতের রচনাকার বলে মনে করা 
হয়! রামায়ণের মূল কাহিনী এই £ অযোধ্যার রাজ। দশরথের আদেশে তীর 
বড় ছেলে রাম চৌদ্দ বছরের জন্য বনবাসে যান। তীর সঙ্গে যান তার স্ত্রী 
সীতা ও ছোট ভাই লক্ষ্মণ। লঙ্কার রাজা দুষ্ট রাবণ সীতাকে চুরি করে লঙ্কায় 
নিয়ে যান। রাম-লক্ষ্মণ তখন কিফিদ্ধ্যার বানর নামে এক অনার্য জাতির 
সাহায্যে লঙ্কা আক্রমণ করেন। রাম-রাবণের যুদ্ধে রাবণ সবংশে নিহত হন। 
রাম সীতাকে উদ্ধার করে অযোধ্যায় ফিরে আসেন। 

মহাভারতের গল্পটি সংক্ষেপে এই রকম £ হস্তিনাপুরের কুরুবংশীয় রাজা 
ছিলেন ছুর্বোধন। তার পিতার নাম ধৃতরাষ্ট্র। ধৃতরাষ্ট্রের পুতররা কৌরব নামে 

পরিচিত। দুর্যোধন তার কাকা পাণ্ডুর পাঁচ ছেলেকে ( পঞ্চ পাণ্ডব ) রাজ্য 
থেকে বঞ্চিত করার চেষ্টা করেন। এর ফলে ছুই পক্ষের মধ্যে কুরুক্ষেত্রের 
যুদ্ধ বাধে। ছ্বারকার নেতা শ্রীকৃষ্ণের সাহায্যে পাঞ্জুর ছেলেরা অর্থাৎ 
পাগুবগণ জয়ী হন। ঘুধিষ্টির, ভীম, অর্জুন, নকুল ও সহদেব পঞ্চপাণ্ডব নামে 
পরিচিত। এঁদের মধ্যে অর্জন ছিলেন মহাবীর | পণ্ডিতদের মতে, আজ 
থেকে প্রায় তিন হাজার বছর আগে কুরুক্ষেত্রের যুদ্ধ ঘটেছিল । 

রামায়ণ ও মহাভারতের যুগে জাতিভেদ প্রথা কঠোর হয়ে ওঠে। সমাজে 
ব্রাহ্মণদের চেয়ে ক্ষত্রিয়দের প্রাধান্য বেশী দেখা যায়। এই যুগের লোকেরা 
বীর, সৎ ও গুরুজনের প্রতি শ্রদ্ধাশীল ছিল। কিন্তু তাদের চরিত্রে নিষ্ঠুরতা, 
লোভ, রাগ, শঠতা প্রভৃতি দোষেরও অভাব ছিল না। 

জৈন ও বৌদ্ধ ধর্ম_আজ থেকে প্রায় আড়াই হাজার বছর আগে 
ভারতবর্ষের পৃবদিকে ছুটি নূতন ধর্মের স্থষ্টি হয়। এদের নাম জৈন ও বৌদ্ধ 
ধর্ম। প্রথমটির প্রধান প্রচারকের নাম মহাবীর । দ্বিতীয়টি প্রচার করেন 
বুদ্ধদেব । জৈন ও বৌদ্ধধর্ম উভয়েই ছিল বেদ-এর বিরোধী । 

এই সময় বেদের ধর্ম খুব জটিল ও প্রাণহীন হয়ে পড়ে । সাধারণ লোক 
এই ধর্মে কোন অংশ নিতে পারত না। এই সময়ে যাঁগযজ্জে প্রচুর পশুবলি 
দেওয়া হত বলে বহু লোক বিরক্ত হয়ে ওঠে ৷ ব্রাহ্মণ পুরোহিতরা নিজেদের 
দেবতা বলে প্রচার করতেন বলেও প্রতিবাদ ওঠে। শেষপর্যস্ত গ-তান্ত্রিক 
বৈশালী ও শাক্য রাজ্যে যথাক্রমে জৈন ও বৌদ্ধ ধর্ম প্রচারিত হয়। 
গণতান্ত্রিক দেশগুলিতে চিন্তার স্বাধীনতা ছিল বলেই বেদ ও ব্রাহ্মণ বিরোধী 
এই ছুই ধর্মের উত্থান সম্ভব হয়েছিল । এ-ও মনে রাখতে হবে যে. পূর্ব 
ভারতে বৈদিক ধর্মের প্রভাব কখনই খুব গভীর ভাবে পড়েনি ৷ তাই বেদ- 
বিয়োধী ধর্ম এই অঞ্চলে বেশ জনপ্রিয় হয়েছিল। 

মহাবীর ও বুদ্ধদেবের সময় উত্তর ভারতে অনেকগুলি ছোট ছোট রাজ্য 
ছিল। এগুলির মধ্যে অনবরত যুদ্ধ-বিগ্রহ চলত ৷ তাই জনসাধারণের 
দুর্ঘশায় সীমা ছিল ন। ৷ মহাবীর ও বুদ্ধদেব এই দুঃখময় জগৎ থেকে তাদের 
মুক্তি পাবার উপায় দেখান। তাঁর! জনগণকে কামনা-বাসনা ও মায়া 
কাটাতে উপদেশ দেন। তাহলে তাঁদের আর এই পৃথিবীতে জন্মাতে হবে না । 


ভারতবর্ষের কথা 


৯৭ 


মহাবীরের ধর্মমত-_মহাবীরের আগে জৈনধর্ম আরও অনেকে প্রচার 


করেছিলেন । তাদের মধ্যে পার্শনাথ-এর 
নাম বিখ্যাত। মহাবীর  বৈশালীতে 
জন্মগ্রহণ করেন। তিনি পার্শ্বনাথের ধর্ম- 
মতকেই সুগঠিত করেছিলেন। মহাবীর 
তার শিষ্যদের ইন্দ্রিয়গুলি জয় করতে বলেন। 
কর্মের ফলেই মানুষকে দুঃখ ভোগ করতে 
হয়। সৎভাবে থাকলে কর্মফল ও পুনর্জন্ম 
থেকে মুক্তি পাওয়া সম্ভব। তার মতে 
দেহকে নানাভাবে কষ্ট দিয়ে মৃত্যুবরণ করা 
উচিত। তিনি সকলকে হিংসা বর্জন করতে 
বলতেন। পুথিবীর সব বস্তুই চেতনাযুক্ত 
বলে তিনি মনে করতেন। পাটনা জেলার 
পাবা-তে তিনি দেহত্যাগ করেন । 


তিনি এখানে বসেই ছুঃখজয়ের উ 


শাকা রাজ্যের কপিলাবাস্ত্র (কপিলা- 
বস্তু অশুদ্ধ) নগরের কাছে লুম্বিনী 
গ্রামে গৌতম বা সিদ্ধার্থ জন্মগ্রহণ 
করেন । তার পিতার নাম শুদ্ধোদন | 
বিলাস ব্যসনে মানুষ হলেও তিনি 
শীঘ্রই সন্ন্যাসী হয়ে যান। মানুষকে 
দুঃখের হাত থেকে বাঁচাবার পথ 
আবিষ্কার করাই ছিল তার উদ্দেশ্য ৷ 
গয়ার কাছে উরুবিন্ব নামে এক 
জায়গায় এক অশখথ গাছের নীচে 
বসে তিনি দীর্ঘকাল তপস্তা করেন। 
পায় আবিষ্কার করেন। তখন তার নাম 


৮ মানব-সভ্যতার ইতিহাস 


বুদ্ধদেবের ধর্মমত-_বুদ্ধদেবের মতে, সমস্ত দুঃখের মূলে আছে কামনা- 
বাসনা । আটটি উপায়ে কামনা-বাসনা জয় করা যায়। এগুলি হল সং বাক্য, 
সৎকর্ম, সৎ সংকল্প, সং চেষ্টা, সং জীবন, সংস্মৃতি, যথার্থ দৃষ্টি ও বথার্থধ্যান। 
এগুলি আয়ত্ত করলে মানুষ নির্বাণ বা মুক্তি পাবে। বুদ্ধদেব তার শিষ্যদের 
মিথ্যা, অন্যায়, অসৎ আচরণ, চুরি ও জীবহিংসা ত্যাগ করতে বলেন । 
এগুলিকে পঞ্চশীল বল! হয়। বুদ্ধদেব মূর্তিপূজার বিরোধী ছিলেন । তিনি 
সকলকে খুব বেশী ত্যাগ বা খুব বেশী ভোগ করতে নিষেধ করতেন । তার 
মতে মাঝামাঝি পথে থাকাই ভাল। 

বুদ্ধদেবের নির্দেশে বৌদ্ধ সন্নাসীরা মঠে বা সঙ্গে বাস করতেন। অল্প 
কালের মধ্যেই ভারত ও ভারতের বাইরে বহু দেশে বৌদ্ধধর্ম খুব জনপ্রিয় 
হয়। বুদ্ধদেব আশী বছর বয়সে কুশীনগরে প্রাণত্যাগ করেন। 


সাম্রাজ্য পর্ব 

আজ থেকে আড়াই হাজার বছর আগে উত্তর ভারতে অনেকগুলি ছোট 
ছোট রাজ্য ছিল। প্রাচীন পুথি পুস্তকে এদের সংখ্যা যোল বলা হয়েছে। 
হয়ত এদের সংখ্যা আরও বেশী ছিল । এই যুগ ষোড়শ মহাজনপদ ব। ষোলটি 
রাষ্ট্রের যুগ নামে খ্যাত। কালক্রমে এই রাজাগুলির একটি, মগধ রাজ্য অন্য 
রাজ্যগুলিকে গ্রাস করে খুব শক্তিশালী হয়ে ওঠে । বর্তমান বিহার প্রদেশের 
দক্ষিণ অংশে এই মগধ রাজ্য অবস্থিত ছিল। মহাপপ্মান্দ নামে এক রাজা 
মগধ রাজ্যটিকে এক বিশাল সাম্রাজ্যে পরিণত করেন। তার বংশের নাম 
নন্দবংশ | এই নন্দবংশকে বিতাড়িত করে চন্দরগুপ্ত মৌর্য মগধের সিংহাসন 
দখল করেন এ ঘটন। ঘটে আজ থেকে তেইশ শ’ বছর আগে। এই ব্যাপারে 
তাকে চাণক্য বা কৌটিল্য নামে এক ব্রান্গণপপ্তিত যথেষ্টসাহায্য করেছিলেন। 

মৌর্য সাভ্রাজ্য-_চন্দ্রগুপ্ত মৌর্য দিগিজয়ীবীর ছিলেন । আলেকজাগারের 
গ্রীক সৈন্যদের বিতাড়িত করে তিনি সিহ ও পাঞ্জাব অধিকার করেন। 
সিরিয়ার রাজ৷ সেলুকস ভারতবর্ষ আক্রমণ করলে চন্দ্রগুপ্ত তাকে পরাজিত 
করেন। এর ফলে কাবুল, কান্দাহার, হিরাট ও বেলুচিস্তান চন্দ্রগুপ্তের 
রাজ্যতুক্ত হয়। চন্দরগুপ্তের এক বিশাল সৈন্য ও নৌ-বাহিনী ছিল। এর 

সাহাযো তিনি প্রায় সারা ভারত জয় করেন । তার সাস্রাজ্য উত্তরে হিমালয় 
থেকে দক্ষিণে কর্ণাটক, পূবে বাংলা থেকে পশ্চিমে সৌরাষ্ট্র এবং উত্তর- 
পশ্চিমে সিরিয়ার সীমানা পর্যন্ত বিস্তৃত ছিল । তিনি বিশাল সাম্রাজ্যে 
সুশাসন প্রবর্তন করেন। এ কাজে তাঁকে অজ্ত্র কর্মচারী ও গুপ্তচর সাহায্য 
করত! তিনি ছিলেন প্রজাদরদী ও ন্যায় বিচারক ৷ এসময় অপরাধীকে 


৷ সেলুকসের দূত মেগাস্থেনিস দীর্ঘকাল ধরে 


কঠোর শাস্তি দেওয়া হত ঃ 
চন্দ্রুপ্তের রাজসভায় ছিলেন । তার রচিত কাহিনী থেকে চন্দ্রগুপ্তের শাসন 
বাবস্থা সম্পর্কে অনেক কিছু জানা যায়। এ ব্যাপারে কৌটিল্যের পুস্তক 


জর্থশান্ত্রও আমাদের বিশেষভাবে সাহায্য করে। 


১০০ মানব-সভ্যতার ইতিহাস 


চদ্্রগুপ্তের মৃত্যুর পর তীর পুত্র বিন্দুসার রাজা হন। সম্ভবত তিনি 
নূতন কোন রাজ্য দখল করেন নি। বিন্দুসারের পুত্র অশোক রাজা হয়ে 
ভারতের পূব দিকে অবস্থিত কলিঙ্গ রাজ্য বা বর্তমান উড়িষ্যা জয় করেন । এই 
. যুদ্ধে বহু কলিঙ্গবাসী আহত ও নিহত হয় । এই দৃশ্য দেখে অশোকের মনে 
এক বিরাট পরিবর্তন আসে । তিনি আর কোনদিন যুদ্ধ করবেন না বলে 
প্রতিজ্ঞা করেন। তার আগে পরে পৃথিবীর আর কোন রাজ এ ধরনের 
প্রতিজ্ঞা করেন নি। শীঘ্রই তিনি অহিংস বৌদ্ধ ধর্মে দীক্ষিত হন। সেব! 
ও প্রীতির দ্বারা! মানুষের মন জয় করাই এখন তার প্রধান কাজ হল । তিনি 
বৌদ্ধ ধর্ম থেকে কতকগুলি নীতিবাক্য নিয়ে জনগণের মধ্যে প্রচার করতে 
থাকেন । এব্যাপারে তাকে রজ্জুক, ধর্মমহাপাত্র প্রভৃতি কর্মচারী সাহায্য 
করতেন ৷ তার উদ্দেশ্য ছিল প্রজাদের সৎ জীবন যাপনে অভ্যস্ত কর! । তার 
রাজ্যে পাহাড়-পর্বত, স্তম্ভ ও গুহার গায়ে নীতিবাক্যগুলি খোদাই করে দেওয়া 
হয়। এগুলি পড়ে জনগণ বেশ উপকৃত হত। এগুলির নাম শিলালিপি, 
স্তম্তলিপি ও গুহালিপি। তিনি এই নীতিবাক্যগুলি এশিয়া, ইউরোপ ও 
আফ্রিকায় প্রচারের ব্যবস্থা করেন। এই নীতিবাকাগুলি অশোকের ধর্ম 
নামে পরিচিত। এগুলির মূল কথা হল, গুরুজনদের প্রতি শ্রদ্ধা, দাসদাসীর 
প্রতি ভাল ব্যবহার, দয়া, দান, পবিত্রতা, অহিংসা, সত্যবাদিতা প্রভৃতি গুণ 
অর্জন এবং হিংসা, নিষ্ঠুরতা, ক্রোধ, অহংকার প্রভৃতি দোষের বর্জন। 
অশোক তার প্রজাদের সন্তানের মত ভালবাসতেন ৷ তাদের সুবিধার 
জন্য তিনি পথঘাট তৈরী করেন, পথের পাশে কুয়ো খুঁড়ে পথিকদের তৃষ্ণা 
দূর করার ব্যবস্থা করেন এবং তাদের আশ্রয়ের জন্য সরাইখানা নির্মাণ করেন। 
অশোকের নির্দেশে রাজ্যে বহু হাসপাতালও নিমিত হয় অশোক সাআ্াজ্যে 
এই ধরনের আইন ও বিচার-ব্যবস্থার প্রবর্তন করেন। তিনি দীন-ছুঃখীদের 
সাহায্য করতেন, ন্যায় বিচারের দিকে দৃষ্টি দিতেন এবং গুপ্তচরদের সাহায্যে 
প্রজাদের অবস্থার কথা জেনে নিতেন। সম্রাট অশোক বনু বৌদ্ধমঠ, বিহার 
প্রভৃতিও নির্মাণ করেন। বিশ্বের সকলমান্গুষের প্রতিই তার প্রীতি ছিল। তাই 


পৃথিবীর বহু লোক এখনও অহিংস সম্রাট অশোকের প্রতি গভীর শ্রদ্ধা পোষণ 
করে। তিনি একটির বেশী নৃতন রাজ্য জয় করেন নি। কিন্তু তিনি বহু 

লোকের হৃদয় জয় করেছিলেন। অশোক ভারতের শান্তি ও মৈত্রীর বাণীকে 


সারা বিশ্বে ছড়িয়ে দিয়েছিলেন তিনি ছিলেন মৌর্য বংশের শ্রেষ্ঠ সম্রাট । 
নানা গুণের জন্য তাকে মহামতি অশোক বল! হয়ে থাকে । 
অশোকের পর মৌর্য বংশে খুব শক্তিশালী রাজা কেউ জন্মান নি । ফলে 


মৌর্য সাম্রাজ্যে পতনের দিকে দ্রুত অগ্রসর হয় ' সিংহাসনের জন্য প্রায়ই 
রাজপুত্রদের মধ্যে যুদ্ধ বেধে চু লিউ 

যেত বলে সাস্রাজ্য দুর্বল হয়ে 
পড়ে। তারা মৌর্য সাত্রাজ্য 
নিজেদের মধ্যে ভাগ করে 
নিলেন। শীত্রই চার দিকে 
বিদ্রোহ দেখা দিল। সম্রাট 
অশোক ধর্ম প্রচার ও মঠ অশোক ও তার ত্রাঙ্গীলিপি 
প্রভৃতির নির্মা;ণ প্রচুর ব্যয় করায় রাজ কোষও শুন্য হয়ে পড়েছিল । এটিও 
সাআাজ্যের দুর্বলতার একটি কারণ | এই অবস্থায় আফগানিস্তান থেকে গ্রীক 
এব: মধ্য এশিয়া থেকে শক, পহলব, কুষাণ প্রভৃতি বিদেশী জাতি বার বার 
মৌর্য সাম্াজ্য আক্রমণ করতে থাকে৷ দুর্বল সম্রাটগণ তাদের বাধা দিতে 
ব্যর্থ হন। এই অবস্থায় শেষ মৌর্য সম্রাট বৃহদ্রথকে হত্যা করে তার 


সেনাপতি পুহ্যমিত্র শুঙ্গ সিংহাসনে বসেন। তার বংশের নাম শুজ 
য়িক ভাবে গ্রীক আক্রমণ ঠেকাতে পেরেছিলেন । 


উর 


বংশ। পুত্যমিত্র সাম 
শুঙ্গ বংশের পর মগধে কাথবংশ প্রতিষ্ঠিত হয়। এই রাজবংশগুলি তেমন 
শক্তিশালী ছিল না। 

মৌর্ঘ সাম্রাজ্যের পতনের পর গ্রীকরাজ ডিমিট্রিয়দ ভারতের উত্তর- 
পশ্চিম সীমান্ত থেকে অযোধ্যা পর্যন্ত সা্রাজ্য বিস্তার করেছিলেন । কিন্ত 
এটি বেশীদিন স্থায়ী হয় নি । আর একজন গ্রীক বীর মিনাণ্ডার পাটলিপুত্ৰ 
পর্যন্ত রাজ্য বিস্তার করেছিলেন বলে জানা যায়! গ্রীকদের পর শকগণ 


উত্তর-পশ্চিম ভারত ও পশ্চিম ভারতে রাজ্য বিস্তার করে। দাক্ষিণাত্যের 


সাতবাহন বংশীয় রাজারা দীর্ঘকাল ধরে শকদের বিরুদ্ধে লড়াই করে শকদের 
পরাজিত করেন। এই রাজারা দক্ষিণ ভারতে এক বিশাল সাম্রাজ্য স্থাপন 

করেছিলেন। বিদেশী পহলবগণ উত্তর-পশ্চিম সীমান্ত, সিন্ধু ও পাঞ্জাবে 
কিছুকাল রাজ« করে। এই যুগে কলিঙ্গরাজ খারবেল উত্তর, দক্ষিণ ও 
পশ্চিম ভারতের বহু স্থান দখল করে কিছুকালের জন্তু এক বিশাল রাজ্য 
স্থাপন করেন। 

কুষাণ বংশ-_পহলবদের পর চীনের বাসিন্দা ইউ-চি জাতি ভারতবর্ষ 
আক্রমণ করে । এদের আর এক নাম কুষাণ । কুষাণ বংশের রাজা প্রথম 
কদৃফিস উত্তর-পশ্চিম ভারতের কিছু অংশ দখল করেন। তার পুত্র দ্বিতীয় 
কদৃফিস বতমান উত্তর প্রদেশ পর্যন্ত রাজ্য বিস্তার করেছিলেন । তার মৃত্যুর 
পর অনেকেই নিজেদের রাজা বলে ঘোষণা করেন। শেষ পর্যন্ত দ্বিতীয় 
কদ্ফিসের একজন শাসনকর্তা সবাইকে হারিয়ে রাজা হয়ে বসলেন । তাঁর 
নাম কণিক। তিনি কুষাণ বংশের সর্বশ্রেষ্ঠ রাজা। উত্তরে কাশ্মীর থেকে 
দক্ষিণে বিন্ধ্য পৰত এবং পশ্চিমে মধ্য এশিয়া থেকে পূর্বে বিহার পর্যন্ত তার 
সাম্রাজ্য বিস্তৃত ছিল পশ্চিম ভারতের কিছু স্থানও তার রাজ্যভুক্ত ছিল । 
কণিফ্ষের রাজধানী ছিল পুর্ষপুর বা পেশোয়ারে। জীবনের শেষ দিকে 
কণি্ চীনের সেনাপতি পান-চা-এর কাছে পরাজিত হয়েছিলেন । 

কণিফের খ্যাতি দিগ্রিজয়ের জন্য নয়: বৌদ্ধধর্মের প্রচারক হিসাবেই 
তিনি অমর হয়ে আছেন । যে সকল বৌদ্ধরা বুদ্ধদেবের মূতিপূজ। করতেন 
তাদের বলা হত মহাযানী ৷ মুক্তিপূজার বিরোধীরা হীনযানী নামে পরিচিত । 
কণিক্ষ মহাখানীদের মত সমর্থন করতেন। তার রাজত্বকালে কাশ্মীর বা 
পাঞ্জাবে বৌদ্ধদের এক বিশাল সম্মেলন হয়। এর নাম চতুর্থ বৌদ্ধ সঙ্গীতি ৷ 
কণিষ্ক নিজে বৌদ্ধ হলেও অন্য ধর্মের দেবদেবীর প্রতি শ্রদ্ধাশীল ছিলেন । 
তার উৎসাহে তিব্বত, চীন, ব্ৰহ্মদেশ ও জাপানে মহাযান বৌদ্ধধর্ম প্রচারিত 
হয়। 

কণিক্ষের রাজসভায় বহু জ্ঞানী-গুণীর সমাবেশ ঘটেছিল। তাদের মধ্যে 
কবি ও দার্শনিক অশ্বঘোষ, পণ্ডিত বন্তুমিত্র, দার্শনিক নাগাজুন ও চিকিৎসক 
চরক-এর নাম করতেই হয়। কণিফ শকাবের প্রচলন করেন। তিনি ৭৮ 
খীষ্টাব্দে সিংহাসনে বসেছিলেন | এই তারিখ থেকেই শকাব্দ গণনা কর! 
হয়| পরবর্তীকালে শক জাতি কণিক্ষের অব্দ দীর্ঘকাল ধরে ব্যবহার করত 


ভারতবর্ষের কথা ২০৩ 
বলে এই অব্দ শকাব্দ নামে পরিচিত হয়! কণিক্ষের সময় বাবসা-বাণিজ্যেরও 
বথেষ্ট উন্নতি হয়েছিল । তার সময় দেশে শান্তি-শৃঙ্খলা বজায় ছিল এবং 
প্রজার! স্ুখে-স্বচ্ছন্দে জীবন কাটাত। কণিক্ের মৃত্যুর কিছুকালের মধ্যেই 
কুষাণ সাম্রাজ্যের অবসান ঘটে । 

গুপ্তবংণ _ কুষাণদের পতনের পর পূর্বভারতে একটি শক্তিশালী দেশীয় 
রাজবংশ স্থাপিত হয় । এটি গুপ্ত বংশ নামে পরিচিত । 

প্রায় তেইশশ' বছর আগে এই বংশের তৃতীয় রাজ। প্রথম চন্দ্রগুপ্ত 
বাংলাদেশের একাংশ, বিহার ও উত্তর প্রদেশের কিছুটা অধিকার করেন । 
গুপ্তদের রাজধানী ছিল পাটলিপুত্রে। গুপ্ত হ 
বংশের শ্রেষ্ঠ রাজা ছিলেন প্রথম চন্দ্রগুপ্তের 
পুত্র সমুদ্রগুপ্ত তিনি উত্তর ভারতের নটি 
এবং দক্ষিণ ভারতের বারটি রাজ্যের রাজাদের 
পরাজিত করেন : তিনি তার রাজধানী থেকে 
অনেকদূরে অবস্থিত দক্ষিণ ভারতের রাজা- 


গুলি তাদের রাজাদের হাতে ফিরিয়ে দেন। 
এটি তার দৃরদৃষ্টির প্রমাণ ৷ এছাড়া আরও কতকগুলি রাজা তার অন্তগত 


ছিল । পূর্বে ব্ৰহ্মপুত্ৰ নদ থেকে পশ্চিমে যমুনা ও চম্বল নদী পরন্ত। সমস্ত 
অঞ্চল তার রাজ্যভুক্ত ছিল। উত্তর-পশ্চিম ভারতের কুষাণগণ, পশ্চিম 
ভারতের. শকগণ, সিংভলের রাজা মেঘবর্ণ এবং পুৰতারতীয় দ্বীপপুঞ্জের 
রাজারা সমুদ্রগুপ্তের সঙ্গে বন্ধুত্ব স্থাপন করেছিলেন। সমুদ্রগুপ্ত শুধু প্রথম 
শ্রেণীর যোদ্ধাই ছিলেন না। তিনি ছিলেন স্থশাসক, কবি, সঙ্গীতজ্ঞ এবং 
গুনীজনের সাহায্যকারী ৷ সমুদ্রগুপ্ত ছিলেন নিষ্ঠাবান হিন্দু ৷ তিনি অশ্বমেধ 
যজ্ঞ করেছিলেন। তার আমলের মুদ্রাগুলি খুব সুন্দর । সমুদ্রগুপ্তের সময় 
" থেকেই গুপ্ত সুবর্ণযুগের সুচনা হয়। তার পুত্র দ্বিতীয় চন্দ্রগুপ্তের সময় ই 
সুবৰ্ণ যুগের পূর্ণ বিকাশ ঘটে । ১ 
সমুদ্রগুপ্তের পুত্র দ্বিতীয় চন্দ্গুপ্ত শকারি বিক্ৰমাদিত্য নামে পরিচিত 
ছিলেন। তিনি পশ্চিম ভারতের শকজাতীয় রাজাদের বিতাড়িত করে মালব 
ও সৌরাষ্ট্র দখল করেন। এর ফলে পশ্চিম ভারতের সমৃদ্ধ বন্দরগুলি গুপ্ত 

সাম্রাজ্যের অন্তর্গত হয়। দ্বিতীয় চন্দ্রগুপ্তের রাজসভায় বহু জ্ঞাণী-গুণীর 
সমাবেশ ঘটে । এ'র! নবরতু নামে খ্যাত। এই নটি রত্বের শ্রেষ্ঠ ছিলেন 
মহাকবি কালিদাস । দ্বিতীয় চন্দ্রগুপ্তের রাজত্বকালে চীনদেশ থেকে একজন 
বৌদ্ধ পণ্ডিত ভারতে আসেন । তার নাম ফা-হিয়েন । তার কাহিনী থেকে 
গুপ্ত যুগ সম্পর্কে অনেক কিছু জানা গেছে। 

দ্বিতীয় চন্দ্রগুপ্তের পুত্র প্রথম কুমারগুপ্তের সময়ই গুপ্ত সাত্রাজোর 
অধঃপতন দেখা দেয়। তার বীরপুত্র স্কন্দপ্ুপ্ত মধ্য এশিয়ার বর্বর হুণ জাতির 
আক্রমণ প্রতিহত করেন। তিনিই ছিলেন গুপ্তবংশের শেষ উল্লেখযোগ্য 
সমাট। তার মৃত্যুর প্রায় একশ’ বছরের মধোই গুপ্ত সাম্রাজ্যের পতন ঘটে। 
পরবর্তা রাজারা ছিলেন দুর্বল । রাজপুত্রের! সিংহাসনের দাবী নিয়ে লড়াই 
করে রাজ্যকে ছুবল করে ফেলতেন। স্কন্দগুপ্তের পর হুণরা আবার গুপ্ত সাত্রাজ 
আক্রমণ করেছিল । গুপ্তগণ তাদের হটিয়ে দিলেও সাত্রাজ্য খুবই দুর্বল হয়ে 
পড়ে । এই স্ুযোগেচারদিকে বিদ্রোহ দেখা দেয় এবং গুপ্তবংশের পতন ঘটে। 

গুপ্তযুগে দেশে শান্তি ও শৃঙ্খলা প্রতিষ্ঠিত হয় । এসময় জীবনের সর্বক্ষেত্রে 
উন্নতি ঘটে । এজন্য এযুগকে সুবর্ণ যুগ বলা হয়ে থাকে । 

প্রাচীন বাংলার কাহিনী-__প্রাচীনকালের বাংলা কয়েকটি ছোট ছোট 
রাজ্যে বিভক্ত ছিল। এগুলির মধ্যে পুণ্ড, বা উত্তর বাংলা, বঙ্গ বা দক্ষিণপুর্ 
বাংলার নীচের দিক রাঢ় বা পশ্চিমবঙ্গ, সুন্ম বা পশ্চিমবঙ্গ, গৌড় বা উত্তর- 
পশ্চিমবঙ্গ উল্লেখযোগ্য৷ প্রাচীন বাংলার উত্তরে ছিল হিমালয়, দক্ষিণে 
বঙ্গোপসাগর, পূবে ত্রিপুরা, আসাম এবং পশ্চিমে বিহার । বেদগুলিতে 
/ বাংলার কোন উল্লেখ নেই । পরবর্তী বৈদিক সাহিত্যে বাংলাকে অপবিত্র 
{| স্থান বলে বর্ণনা করা হয়েছে। এদেশের লোকদের বলা হয়েছে দন্থ্যু। 
মহাকাব্োর যুগে আর্যদের সদ্দে বাঙালীদের পরিচয় ঘনিষ্ঠ হয়। ঢু 

জৈনধর্মের প্রচারক মহাবীর এবং বৌদ্ধধর্মের প্রবর্তক বুদ্ধদেব রাঢ় দেশে " 
এসেছিলেন। রাঢের আধা সভ্য লোকেরা মহাবীরের সঙ্গে দুর্ব্যবহার 
করেছিল । তারা তার পেছনে কুকুর লেলিয়ে দিয়েছিল। আলেকজাগারের 
+ ভারত আক্রমণের সময় ভাগীরখী ও পন্মানদীর মধ্যবর্তী অঞ্চলে 
গঙ্গারিডই নামে একটি শক্তিশালী রাজ্য ছিল। এটি যুক্ত ছিল 

প্রাসিয়য় রাজ্যের সঙ্গে । প্রাসিরয় গঙ্গারিডই রাজ্যের পশ্চিমে অবস্থিত । 
আলেকজাস্তারের সৈন্যরা! গঙ্গারিডই রাজ্য আক্রমণ করতে সাহসী হয়নি । 
এই রাজ্যের পশ্চিম সীমা পাঞ্জাব পর্যন্ত বিস্তৃত ছিল । দক্ষিণদিকে এর 
বিস্তার ছিল গোদাবরী নদী পর্যন্ত । কলিঙ্গ এই রাজ্যের অস্তভূক্তি ছিল। 
তখন নন্দবংশীয় রাজ! ধননন্দ এই রাজ্যের অধিপতি ছিলেন। তার এক 
বিশাল সৈশ্তবাহিনী ও পরিপূর্ণ কোষাগার ছিল। বাংলা মৌর্য ও গুজ 
রাজাদের অধীনস্থ হয় । গঙ্গার তীরে গঙ্গে নামে একটি বিখ্যাত বন্দর 
ছিল। গুপ্ত রাজাদের সময় সমস্ত বাংলা তাদের সাম্রাজ্যভুক্ত হয়েছিল । 
এসময় বাংলায় সুশাসন চালু হয়। গুপ্ত সাআাজ্যের পতনের যুগে গৌড়ে 
এক স্বাধীন রাজবংশের পত্তন হয়েছিল । পরে এই বংশকে উৎখাত করে 
শশাঙ্ক নামে এক সামন্তপ্রভু স্বাধীনভাবে রাজত্ব করতে থাকেন । বাংলা, 
বিহার, উড়িষ্যা এবং উত্তর প্রদেশের একাংশ তার রাজ্যতুক্ত হয়েছিল । 

ভারতের রাজা ও প্রজার! শুধু ভারত নিয়েই ব্যস্ত থাকতেন না। তারা 
তাদের প্রতিবেশী রাজ্যগুলির সঙ্গেও ঘনিষ্ঠ সম্পর্ক বজায় রাখতেন । অতি 
প্রাচীনকাল থেকেই বহু বিদেশী জাতি ভারতের সঙ্গে রাজনৈতিক, 
বাণিজ্যিক ও সাংস্কৃতিক সম্পর্ক স্থাপন করে। স্থলপথে উত্তর-পশ্চিম 
সীমান্ত দিয়ে পারদীক ও গ্রীকদের ভারত আক্রমণ, মধ্য এশিয়ার নানা 
বর্বর জাতির ভারতে রাজ্য স্থাপন প্রভৃতির ফলে এই সম্পর্ক ঘনিষ্ঠ হয়। 
স্থলপথেও চীন, রোম, ব্যাবিলন, সিংহল, তিব্বত, ব্ৰহ্মদেশ, পূর্বভারতীয় 
দ্বীপপুঞ্জ প্রভৃতির সহিত ভারতের সুদম্পর্ক ছিল । 

কুষাণ যুগে ভারতীয়গণ মধ্য এশিয়ায় বৌদ্ধধর্ম প্রচার করতে গুরু 
করেন। ধীরে ধীরে সেখানে ভারতীয়দের বসতি বা উপনিবেশ গড়ে 
ওঠে । এই অঞ্চলে কয়েকটি ভারতীয় রাজ্যও প্রতিষ্ঠিত হয়েছিল। তুরফান, 
খোটান, কুচি প্রভৃতি ছিল ভারতীয় সংস্কৃতির কেন্দ্র । তাজিকিস্তান, 
উজবেকিস্তান ও জাফগানিস্তানে বৌদ্ধধর্জের প্রসার ঘটে । ভারতীয়রা 
মধ্য এশিয়ার রাজ্যগুলির সঙ্গে ব্)বসা-বাণিজ্যও চালাত। 

চীন, জাপান, তিব্বত, ব্ৰহ্মদেশ, সিংহল এবং গূর্ভভারতীয় দ্বীপপুঞ্জে 
ভারতের বৌদ্ধধর্ম, শিল্প, স্থাপত্য প্রভৃতি বিস্তার লাভ করে। এসকল দেশে 

ভারতীয়রা উপনিবেশ ও শক্তিশালী রাঁজ্যও গড়ে তুলেছিল । উপনিবেশ 
স্থাপনের ফলে বাণিজ্যেরও প্রসার ঘটে। এই সকল দেশে ভারতীয় দ্রব্যের 
চাহিদা থাকায় ভারতে এসকল দ্রব্যের উৎপাদন বৃদ্ধি পায়। এর ফলে 
শাসক ও প্রজা উভয়েরই অবস্থা সচ্ছল হয়ে ওঠে। বিদেশীদের সঙ্গে 
যোগা-যোগের ফলে ভারতীয়দের পোশাক, খাদ্য, আচার-ব্যবহার, 
চিন্তাধারা, সাহিত্য, শিল্প, মুদ্র। ও ধর্ম যথেষ্ট প্রভাবিত হয়েছিল । অনেক 
ক্ষেত্রে বিদেশীদের সঙ্গে ভারতীয়দের বিয়ে-থাও হত। এর ফলে সমাজ 
পরিবতিত হতে বাধ্য হয়। জাতিভেদ প্রথার কঠোরতা কমে যায় এবং 
মানুষের মন উদার হয়ে ওঠে। 

প্রাচীন কালে বহু বিদেশী ভ্রমণকারী ভারতে এসেছিলেন । তাদের 


লেখা বিবরণ থেকে এদেশ সম্পর্কে অনেক কিছু জান] যায়। মেগাস্থেনিস' 
ও ফা-হিয়েন-এর বিবরণ খুবই মুল্যবান। পরবরতাকালের পর্যটক হুয়েন- 


সাঙ-এর বিবরণও অত্যন্ত গুরুত্বপূর্ণ । মেগাস্থেনিস চন্দ্রগুপ্ত মৌধের সময় 


ভারতে আসেন। ফা-হিয়েন এসেছিলেন গুপ্তসআাট দ্বিতীয় চন্দ্রগুণ্ডের 
রাজত্বকালে । 
মেগাস্থেনিসের বিবরণে ভারতীয় সমাজ__মেগাস্থেনিস-এর বিবরণটি 


হারিয়ে গেছে বহুদিন । শুধু তার কিছু কিছু অংশ এখন পাওয়। যায়। 
এগুলি থেকেই প্রাচীন ভারতের সমাজ সম্পর্কে মোটামুটি ধারণা কর! 
সম্ভব। মেগাস্থেনিস বলে গেছেন যে, ভারতবর্ষে সাতটি জাতি ছিল । 
এগুলি হল-_(১) দার্শনিক, (২) কৃষক, (৩) পশুপালক ও শিকারী, (8) 
কারুশিল্পী (৫) সৈন্য, (৬) গুপ্তচর এবং (৭) অমাত্য। স্পষ্টই বোঝা যায়, 
তিনি বৃত্তি বা পেশাকে জাতি বলে ভুল করেছেন। ব্রাহ্মণ, ক্ষত্রিয়, বৈশ্য 
ও শৃক্র-এই চারিটি বর্ণের কথা তিনি উল্লেখ করেননি । তবে এসময় জাতি- 
ভেদ প্রথ। যে খুব কঠোর হয়ে উঠেছিল তা তিনি লক্ষ্য করেছেন। কারণ 
তিনি বলেছেন, এই জাতিগুলির মধ্যে বিয়ে-া চলত না। কেউ তার 
পেশাও পাপ্টাতে পারত না। সমাজে ব্রাহ্মণদের স্থান ছিল খুবই উঁচুতে । 

ভাত, মাংস ও তরকারি ভারতীয়দের প্রধান খা ছিল। পরিবারের 


সঞক্চলে একসঙ্গে বসে খেত না, খাওয়ার সময়ও নির্দিষ্ট ছিল না। পুরুষের! 
বহু বিবাহ করত। স্বামীর যৃত্যুর পর তার চিতায় বিধবা স্ত্রীকে পুড়িয়ে 

মারা হত। এর নাম সতীদাহ । মেয়ের! রাজার দেহরক্ষা ও গুগ্তচরের কাজ 
করত। মেগাস্থেনিস ভারতে দাসদাসী দেখতে পাননি । কিন্ত সে সময় 
ভারতে বহু দাসদাসী ছিল। তবে তাদের প্রতি বেশ ভাল ব্যবহার করা 
হত। তাঁরা ছিল সরল, সৎ ও সত্যবাদী । দেশে চুরি-ডাকাতি ছিল না 
বললেই হয়। রাজ্যে নানা ধর্ম প্রচলিত ছিল। তবে হিন্দুধর্মই ছিল প্রধান । 

ফা-হিয়েন-এর বিবরণে সমাঁজ--ফা-হিয়েন ভারতীয়দের সুখী ও 
সচ্ছল বলে বর্ণনা করেছেন। তখন জিনিসপত্র ছিল খুবই সস্তা | দেশে 
চোর-ডাকাতের উপদ্রব ছিল না । রাজধানী পাটলিপুত্রের ধনীলোকের! 
খুবই দানশীল ছিল। উঁচু শ্রেণীর জনগণ নিরামিয খাদ্য খেত। চণ্ডাল ও] ০ 
নীচু জাতির লোকেরা অবশ্য মদ, মাংস, পেঁয়াজ, রসুন ইত্যাদি খেতে দ্বিধা [5 
করত না। উঁচু শ্রেণীর লোকের! এজন্য তাদের ছুত না । ফা-হিয়েন হিন্দু- bs 
ধর্মের প্রাধান্য দেখেছিলেন । তবে বৌদ্ধধর্মেও বহু লোকের বিশ্বাস ছিল । 

এতক্ষণ প্রাচীন ভারত সম্পর্কেনঅনেক কথাই বলা হল । এবার 
প্রাচীন যুগের ভারতে সাহিত্য, শিক্ষা-দীক্ষা শিল্প-স্থাপত্য ও বিজ্ঞানে কি 
ধরনের উন্নতি হয়েছিল সে বিষয় দুঃচার কথা বলা দরকার । 

সাহিত্য _প্রাচীন ভারতে সংস্কৃত, প্রাকৃত ও পালি ভাষায় বহু গ্রন্থ 
রচিত হয় । বেশীর ভাগ বই অবশ্য সংস্কৃত ভাষাতেই লেখা হয়েছিল । 
সংস্কৃত ভাষায় বেদ, রামায়ণ, মহাভারত, পুরাণ, স্মৃতিগ্রন্থ, কাব্য, নাটক, 
ব্যাকরণ প্রভাতি রচিত হয়। 

গুপ্তযুগে সাহিত্যের চরম উন্নতি ঘটে । এই সময় মহাকবি কালিদাস 
মেঘদুত, রঘ্ুবংশ প্রভৃতি কাব্য এবং অভিজ্ঞান-শকুস্তলমূ প্রভৃতি নাটক রচনা 
করেন।  কালিদাসের আগে যে সকল কবি-সাহিত্যিক ছিলেন তাদের 
মধ্যে কবি অশ্বঘোষ ও নাট্যকার ভাস বিখ্যাত। অশ্বঘোষের কাব্য বুদ্ধ 
চরিত ও ভাসের নাটক স্বপ্রবাসবদত্তার নাম সকলেই জানে । গুপ্রযুগে 
বিখ্যাত নাট্যকার শুদ্রকঃ ও বিশাখদত্, উপন্যাস লেখক দণ্ডী, গল্প লেখক 
বিষ্ণুশৰ্মা, ও গুণাঢ্য আবিভূতি হয়েছিলেন। বৌদ্ধগণ পালি ভাষায় জাতক 
গ্রন্থ রচনা করেন। জৈনগণও প্রচুর গল্প রচনা! করেছিলেন । দক্ষিণ ভারতের 
তামিল ভাষায় অনেক কাব্য রচিত হয়। এ প্রসঙ্গে জেনে রাখা ভাল, 

সংস্কৃত ভাষায় জীবশীগ্রন্থ হিসাবে বাণভট্রের হর্যচরিত এবং ইতিহাসগ্রস্থ 
রূপে কল্হণের রাজতরঙ্গিনী বিখ্যাত। এগুলি অবশ্য পরবর্তাকালের । 
শিক্ষা দীক্ষা _প্রাচীন কালে ছাত্রগণ গুরুগৃহে বেদ, স্মৃতি, ব্যাকরণ, 
ইতিহাস, কাব্য, রাজনীতি, যুদ্ধবি্যা, চিকিৎসা-শান্তর প্রভৃতি বিষয়ে পাঠ 
নিত। তক্ষশিলা, বারাণসী, নালন্দা প্রভৃতি স্থানে বড় বড় শিক্ষাকেন্দ্র 
ছিল। নালন্দা বিশ্ববিদ্যালয়ে শিক্ষক ও ছাত্রদের খাদ্য ও বাসস্থানের ব্যবস্থা 
ছিল । এখানে নানা ৰিষয়ে শিক্ষা দেওয়া হত। শ্রেষ্ঠ পণ্ডিতগণ এখানকার 
অধ্যাপক হতেন। ভাল ছাত্র না হলে এখানে ভন্তি করা হত না। শিক্ষা 
কেন্দ্রগুলিতে শিক্ষকগণ সেৰা বা বেতনের বিনিময়ে শিক্ষা দিতেন। রাজা- 
মহারাজারা শিক্ষারব্যয় বহন করতেন। ছাত্র ও শিক্ষকের সম্পর্ক মধুর ছিল। 
শিল্প ও স্থাপত্য _প্রাচীন ভারতে শিল্প ও স্থাপত্যের অসাধারণ উন্নতি 
হয়েছিল। এসময় কাঠ ও পাথরে নানা সৃক্্ম কারুকার্য করা হত। মৌর্য যুগে 
চমৎকার সিংহযুতি তৈরী করা হয়েছিল । শুঙ্গ যুগের পোড়া মাটির সুন্দর 
সুন্দর মৃতি ও পাথরের তোরণে কারুকার্য আবিষ্কৃত হয়েছে। কৃষাণ যুগে 
গান্ধার শিল্পরীতিতেও বহু অপূর্ব সুন্দর বুদ্ধ যুতি নিমিত হয়। গুপ্তযুগে 


অন্জত্ভার চিত্র-(১) বানর 
দেশীয় রীতিতে পাথরের বহ মতি তৈরী হয়েছিল। অস্ত! 
চিত্রথুলি শিল্পীদের অসাধারণ দক্ষতা প্রমাণ করে। স্থাপত্য বলতে বাড়ীঘর, 
মন্দির প্রভৃতির নির্মাণ-রীতিবোঝায়। মৌর্য আমলে বিরাট প্রাসাদ,পাথরের 


(২) মাতা ও শিশু 
গুহার মনোরম 


চি ররর ff 


রড 

স্তম্ত, বৌদ্ধ সপ, মঠ প্রভৃতি তৈরী হত। কণিষ্ক পেশোয়ারে এক বিরাট 
স্মৃতিমন্দির নির্মাণ করেন। গুপ্তুগে সুন্দর সুন্দর মন্দির নির্নিত হয়। 
দক্ষিণ ভারতেও অনেক সুন্দর সুন্দর মন্দির নির্মিত হয়েছিল।. গুপ্রযুগের 
ধাতু-মুদ্রাগুলিও খুব সুন্দর ছিল । 

বিজ্ঞান__প্রাচীন ভারতে গণিত, জ্যোতিষ, রসায়ন ও চিকিৎসাশান্ত্ে 
অসাধারণ উন্নতি হয়েছিল । গণিতে এক থেকে নয় সংখ্যা এবং শন্ত 
ভারতেই প্রথম আবিষ্কৃত হয়। জ্যোতিধিদদের মধ্যে উল্লেখযোগ্য হলেন 
আর্যভট, বরাহমিহির, ব্রন্গগ্প্ত ও ভাকস্করাচার্য। আর্ধভটই সর্বপ্রথম 
আবিষ্কার করেন যে, পৃথিবী গোলাকার এবং সেটি নিজের মেরুদণ্ডের ওপর 
ঘুরছে। বরাহমিহিরের সূর্য সিদ্ধান্ত ও বৃহৎ সংহিতা জ্যোতিবিগ্যার প্রসিদ্ধ 
গরন্থ। ভাঙ্ষরাচার্ধের সিদ্ধান্ত শিরোমণিও এই বিগ্ভার একটি নামকরা 
পুস্তক ৷ ত্রহ্মগ্তপ্ত মাধ্যাকর্ষণ-এর নিয়ম সম্পর্কে ধারণা, করেছিলেন। 
রসায়নশান্ত্রে দিকপাল ছিলেন নাগাজুনি। ধন্বস্তরী, চরক ও সুশ্রুত বিখ্যাত 
চিকিৎসা-বিজ্ঞানী "ও চিকিৎসক ছিলেন। প্রাচীন ভারতের শল্য 
চিকিৎসকগণ কাটা-ছেড়া সুন্দর করে জুড়ে দিতে পাঁরতেন। চরক ও সুশ্রুত 
চিকিৎসা-বিজ্ঞান সম্পর্কে অমূল্য পুস্তক রচনা করে গেছেন। উপরের 
আলোচনা থেকে স্পষ্টই বোঝা যায় যে, প্রাচীন ভারত জ্ঞান-বিজ্ঞানের 
বিভিন্ন শাখায় যথেষ্ট উন্নতি করেছিল । 

এতক্ষণ আমরা প্রাচীন যুগের ইতিহাসের নানা দিক আলোচনা 
করলাম। শীন্রই নানা পরিবর্তনের ফলে. এই যুগের অবসান ঘটে এবং শুরু 


হয় মধ্য যুগের ৷ 


অনুশীলনী 


১। কারা প্রথম লোহার আবিষ্কার করে? লোহার অস্ত্রশস্ত্র কিভাবে তৈরী হত? 


২। লোহার ব্যবহার চালু হওয়ার ফলাফল কি? 
৩। লৌহ যুগের সামাজিক অবস্থা কেমন ছিল? 
৪| লৌহ যুগের রাজাদের সম্পর্কে কি জান? 

৫। ব্যাবিলন কোথায় অবস্থিত? ব্যাবিলনের বাসিন্দাদের ব্যবসা-বাণিজ্য 
সম্পর্কে সংক্ষেপে লেখ । 

৬। ব্যাবিলনের পুরোহিতদের বিষয়ে কি জান? 

৭| হামুরাবি কে ছিলেন? তিনি কি জন্য বিখ্যাত? 

৮| হাম্রাবির কোড সম্বদ্দে সংক্ষেপে লেখ। 

৯। হামুরাবির কোড থেকে সমাজ সম্পর্কে কি জানা যায়? 

১০। মিশর কখন উপনিবেশ স্থাপন করে? 

১১। মিশরের পুরোহিতরা কিভাবে শক্তিশালী হন? কোন্‌ ফ্যারো- র সঙ্গে 
তাদের বিরোধ বাধে? এই বিরোধের কারণ কি? 

১২। পারসীকগণ কোন্‌ জাতির লোক ছিল? পারসীকরা কোন্‌ রাজার সময় 
সাত্রাজ্য স্থাপন করেছিল? 

১৩। জ্রথুস্ সম্পর্কে সংক্ষেপে লেখ । 


১৪] মিশরে ইহুদীদের অবস্থা কেমন ছিল? কেন তাদের উপর অত্যাচার করা 
হত? 


১৫। মোজেস কে ছিলেন? তিনি কি ভাবে ইহুদীদের দাসত্ব থেকে মুক্তি দেন? 


১৬। ক্রীট কোথায় অবস্থিত? ঈজিয়ান সভ্যতা কাকে বলে? 
১৭। ক্রীটের সভ্যতা সম্পর্কে লেখ। এ সভ্যতার প্রভাব সঙ্বণ্ে কি জান ? 


১৮। হোমার কে ছিলেন? তিনি কোন্‌ মহাকাব্য রচনা করেন? হোমার-এর 
যুগের সমাজ কেমন ছিল? 


১৯। এথেন্স ও স্পার্টার জনগণের, মধ্যে কি কি পার্থক্য ছিল? 

২*| এথেন্স-এর সমাজ-জীবন বর্ণন। কর। 

২১। এথেন্নের দুজন নাট্যকার সম্পর্কে যা জান লেখ। 

২২। হেরোডোটাস কেন বিখ্যাত? তার সম্পর্কে সংক্ষেপে লেখ। 

২৩। পেরিক্লিস কে ছিলেন? তার সম্পর্কে কি জান? 

২৪। সক্রেটিস-এর মতবাদ বর্ণনা কর। তাকে কেন প্রাণদণ্ড দেওয়া হয় ? 

২৫। আলেকজাগারের ভারত-আক্রমণ সম্পর্কে সংক্ষেপে লেখ। কেন তিনি 
নদ্দয়াজ্য আক্রমণ করেন নি? 

২৬। আলেকজাগার কোন্‌ কোন্‌ রাজ্য দখল করেছিলেন? 


২৭। রোমনগরী কে প্রতিষ্ঠা করেন? কার্থেজের সঙ্গে রোমের বিবাদের কারণ 
কি? 


&. 

২৮। পেট্রশিয়ান ও প্রিবিয়ান কাদের বল! হত? এদের সম্পর্ক কিরূপ ছিল? 

২৯। রোমের ক্রীতদাসগণ কেন বিদ্রোহ করত? স্পার্টাকাস সম্পর্কে কি জান? 

৩০। জুলিয়াস সীজার কে ছিলেন? তিনি কোন্‌ কোন্‌ রাজ্য দখল করেন? 
কি ভাবে তীর মৃত্যু হয়? 

১। রোমের গণতন্ত্রের পতন হয় কেন? 

৩২ রোমান সাম্রাজ্যের পতনের কয়েকটি কারণ আলোচনা কর। 

৩৩। শাং যুগে চীনে কোন্‌ ধাতুর ব্যবহার হত? 

৩৪। কনফুশিয়স কে ছিলেন? তাঁর মূলকথা কি ছিল? 

৩৫। কে চীনের প্রাচীর তৈরী করেন? এটি কেন তৈরী কর। হয়? প্রাচীরটি 
সম্পর্কে কি জান? 

৩৬। চীন সাম্রাজ্যের প্রতিষ্ঠাতা কে? তার সাম্রাজ্য কেন স্থায়ী হয়নি? 

৩৭। আর্ধদের প্রধান ধর্মগ্রন্থ কি? সেটি ক’ ভাগে বিভক্ত ? 

৩৮। আর্যদের সমাজ কেমন ছিল? 

৩৯। আর্ধদের ধর্ম সম্পর্কে লেখ। 

৪০| সভা ও সমিতি কি কাজ করত? 

৪১। ভারতের মহাকাব্য কয়টি ওকি কি? 

৪২। জৈন ও বৌদ্ধ ধর্মের প্রবর্তক্দের নাম লেখ। বৈদিক ধর্ম সম্পর্কে এদের 


কেমন ধারণ! ছিল? 
৪৩। বুদ্ধদেবের মতে কি ভাবে দুঃখ জয় করা যায়? 
৪৪| পঞ্চশীল কি? 
৪৫। চন্তগুপ মৌর্ষের সাত্রাজ্যবিস্তার সম্পর্কে লেখ। 
৪৬। অশোককে মহান রাজা বলা হয় কেন? 
৪৭। অশোকের ধর্ম সম্বন্ধে লেখ। 


9৮ । কণিষ্কের রাজ্য-সীমা সম্পর্কে কি জান ? তিনি কোন্‌ ধর্ম গ্রহণ করেন? 


এই ধর্ম কোন্‌ কোন্‌ দেশে প্রচার করা হয়েছিল? 
৪৯ সমুদ্রগুপ্ত-এর রাজ্য জয় সম্পর্কে লেখ। 


£০| দ্বিতীয় চন্দৰপ্তণ কোন্‌ বিদেশী ভাতিকে পরাজিত করেন? তিনি আর কি 


নামে পরিচিত ছিলেন? 
৫১। মহাকাব্যের যুগে বাংলা সম্পর্কে কি জানা যায়? 


গঙ্গারিডই রাজ্য কোথায় ছিল? এ রাচ্য মম্পর্কে কি জান? 


৫২। 
_. 6 তাৰ সাক্র ভারতের সম্পর্ক বর্ণনা কর 1 

৫৪ | মেগাস্থেনিস-এর বর্ণনা থেকে ভারতের সমাজ সন্ধে কি জানা যায়? তিনি 


কি খাটি বিবরণ দিতে পেরেছেন? 
৫৪ | ফা-হিয়েন চণ্ডালদের সম্পর্কে কি বলে গেছেন ? 
৫৬। প্রাচীন ভারতের শ্রেষ্ট কবি কে? তার দুখানি গ্রন্থের নাম লেখ । 
৫৭। রাজতরদ্দিনী কি? এটি কার রচনা ? 
৫৮। গাথার শিল্পরীতি কি? এই রীতি অনুযায়ী কি তৈরী হত? 
৫৯। অজস্তা কি জন্য বিখ্যাত ? 
৬ তক্ষশিল! ও নালন্দা কেন বিখ্যাত ছিল? 
৬১। আর্ধভট ও ্রনগপ্প্ত সম্পর্কে কি জান? 
৬২। চরক ও সুশ্র'্ত কেন বিখ্যাত? 
৬৩। শুদ্ধ উত্তরটি খাতায় লেখ ₹__ 
(ক) মাধ্যাকর্ষণতত্ব জানতেন__হোমার /-্রহ্মগুপ্ত / চরক। 
(খ) ইলিয়াড রচনা করেন_কালিদাস। শ্ত্রক/ হোমার| 
(গ) জুলিয়াস সীজার ছিলেন-_-রোমের সেনাপতি / পুপ্তবংশের সম্রাট / 
গীষ্ধৰ্মের প্রচারক । 


৬৪। শূন্যস্থান পূর্ণ কর £__ 
(ক) যীশুখ্রী্ __-_-ধর্ম প্রচার করেন। 
(৭) ---_ ছোট ছোট নগর-রাষ্্র গড়ে ওঠে । 
(গ) ফিডিয়াস ছিলেন == 
৬৫। এক কথায় উত্তর দাও £__ 
(ক) পেরিক্লিদ কোন্‌ দেশের নেতা ছিলেন? 
(খ) হানিবল কোন্‌ দেশের লোক ? 
(গ) চীনের সামন্তপ্রতুদের কোন্‌ সম্রাট দমন করেন ? 
(ঘ। কে চীনের প্রাচীর তৈরী করেছিলেন ? 
() কোন্‌ দেশের লোক মহাবীরের পেছনে কুকুর লেলিয়ে দিয়েছিল ? 
(চ) জিন কথাটির অর্থ কি? 
(ছ) ফা-হিয়েন কোন্‌ রাজার শামনকালে ভারতে আমেন? 
(জ) মেগাস্থেনিস কার দূত ছিলেন? 
(ঝ/ চীনে নীতিধর্ম কে স্থাপন করেছিলেন ? 
(এ) শূন্য কোন্‌ দেখে আবিষ্কৃত হয়? 


গরিশিষ্ট 
কালপঞ্জী 


যীশু রীষ্টের জন্ম থেকে একটি অব্দ গণনা করা হয়। এটির নাম খ্রীষ্টাব্দ । 
১৮ শষ্টাব্ষ বললে বুঝতে হবে যীশুর যখন ১৮ বছর বয়স ছিল তখন। যীশ্ুপ্রষ্টের 
জন্মের পূর্বের সময় বোঝাতে খ্রীষ্ট পূর্বাব্ব কথাটি ব্যবহার করা হয়। যেমন ৫০০ খ্রীষ্ট 
পূর্বাব্দ। এটির অর্থ যীশুর জন্মের ৫০০ বছর আগে। খ্রীষ্ট পূর্ব পঞ্চম শতক বলতে 
বোঝায় খ্ৰীষ্টপূর্ব ৪৯৯ থেকে ৪০* পর্যন্ত কিন্ত শ্ী্টীয় পঞ্চম শতক বলতে বোবায় 
৪০০ থেকে ৪৯৯ খ্রীষ্টাব্দ । 


__আন্দাজ ছ’শ’ কোটি অব্দ বা বছর পৃথিবীর জন্ম 
= » ষাট কোটি , মাহুযের আবির্ভাব 
= , পাচলক্ষ » আগুনের প্রথম ব্যবহার 
= » তিন লক্ষ » পিকিং মানবের আগুনের 
ব্যবহার 

_ ১ পাচলক্ষ থেকে আট হাজার , পুরাতন প্রস্তর যুগ 
_- » আট হাজার অব্দ থেকে শুরু নব্য প্রস্তর যুগ 
==" ৮' চার হাজার অব তাত্র-ব্ৰঞ্জ যুগের গুরু 
= »: চার হাজার অব মেসোপটেমিয়ার সভ্যতা 
-_-:» সাড়ে তিন হাজার অব মিশরের সভ্যতা 

পূর্ব | _ » সাড়ে তিন হাজার » সিন্ধু সভ্যতা 
= » আড়াই হাজার » ক্রীটের সভ্যতার শুরু 
-»ছু'হাজার » চীনের সভ্যতা 
= টু হাজার » ব্যাবিলনের হামুরাবি 
-- ১ ১৭৬-১১২৫ ,, চীনের শাং বংশ 
__ ১ ১৬০০--১১০০ ৮ মাইসিনীয় সভ্যতা 
St LS FOC ls আর্দের ভারতে আগমন 
= » দেড় হাজার » লৌহ যুগ 
_ , দেড় হাজার » মিশরে সাম্রাজ্য পর্বের শুরু 
NMS 20. রে মোজেম 
১২০০-৮০০ ৮ বেদের রচনাকাল 


১০০ অবের পর থেকে গ্রীসে নগর রাষ্ট্রের উদ্ভব 


[iid 


= _ অষ্টম শতক হোমার 
_ আন্দাজ ৬ অব জ্রথুস্টর 
—_ ৩. ৫৬৬--৪৮৬ অব বুদ্ধদেব 
— » Gee ibe ৪, কনফুশিয়স 
— , ৫৪8০৪৬7 ১১ মহাবীর 
— » ৫১০ রোমে গণতন্ত্রের শুরু 
-- ৩:৪৯৪--৩০০ ১) পেট শিয়ান ও গ্লিবিয়ানদের 
বিরোধ 
+7» ৬৯০-৩০৯ ১১ সক্রেটিস 
— ৪৬১--৪২৯ পেরিক্লিস 
fe __-» ৩৩৬০-৩২৩ » আলেকজাগার 
১৯ % ৩২৪-_১৮৭ ১১ মৌর্ধ সাম্রাজ্য 
_ , ৩২৪--৩০০ ১১ চন্দ্ৰগুপ্ত মৌর্য 
5 :২৭২-_-২৩৫, অশোক 
= ৮২৬৪--২০২ ,, রোম ও কার্থেজের যুদ্ধ 
= 5 ২২১-২১২ ৯ সম্রাট সি-হুয়াং-তি 
— i, ১০০-88 ১, জুলিয়াস সীজার 
|= » খ্ৰীঃপূঃ ৩১১৪ খ্ৰষ্টাব্ অক্টেভিয়াস 
গ্রপূর্ব == ৭৮--১০৩ কণিষ্ক 
__ আন্দাজ ৩২০- গ্র্ীয় ষষ্ঠ শতক গুপ্তবংশ 
2০ ৩৩৫-_-৩৭৬ মমুদ্রগুপ্ত 
= ৪৭৬ ৃ পশ্চিম রোমান সাম্রাজ্যের পতন 


অতিরিক্ত প্রশ্ন 
আগে প্রধান প্রধান অধ্যায়ের শেষে অনুশীলনী দেওয়া! হয়েছে। এখানে আরও 
কতকগুলি প্রশ্ন দেওয়। হল। 
বিষয়মুখী প্রশ্ন 
(১ শুদ্ধ করে লেখ := 
(ক) প্যাপিরম তৈরী হয় তামার পাতি থেকে। 
(থ) প্রত্বতত্ব দর্শনের একটি উপকরণ । 
(গ) মোভেস খ্রীষ্টধর্মের প্রবর্তক ছিলেন। 


[iii] 
(ৰ) জরথুস্ট্র ক্রীটে জন্মগ্রহণ করেন। 
(ঙ) কনফুশিয়াস চীনের প্রথম সম্রাট ছিলেন। 
(চ) সি-হয়াং তি-র আইন সংকলন বিখ্যাত। 
(ছ) আলেকজাণ্ডারের সৈন্যরা! পুরুর ভয়ে ভারতবর্ষ ত্যাগ করে। 
(জ। প্লিবিয়ানগণ অনেক স্থযোগ সুবিধা ভোগ করত। 


২। হাবানা লেখ £- 
(ক) নব্য প্রস্তরযুগে পাথরের পাত ছাড়িয়ে অস্ত্র তৈরী হত __ 

| (৭) সিন্ধুভ্যতার লোকেরা তেজী ঘোড়ায় করে যুদ্ধ করত _ _ 

(গ) মেসোপটেমিয়ায় খুব ভাল ফসল ফলত __ 

(ৰ) আলেকজাণ্ডীর ম্যাসিডনে জন্মগ্রহণ করেন __ 

(9) নীরো' ্রীষটর্মকে রোমের ধর্ম বলে ঘোষণা করেন। 


৩। সময়াহগক্রমে সাজাও :_ 
(ক) তাত্রব্রপ্ যুগ, প্রাচীন প্রস্তর যুগ, লৌহযুগ, নব্য প্রস্তরযুগ। 
(খ) চীনের সভ্যতা, সিন্ধু সভ্যতা, মিশরের সভ্যতা, মেসোপটেমিয়ার 


+  সভ্যতা। 
.(গ) বুদ্ধদেব, মহাবীর, মোজেস, জরঘুসটর, মস্ত খীষট। 


বাঁদিকের শব্দগুলির সঙ্গে ডানদিকের শব্দের মিল করে পাশাপাশি লেখ ঃ 


টিন 


৮) ৪ | 


ft [ উদাহরণ £ নীলনদ মেসোপটেমিয়া 
ইউফ্রেটিস চীন 
হোয়াংহো। মিশর 
উত্তর £ নীলনদ মিশর 
ইউফ্রেটিস মেসোপটেমিয়া 
হোয়াং-হে। চীন 
| জিগ.গুরাট ভারতবর্ষ 
| পিরামিভ রোম 
"_ কলোসিয়াম চীন 
অজন্তা মেসোপটেমিয়া 
চীনের প্রাচীর মিশর 
হোমাঁর ব্যাবিলন 


হামুরাবি গ্রীস 


[1] 
মৌখিক প্রশ্ন 


৯। আদিম মানুষের হাতিয়ার কি দিয়ে তৈরী হত? 
২। কোন যুগে চাকা বানান হয় ? 
৩। পুরাতন সভ্যতাগুলি কোন্‌ অঞ্চলে গড়ে ওঠে ? 
৪। প্যান-কু কোন্‌ দেশের লোক? 
৫। ইখনাটন কে? 
৬। অবস্তায় কি লেখা আছে? 
৭। খোজেস কে? 
৮। গ্রীসের কোন্‌ নগর-রাষ্ট্র সভ্যতায় সব থেকে উন্নত হিল? 
৯। পেরিক্লিদ কোন্‌ দেশের নেতা ছিলেন ? 
১*। ইতিহাস-এর জনক কে? 
১১ মৌর্য বংশ কে প্রতিষ্ঠা করেন ? 
১২। কলিমরদেশ কে দখল করেন ? 
*৩। কুষাণ বংশের শ্রেষ্ঠ রাজ! কে? 
১৪। গুপ্ত বংশের শ্রেষ্ঠ রাজা কে ? 
৯৫। কৌরব ও পাগুবদের মধ্যে যে যুদ্ধ হয় তার নাম কি? 
£৬। শকাৰ কে প্রচলন করেন ? 
১৭। অভিজ্ঞানশকুত্তলম্‌ কার লেখা ? 
৮। শকগণকে কে দমন করেন? 
১৯। কে রামায়ণ রচনা! করেন? 
২* জুলিয়াস সীজার কোন্‌ দেশের সেনাপতি ছিলেন? 
২১। কাদের আক্রমণে রোমান সাত্রাজের পতন ঘটে? 
২২। রোমের প্রথম সম্রাট কে? 
২৩। আলেকজাগ্ারের কোথায় মৃত্যু ঘটে? 
২৪। রোম নগরীর প্রতিষ্ঠাতা কে? 


০০ 


